title: রাশিদুন সেনাবাহিনী

text: এই নির্দেশগুলো দ্বিতীয় খলিফা উমর কর্তৃক অনুসৃত হয়। তার শাসনামলে (৬৩৪ - ৬৪৪) অনেক গুরুত্ব বিজয় অর্জিত হয়। অধিকন্তু সিফফিনের যুদ্ধে খলিফা আলী ঘোষণা করেন যে মুসলিমরা তাদের শত্রুদের পানি সরবরাহ বন্ধ করতে পারে না। হাদীস অনুযায়ী নবী মুহাম্মদ (সা) মিসর বিজয়ের ব্যাপারে বলেছেন:


title: আসাদুল হাবিব দুলু

text: আসাদুল হাবিব দুলু হলেন একজন বাংলাদেশী রাজনীতিবিদ, যিনি বাংলাদেশ সরকারের যোগাযোগ মন্ত্রণালয়ের সাবেক উপমন্ত্রী ও সংসদ সদস্য ছিলেন। বর্তমানে বাংলাদেশ জাতীয়তাবাদী দল বিএনপির কেন্দ্রীয় নির্বাহী কমিটির রংপুর বিভাগীয় সাংগঠনিক সম্পাদকের দায়িত্ব পালন করছেন। লালমনিরহাট জেলা বিএনপির সভাপতি তিনি। অধ্যক্ষ দুলু লালমনিরহাট-৩ (বাংলাদেশ-১৮) সংসদীয় আসনে দুবার নির্বাচিত সাবেক সংসদ সদস্য।


title: জেরুজালেম অবরোধ (১১৮৭)

text: জেরুজালেম অবরোধ নামক এই ঘটনাটি ১১৮৭ সালের ২০ সেপ্টেম্বর থেকে ২ অক্টোবর পর্যন্ত সংঘটিত হয়। এরপর বেলিয়ান অব ইবেলিন সালাদিনের কাছে আত্মসমর্পণ করেন। শহর ত্যাগে ইচ্ছুক নাগরিকদেরকে মুক্তিপণ প্রদান করতে হয়। জেরুজালেমের পরাজয়ের ফলে প্রথম জেরুজালেম রাজ্যের সমাপ্তি ঘটে। ১১৮৯ সালে রিচার্ড দ্য লায়নহার্ট, ফিলিপ অগাস্টাস ও ফ্রেডেরিক বারবারোসার নেতৃত্বে ইউরোপ থেকে পৃথক পৃথকভাবে তৃতীয় ক্রুসেড শুরু হয়।


title: জেরুজালেম অবরোধ (১১৮৭)

text: অন্তরকলহের কারণে দুর্বল হয়ে পড়া জেরুজালেম রাজ্য ১১৮৭ সালের ৪ জুলাই হাত্তিনের যুদ্ধে পরাজিত হয়। রাজা গাই অব লুসিগনানসহ অধিকাংশ নেতৃত্বাস্থানীয় ব্যক্তিকে বন্দী করে নেয়া হয়। কয়েকহাজার মুসলিম দাসকে মুক্ত করে দেয়া হয়। মধ্য সেপ্টেম্বরের মধ্যে সালাদিন ইসরায়েল, নাবলুস, ইসরায়েল, তোরন, সিডন, বৈরুত ও এসকেলন দখল করে নেয়। যুদ্ধে বেচে যাওয়া লোকেরা টায়ার পালিয়ে যায়। কনরাড অব মন্টফেরাটের আগমনের কারণে এসময় শুধুমাত্র এই শহরটি সালাদিনের হামলা প্রতিরোধে সক্ষম ছিল।


title: জেরুজালেম অবরোধ (১১৮৭)

text: টায়ারে বেলিয়ান অব ইবেলিন তার স্ত্রী মারিয়া কমনেনা আনার জন্য সালাদিনের কাছে জেরুজালেম পর্যন্ত নিরাপত্তা চান। বেলিয়ান তার বিরুদ্ধে অস্ত্র ধারণ করবেন না ও জেরুজালেমে একদিনের বেশি অবস্থান করবেন না এই শর্তে বেলিয়ানের অনুরোধে রাজি হন। বেলিয়ান জেরুজালেম পৌছলে পেট্রিয়ার্ক হেরাক্লিয়াস, রাণী সিবিলা ও অন্যান্য অধিবাসীরা তাকে শহর প্রতিরক্ষার দায়িত্ব নিতে অনুরোধ জানায়। হেরাক্লিয়াস বেলিয়ানকে খ্রিষ্ট ধর্মের স্বার্থে থেকে যেতে ও শপথ নিতে বলেন। বেলিয়ান এতে রাজি হন।


title: জেরুজালেম অবরোধ (১১৮৭)

text: বেলিয়ান তার সিদ্ধান্তের কথা এসকেলনে সালাদিনকে জানানোর জন্য দূত প্রেরণ করেন। সুলতান জেরুজালেম আত্মসমর্পণের প্রস্তাব দিলে দূত তা প্রত্যাখ্যান করে। তবে সালাদিন মারিয়া, তার সন্তানসন্ততি ও ঘরের অন্যান্য সদস্যদের ত্রিপলি নিয়ে আসার জন্য প্রহরীর ব্যবস্থা করেন। ইবনে আল-আসিরের মতে জেরুজালেমে সর্বোচ্চ পর্যায়ের একজন নেতা অবস্থান করায় মুসলিমরা বেলিয়ানকে মোটামুটি একজন রাজা হিসেবে বিবেচনা করে।


title: জেরুজালেম অবরোধ (১১৮৭)

text: বেলিয়ান দেখতে পান যে জেরুজালেমের পরিস্থিতি গুরুতর। সালাদিনের বিজয়ের ফলে বিভিন্ন স্থান থেকে উদ্বাস্তুদের কারণে জেরুজালেম পূর্ণ হয়ে যায়। সেসাথে আরো অনেকে প্রতিদিন আসতে থাকে। এসময় পুরো শহরে চল্লিশ জনেরও কম নাইট ছিল। তাই বেলিয়ান স্কোয়ার (শিক্ষানবিশি নাইট) ও নাগরিকদের থেকে ষাটজন নতুন নাইট নিয়োগ দেন। খাদ্য ও অর্থ মজুদের মাধ্যমে তিনি আসন্ন অবরোধের জন্য প্রস্তুতি নিয়ে রাখেন। সিরিয়া ও মিশরের সেনাবাহিনী সালাদিনের অধীনে একত্রিত হয় এবং টায়ারে একটি সংক্ষিপ্ত ও অসফল অবরোধের পর ২০ সেপ্টেম্বর সুলতান জেরুজালেমের বাইরে অবস্থান নেন।


title: জেরুজালেম অবরোধ (১১৮৭)

text: ইউসুফ বাতিতের মধ্যস্থতায় সালাদিন ও বেলিয়ানের মধ্যে আলোচনা চলতে থাকে। তিনি একজন ইস্টার্ন অর্থোডক্স পাদ্রি ছিলেন। রোমান ক্যাথলিকদের হাতে তিনি নির্যাতিত হন। শহরে মুসলিম শাসন প্রতিষ্ঠিত হলে তারা অধিক স্বাধীনতা ভোগ করতে পারবেন এই বিশ্বাস তার ছিল। বিনা রক্তপাত ও শিথিল শর্তের বিনিময়ে সালাদিন শহর দখল করতে চেয়েছিলেন। তবে শহরের অভ্যন্তরের বাসিন্দারা তাদের পবিত্র শহর ত্যাগে অস্বীকৃতি জানায়। শত্রুর হাতে শান্তিপূর্ণভাবে হস্তান্তর করার চেয়ে তারা লড়াই করে মৃত্যুবরণ করার শপথ নেয়। এর ফলে শহর অবরোধ শুরু হয়।


title: জেরুজালেম অবরোধ (১১৮৭)

text: সালাদিনের সেনাবাহিনী টাওয়ার অব ডেভিড ও দামেস্ক গেটের দিকে মুখ করে অবস্থান নেয়। তার তীরন্দাজরা নিরবচ্ছিন্নভাবে নগর প্রাচীরে তীর নিক্ষেপ করতে থাকে। অবরোধ টাওয়ারগুলো প্রাচীরের কাছে আনা হয়। কিন্তু এগুলোকে প্রতিবারই পিছনে পাঠিয়ে দেয়া হত। ছয়দিনব্যাপী স্বল্প সাফল্য সহকারে দুই পক্ষের মধ্যে খন্ডযুদ্ধ সংঘটিত হয়। প্রত্যেক হামলার পর সালাদিনের বাহিনী ব্যাপক ক্ষয়ক্ষতির স্বীকার হলেও ক্রুসেডাররা স্বল্প সংখ্যক লোক হারায়। সেপ্টেম্বরের ২৬ তারিখ সালাদিন শহরের অন্য পাশে মাউন্ট অব অলিভসের দিকে তার শিবির সরিয়ে নেন। এদিকে কোনো প্রধান গেট ছিল না তাই ক্রুসেডাররা প্রতি আক্রমণ করতে পারত না। অবরোধ যন্ত্র ক্যাটাপুল্ট, ম্যানগোনেল, পেট্রারি, গ্রিক ফায়ার, ক্রসবো ও তীরের সাহায্যে নিরবচ্ছিন্নভাবে শহরের দেয়ালে আঘাত করা হয়। দেয়ালের একটি অংশ খনন করা হয় ও এটি ২৯ সেপ্টেম্বর ধ্বসে যায়। ক্রুসেডাররা মুসলিমদেরকে পিছনে ঠেলে দিতে সক্ষম ছিল না। তবে মুসলিমরাও শহরে প্রবেশ করতে পারেনি। শীঘ্রই শহরের প্রাচীর রক্ষার জন্য নাইট ও ম্যান-এট-আর্মসদের সংখ্যা নগণ্য হয়ে পড়ে। প্রচুর বেতনের প্রতিশ্রুতির পরও এ কাজের জন্য কোনো লোক খুজে পাওয়া যাচ্ছিল না।


title: জেরুজালেম অবরোধ (১১৮৭)

text: শহরের বেসামরিক জনতা হতাশ হয়ে পড়ে। বেলিয়ানের একজন স্কোয়ার এরনলের লেখা অনুযায়ী পাদ্রিরা দেয়ালের পাশ দিয়ে একটি নগ্নপদ যাত্রার আয়োজন করে। প্রথম ক্রুসেডের অধিকাংশ পাদ্রিরা ১০৯৯ সালে এমন করেছিলেন। ঠান্ডা পানি চৌবাচ্চায় চিবুক পর্যন্ত ডোবানোর পর মহিলারা মাউন্ট ক্যালভারিতে তাদের সন্তানদের চুল কেটে দেন। এই অনুশোচনার উদ্দেশ্য ছিল যাতে ঈশ্বর শহর থেকে তার রাগ তুলে নেন।


title: জেরুজালেম অবরোধ (১১৮৭)

text: সেপ্টেম্বরের শেষে বেলিয়ান একজন দূতের সাথে সুলতানের সাথে সাক্ষাতের জন্য যান। এর আগে তিনি আত্মসমর্পণে অস্বীকৃতি জানালেও এখন আত্মসমর্পণ প্রস্তাব দেন। সালাদিন এতে সম্মন হত। ১০৯৯ সালের ক্রুসেডের সময় যখন শহর অধিকারের সময় যে গণহত্যা চালানো হয় তেমন কিছু প্রতিরোধ করার মাধ্যমে শহর আত্মসমর্পণে দুজনেই সম্মত হন। ফ্রাঙ্ক বংশোদ্ভূত ক্রুসেডারদের পুরুষদের জন্য বিশ, নারীদের জন্য দশ ও শিশুদের জন্য পাঁচ বেজান্ট মুক্তিপণ ধার্য করা হয়। মুক্তিপণ দিতে অক্ষমদেরকে দাস হিসেবে বিক্রি করার সিদ্ধান্ত নেয়া হয়। স্থানীয় খ্রিষ্টান ও ইস্টার্ন অর্থোডক্স খ্রিষ্টানদেরকে শহরে থেকে যাওয়ার অনুমতি দেয়া হয়। বেলিয়ান বলেন যে এখানে মুক্তিপণ দিতে অক্ষম রাজ্যের বিভিন্ন প্রান্ত থেকে আসা প্রায় ২০,০০০ এর মত উদ্বাস্তু আছে। তবে তার দাবি গৃহিত হয়নি।


title: জেরুজালেম অবরোধ (১১৮৭)

text: জেরুজালেমে ফিরে সিদ্ধান্ত নেয়া হয় যে সাত হাজার দরিদ্র বাসিন্দা ইংল্যান্ড প্রতিষ্ঠিত কোষাগার থেকে অর্থ পাবে। এটি হসপিটালাররা পাহারা দিত। তীর্থযাত্রা বা ক্রুসেডে ব্যবহারের জন্য হেনরি এই অর্থ বরাদ্দ করা হয়েছিল। থমাস বেকেটের হত্যার প্রায়শ্চিত্ত স্বরূপ তিনি এই বরাদ্দ করেন। কিন্তু রাজা কখনো না আসায় এবং হাত্তিনের যুদ্ধে ভাড়াটে সৈনিকদের বেতনে এই অর্থ ব্যয় হয়ে গিয়েছিল।


title: জেরুজালেম অবরোধ (১১৮৭)

text: বেলিয়ান এরপর আবার সালাদিনের সাথে সাক্ষাৎ করেন। এরপর সুলতান মুক্তিপণ কমিয়ে পুরুষদের জন্য দশ, নারীদের জন্য পাঁচ ও শিশুদের জন্য এক বেজান্ট করে ধরা হয়। বেলিয়ান আপত্তি জানিয়ে বলেন যে এই পরিমাণ এখনো অনেক বেশি। এরপর সালাদিন সব বাসিন্দাদের জন্য সর্বমোট ১,০০,০০০ বেজান্ট মুক্তিপণ ধার্য করেন। বেলিয়ান এটিকে অসম্ভব বলে ধরে নেন। সালাদিন বলেন যে তিনি সাত হাজার মানুষের জন্য তিনি ৫০,০০০ বেজান্টের নিচে মুক্তিপণ ধরবেন না। শেষপর্যন্ত সিদ্ধান্ত হয় যে সাত হাজার মানুষকে ৩০,০০০ বেজান্ট মুক্তিপণের বিনিময়ে ছেড়ে দেয়া হবে; দুজন নারী ও দশজন শিশু একজন পুরুষের সমান মূল্য ধরতে পারবে। সালাদিনের ভাই ১,০০০ জন অর্থ প্রদানে অসমর্থ ব্যক্তিকে ছেড়ে দেন। এরপর এমন আরো ২,০০০ জন ব্যক্তিকে ছেড়ে দেয়া হয়। সালাদিন এরপর সকল অক্ষম বয়োপ্রাপ্তদের মুক্তি দেন।


title: জেরুজালেম অবরোধ (১১৮৭)

text: অক্টোবরের ২ তারিখ বেলিয়ান টাওয়ার অব ডেভিড হস্তান্তর করেন। সক্ষম বাসিন্দারা একমাসের মধ্যে তাদের মুক্তিপণ পরিশোধ করতে পারবে বলে ঘোষণা করা হয়। (উৎসের তারতম্যের কারণে এই সময় ৩০ থেকে ৫০ ধরা হয়) সালাদিন বেশ কিছু দাসকে মুক্ত করে দেন। একইভাবে তার ভাই সাইফুল দীন দাসমুক্তি দেন। বেলিয়ান ও হেরাক্লিয়াস তাদের নিজেদের অর্থে অনেক মানুষকে মুক্তি দেন। মুক্তিপণ পরিশোধ করা বাসিন্দারা তিনটি কলামে ভাগ হয়ে যাত্রা করে। টেম্পলার ও হসপিটালাররা প্রথম দুই কলাম এবং বেলিয়ান ও পেট্রিয়ার্ক তৃতীয় কলামকে নেতৃত্ব দেন। বেলিয়ান ত্রিপলিতে তার স্ত্রী ও পরিবারের কাছে যান। ইমাদ আদদিন আল-ইস্ফাহানির মতে হেরাক্লিয়াস তার সাথে চার্চের অর্থ ও স্বারকগুলো নিয়ে যান।


title: জেরুজালেম অবরোধ (১১৮৭)

text: কিছু উদ্বাস্তু কাউন্টি অব ত্রিপলিতে চলে যায়। এটি এসময় ক্রুসেডারদের নিয়ন্ত্রণে ছিল। তাদেরকে শহরে প্রবেশে বাধা দেয়া হয় ও তাদের মালামাল লুট করা হয়। অন্যরা এন্টিওক, কিলিকিয়া, বাইজেন্টিয়াম ও মিশরে চলে যায়। কিছু ইতালীয় জাহাজে করে ইউরোপের দিকে যাত্রা করে।


title: জেরুজালেম অবরোধ (১১৮৭)

text: সালাদিন জেরুজালেমে খ্রিষ্টান তীর্থযাত্রীদের আগমন এবং চার্চ অব দ্য হলি সেপালচার খ্রিষ্টানদের অধিকারে রাখার অনুমতি দেন। জেরুজালেমে মুসলিমদের অধিকার শক্তভাবে প্রতিষ্ঠিত করার জন্য আল-আকসা মসজিদসহ বেশ কিছু পবিত্র স্থান গোলাপজল দ্বারা পবিত্র করা হয়। তার বিরুদ্ধে তখনো লড়াইরত দুর্গ যেমন বেলভর, কেরাক ও মন্ট্রিল জয়ের জন্য তিনি অগ্রসর হন। এরপর দ্বিতীয়বার টায়ার অবরোধের জন্য ফিরে আসেন।


title: জেরুজালেম অবরোধ (১১৮৭)

text: ইতিমধ্যে হাত্তিনের যুদ্ধে পরাজয়ের খবর টায়ারের আর্চবিশপ জোসিয়াস এবং অন্যান্য তীর্থযাত্রী ও ভ্রমণকারীদের মাধ্যমে ইউরোপে পৌছে যায়। এসময় ১১৮৭ এর গ্রীষ্মে সালাদিন বাকি অঞ্চলগুলো জয় করছিলেন। নতুন ক্রুসেডের জন্য পরিকল্পনা দ্রুত তৈরী করা হয়। জেরুজালেম পতনের সংবাদ শোনার আগেই ২৯ অক্টোবর পোপ অষ্টম গ্রেগরি অডিটা ট্রিমেন্ডি নামক নির্দেশ জারি করেন। ইংল্যান্ড ও ফ্রান্সে আর্থিক খরচের জন্য সালাদিন টিথে প্রণয়ন করা হয়। তৃতীয় ক্রুসেড ১১৮৯ পর্যন্ত শুরু করা যায়নি। রিচার্ড লায়নহার্ট, ফিলিপ অগাস্টাস ও ফ্রেডেরিক বারবারোসা এই ক্রুসেডে নেতৃত্ব দেন।


title: আইয়ুবীয় রাজবংশ

text: আইয়ুবীয় সাম্রাজ্য ( Dewleta Eyûbiyan; "") কুর্দি বংশোদ্ভূত মুসলিম সাম্রাজ্য। সুলতান সালাহউদ্দীন আইয়ুবি এটির প্রতিষ্ঠাতা এবং মিশর এর কেন্দ্রবিন্দু ছিল। বার ও তের শতকে এই রাজবংশ মধ্যপ্রাচ্যের অধিকাংশ এলাকা নিয়ন্ত্রণ করত। আইয়ুব ও শিরকুহ ভ্রাতৃদ্বয়ের অধীন আইয়ুবীয় পরিবার জেনগি রাজবংশের সেনাবাহিনীতে সৈনিক হিসেবে কাজ করত। নূর উদ্দিন জেনগির মৃত্যুর পর ১১৭৪ সালে সালাহউদ্দিন নিজেকে সুলতান ঘোষণা করেন। পরবর্তী দশকে আইয়ুবীয়রা অত্র অঞ্চলে বিজয় অভিযান চালায়। ১১৮৩ সাল নাগাদ মিশর, সিরিয়া, উত্তর মেসোপটেমিয়া, হেজাজ, ইয়েমেন ও আধুনিক তিউনিসিয়ার সীমান্ত পর্যন্ত উত্তর আফ্রিকার উপকূল আইয়ুবীয় সাম্রাজ্যের অধীনে আসে। ১১৮৭ সালে হাত্তিনের যুদ্ধের পর জেরুজালেম রাজ্যের অধিকাংশ ও জর্ডান নদীর পার্শ্ববর্তী এলাকা সালাহউদ্দিনের করায়ত্ত হয়। তবে ক্রুসেডাররা ১১৯০ এর দশলে ফিলিস্তিনী উপকূলের নিয়ন্ত্রণ পুনরায় অধিকার করে।


title: ফাতেমীয় খিলাফত

text: ফাতেমীয় খিলাফত (আরবি: الفاطميون, al-Fāṭimiyyūn) ইসলামী খিলাফতগুলোর মধ্যে চতুর্থতম। এই খিলাফত ইসমাইলি শিয়া মতবাদকে ধারণ করত। পূর্বে লোহিত সাগর থেকে শুরু করে পশ্চিমে আটলান্টিক মহাসাগর পর্যন্ত উত্তর আফ্রিকার বিস্তীর্ণ এলাকা এই খিলাফতের অধীনস্থ ছিল। এটি তিউনিসিয়াকে ভিত্তি করে গড়ে উঠে। এই রাজবংশ আফ্রিকার ভূমধ্যসাগরীয় উপকূল শাসন করত এবং মিশরকে খিলাফতের কেন্দ্রবিন্দুতে পরিণত করে। সর্বোচ্চ সীমায় পৌছার পর ফাতেমীয় খিলাফতের অধীনে মাগরেব, সুদান, সিসিলি, লেভান্ট ও হেজাজ শাসিত হয়।


title: ফাতেমীয় খিলাফত

text: ফাতেমীয়দের দাবি অনুযায়ী তারা মুহাম্মদ (সা) এর কন্যা ফাতিমার বংশধর ছিল। তারা উত্তর আফ্রিকা জয় করে। কুতামা নামক বার্বা‌র গোষ্ঠীর মধ্যে ফাতেমীয় রাষ্ট্র আকার লাভ করে। ৯০৯ সালে ফাতেমীয়রা রাজধানী হিসেবে তিউনিসিয়ার মাহদিয়া নামক শহর গড়ে তোলে। ৯৪৮ সালে আল মনসুরিয়ায় রাজধানী স্থানন্তরিত করা হয়। ৯৬৯ সালে তারা মিশর জয় করে এবং ফাতেমীয় খিলাফতের রাজধানী হিসেবে কায়রো শহর নির্মাণ করা হয়। মিশর পুরো রাষ্ট্রের রাজনৈতিক, সাংস্কৃতিক ও ধর্মীয় কেন্দ্র হয়ে উঠে। রাজবংশ ও শাসকশ্রেণী ছিল শিয়া মতবাদের ইসমাইলি শাখা উদ্ভূত।


title: ফাতেমীয় খিলাফত

text: প্রাথমিক বিজয়ের পর খিলাফতে অইসমাইলি এবং ইহুদি, মাল্টিজ, খ্রিষ্টান ও মিশরীয় কপ্টিক খ্রিষ্টানদের প্রতি কিছু মাত্রায় ধর্মীয় সহনশীলতা দেখা যেত। প্রাথমিক প্রতিষ্ঠায় বার্বা‌ররা অবদান রাখে এবং একে সামরিক ও রাজনৈতিক দিক থেকে সাহায্য করে।


title: ফাতেমীয় খিলাফত

text: পরবর্তীতে একাদশ ও দ্বাদশ শতাব্দীতে ফাতেমীয় খিলাফতের পতন ঘটতে থাকে। ১১৭১ সালে সুলতান সালাহউদ্দিন ফাতেমীয় খিলাফতের সমাপ্তি ঘটান। তিনি আইয়ুবীয় রাজবংশের সূচনা করেন এবং একে বাগদাদের আব্বাসীয় খিলাফতের সাথে যুক্ত করেন।


title: পিৎজা হাট

text: পিৎজা হাট একটি মার্কিন রেস্টুরেন্ট চেইন এবং আন্তর্জাতিক ফ্র্যাঞ্চাইজি যেটি পিৎজা এবং সালাদ, পাস্তা প্রভৃতি ইত্যাদি প্রস্তুত করে। ২০১২ সালের তথ্য অনুযায়ী, মার্কিন যুক্তরাষ্ট্রে ৬০০০ এর বেশি পিৎজা হাট রেস্তোরা এবং অন্য ৯৪টি দেশে ৫,১৩৯টির বেশি পিৎজা হাট রয়েছে।


title: পিৎজা হাট

text: ১৯৫৮ সালের ১৫ জুন পিৎজা হাট প্রতিষ্ঠিত হয়।


title: ডোনাল্ড জেমস ক্র্যাম

text: ডোনাল্ড জেমস ক্র্যাম মার্কিন রসায়নবিদ। তিনি ১৯৮৭ সালে রসায়নে নোবেল পুরস্কার লাভ করেন।


title: ডোনাল্ড জেমস ক্র্যাম

text: ক্র্যাম রোলিন্স কলেজ থেকে ১৯৪১ সালে রসায়নে ব্যাচেলর অব সায়েন্স ডিগ্রি লাভ করেন। ১৯৪২ সালে ইউনিভার্সিটি অব নেব্রাস্কা থেকে জৈব রসায়নে মাস্টার অব সায়েন্স ডিগ্রি লাভ করেন। ১৯৪৭ সালে হার্ভার্ড বিশ্ববিদ্যালয় থেকে জৈব রসায়নে পিএইচডি ডিগ্রি অর্জন করেন। তিনি ১৯৪৭ সালে ইউনিভার্সিটি অব ক্যালিফোর্নিয়া, লস অ্যাঞ্জেলস এ সহকারী অধ্যাপক নিযুক্ত হন এবং ১৯৫৫ সালে অধ্যাপক পদে উন্নীত হন। তিনি ১৯৮৭ সাল পর্যন্ত এখানে কাজ করেন।


title: হারবার্ট সি. ব্রাউন

text: হারবার্ট চার্লস ব্রাউন একজন নোবেল বিজয়ী রসায়নবিদ। বিংশ শতাব্দীর প্রথম ২-৩ জন প্রধান জৈব রাসায়নবিদের মধ্যে তাঁকে গণ্য করা হতো। ১৯৭৯ খ্রিস্টাব্দে তিনি জর্জ্জ উইটিং এর সঙ্গে যৌথভাবে নোবল পুরস্কার লাভ করেন।


title: হারবার্ট সি. ব্রাউন

text: ব্রাউন শিকাগো বিশ্ববিদ্যালয় থেকে ১৯৩৬ খ্রিস্টাব্দে বিএসসি এবং ১৯৩৮ খ্রিস্টাব্দে পিএইচডি ডিগ্রি অর্জন করেন। তিনি এখানে ইন্সট্রাক্টর হিসেবে যোগ দেন ১৯৩৯ খ্রিস্টাব্দে । পরে ওয়েন ইউনিভার্সিটিতে সহকারী অধ্যাপক হিসেবে যোগদন করেন। ১৯৪৬ খ্রিস্টাব্দে সহযোগী অধ্যাপক পদে উন্নীত হন। ১৯৪৭ খ্রিস্টাব্দে পারডু বিশ্ববিদ্যালয়ের অজৈব রসায়নের অধ্যাপক নিযুক্ত হন।


title: ন্যায়যুদ্ধ তত্ত্ব

text: ন্যায়যুদ্ধ তত্ত্ব (or "Bellum iustum") এমন সব যুদ্ধের বৈধতা দান করে যেখুলো সর্বপ্রকার শোষণ, অত্যাচার, উৎপীড়ন থেকে মুক্তিলাভভের জন্য; বৈদেশিক আক্রমণ বৈদেশিক নিয়ন্ত্রণ থেকে আত্মরক্ষার জন্য এবং সাম্রাজ্যবাদের শৃঙ্খল থেকে পরাধীন দেশ ও উপনিবেশসমূহকে মুক্ত করার জন্য চালানো হয়। প্রাচীন রোমান দর্শন ও ক্যাথলিক চিন্তাধারা থেকে নীতিশাস্ত্রের এ বিশেষ তত্ত্বটির উদ্ভব হয়েছে। এ তত্ত্বটি মূলত ধর্মতাত্ত্বিক, নীতিশাস্ত্রবিদ ও আন্তর্জাতিক নীতিনির্ধারকগণ অনুশীলন ও চর্চা করেন। এ তত্ত্বমতে যুদ্ধকে অবশ্যই দর্শনগত, ধর্মীয় ও রাজনৈতিক নিয়মনীতি মেনে চলতে হবে।


title: ন্যায়যুদ্ধ তত্ত্ব

text: প্রাচীন পুরাণ মহাভারতে সর্বপ্রথম ন্যায়যুদ্ধ সম্পর্কে লিখিত অভিমত পাওয়া যায়। পুরাণ মতে, রাজ্যশাসনকারী পাঁচ ভাইয়ের মধ্যে একজন জিজ্ঞেস করেন, যুদ্ধের ফলে যে ক্ষয়ক্ষতি ও দুর্দশার সৃষ্টি হয়, তাকে কোনভাবে যথাযোগ্য "ন্যায়" বলে ঘোষণা করা যায় কি না। পরবর্তীতে এ প্রশ্নের উপর ভিত্তি করে ভাইয়েদের মধ্যে ব্যাপক আলোচনার সূত্রপাত ঘটে এবং শেষে যুদ্ধের কিছু নিয়মকানুন সৃষ্টি করা হয়। যেমন "সমতা" (রথসমূহ অশ্বারোহী বাহিনীকে আক্রমণ করতে পারবে না, রথের সাথে কেবল রথের যুদ্ধ চলবে, বিপদাপন্ন ব্যক্তিকে আক্রমণ করা যাবে না), "ন্যায় পদ্ধতি" (বিষাক্ত ও কাঁটাওয়ালা তীর ব্যবহার করা যাবে না), "ন্যায় কারণ" (প্রতিহিংসাপরায়ন হয়ে যুদ্ধ করা যাবে না), এবং আহত ও যুদ্ধবন্দীদের সাথে সঠিক আচরণ।


title: পামুক্কালে

text: পামুক্কালে (তুর্কি ভাষায় "তুলার প্রাসাদ") তুরস্কের দক্ষিণ-পশ্চিমাঞ্ছলীয় দেনিজলি প্রদেশের অন্তর্গত একটি প্রাকৃতিক দর্শনীয় স্থান। এখানে প্রাকৃতিক উষ্ণ জলধারা ও ট্র্যাভারটাইন, বিভিন্ন কার্বনেট মিনারেল উৎপাদিত বিস্তির্ন ভূমি রয়েছে। পামুক্কালে মেন্দেরেস নদীর উপত্যকায় অবস্থিত। এখানে বছরের অধিকাংশ সময় নাতিশীতোষ্ণ আবহাওয়া বিরাজ করে।


title: পামুক্কালে

text: পামুক্কালে পর্যটন প্রধান নগর। হাজার বছর ধরে পামুক্কালের জলে মানুষ স্নান করে আসছে। বিংশ শতাব্দী পর্যন্ত নগরীর হিয়েরাপোলিসের ধ্বংসাবশেষের উপরে বিভিন্ন হোটেল নির্মিত হয়েছে। এসব স্থাপনা পামুক্কালের প্রাকৃতিক ভূদৃশ্যের ক্ষতিসাধন করেছে। উপত্যকা থেকে পামুক্কালের সমতল ভূমি পর্যন্ত একটি রাস্তা নির্মিত হয়েছে এবং মোটরগাড়ি যাতায়াতের ব্যবস্থা করা হয়েছে। যখন একে বিশ্ব ঐতিহ্যবাহী স্থান হিসেবে ঘোষণা করা হয়, তখন পামুক্কালেতে নির্মিত হোটেলগুলো ভেঙে ফেলা হয় এবং রাস্তাটির জায়গায় কৃত্রিম জলধারা নির্মিত হয়। পানির নিচের জমা হওয়া পলিকে ক্ষতিসাধনের হাত থেকে রক্ষার জন্যে পামুক্কালের জলধারায় জুতা পরে নামা নিষিদ্ধ করা হয়েছে।


title: পামুক্কালে

text:
পামুক্কালের বিস্তীর্ণ ভূমি ট্র্যাভারটাইন দ্বারা নির্মিত। ট্র্যাভারটাইন একটি পাললিক শিলা যা উষ্ণ জলধারার পানি জমা হয়ে তৈরি করে। পামুক্কালেতে ১৭টি উষ্ণ জলধারা রয়েছে যেগুলোতে তাপমাত্রা ৩৫°সে. থেকে ১০০°সে. পর্যন্ত বিরাজ করে। এসব জলধারা থেকে আগত জল ট্র্যাভারটাইন ভূমির ৩২০ মিটার অবধি প্রবাহিত হয় এবং ৬০ থেকে ৭০ মিটার প্রস্থ ও ২৪০ দৈর্ঘ্যবিশিষ্ট এলাকায় ক্যালসিয়াম কার্বনেটের স্তর জমা করে। যখন সর্বোচ্চ পরিমাণ ক্যালসিয়াম কার্বনেট ধারণ করে ভূপৃষ্ঠে পৌছায়, তখন কার্বন ডাইঅক্সাইড এ থেকে নির্গত হয় এবং ক্যালসিয়াম কার্বনেট জমা পড়ে থাকে। এই জমা হওয়ার প্রক্রিয়া ততক্ষণই চলতে থাকে, যতক্ষণ না পর্যন্ত পানিতে বিদ্যমান কার্বন ডাইঅক্সাইড বায়ুর কার্বন ডাইঅক্সাইডের সাথে সাম্যাবস্থায় পৌঁছায়। এই জমা হওয়া ক্যালসিয়াম কার্বনেট ধীরে ধীরে শক্ত হয়ে ট্র্যাভারটাইনে পরিণত হয়।
এই প্রক্রিয়া আবহাওয়ার অবস্থা, পরিবেষ্টনকারী তাপমাত্রা, জলধারার প্রকৃতির উপর নির্ভর করে।


title: পামুক্কালে

text: পামুক্কালে একটি দর্শনীয় স্থান। এটি একটি বিশ্ব ঐতিহ্যবাহী স্থান হিসেবে স্বীকৃত। ১৯৮৮ সালে একে বিশ্ব ঐতিহ্যবাহী স্থান হিসেবে ইউনেস্কো ঘোষণা করে।


title: জুলিয়াস অ্যাক্সেলরড

text: জুলিয়াস অ্যাক্সেলরড একজন মার্কিন প্রাণরসায়নবিদ। তিনি ১৯৭০ সালে চিকিৎসাবিজ্ঞানে নোবেল পুরস্কার লাভ করেন।


title: জুলিয়াস অ্যাক্সেলরড

text: অ্যাক্সেলরড নিউ ইয়র্ক সিটইতে জন্মগ্রহণ করেন। তিনি সিটি কলেজ অব নিউ ইয়র্ক থেকে ১৯৩৩ সালে জীববিজ্ঞানে ব্যাচেলর্স ডিগ্রি লাভ করেন। তিনি নিউ ইয়র্ক বিশ্ববিদ্যালয় থেকে ১৯৪১ সালে মাস্টার্স ডিগ্রি লাভ করেন। তিনি জর্জ ওয়াশিংটন ইউনিভার্সিটি মেডিকেল স্কুল থেকে ১৯৫৫ সালে পিএইচডি ডিগ্রি অর্জন করেন।


title: অ্যামেলি

text: অ্যামেলি (প্রকৃত ফরাসি নাম: Le Fabuleux Destin d'Amélie Poulain (); "আমেলি পুল্যাঁর অবিস্মরণীয় যাত্রা") জাঁ-পিয়েরে জনেত কর্তৃক পরিচালিত ২০০১ সালে মুক্তিপ্রাপ্ত রোমান্টিক কমেডি চলচ্চিত্র। চলচ্চিত্রটি এর পরিচালক ও গিইয়েরমো লরেঁত, দু'জনের লিখিত। ছবিটির পটভূমি প্যারিসের সমসাময়িক জীবন চটুল ভঙ্গীমায় তুলে ধরা হয়েছে। ছবিটির কাহিনী আবর্তিত হয়েছে এক লাজুক স্বল্পভাষী ওয়েইট্রেস আমেলি পুল্যাঁকে (অঁদ্রে ততু) ঘিরে, যে সিদ্ধান্ত নেয় তার আশেপাশের সবার জীবন সে আনন্দে ভরিয়ে দেবে। এ কাজ করতে গিয়ে নাটকীয়ভাবে তার নিজের জীবনের মোড় একদম ঘুরে যায়। জার্মানি আর ফ্রান্সের যৌথ সহযোগিতায় চলচ্চিত্রটি নির্মিত হয়। শুরুর দিকে অল্প কয়েকটি হলে মুক্তি দেওয়া হলেও খুব কম সময়ে ছবিটি ৩৩ মিলিয়ন ডলারের বেশি আয় করে। ছবিটি এখনও যুক্তরাষ্ট্রে মুক্তিপ্রাপ্ত ফরাসি সিনেমাগুলোর মধ্যে সর্বোচ্চ আয়কারী।


এ তালিকায় বর্তমান রাষ্ট্রপ্রধান ও সরকারপ্রধানদের তালিকা দেখানো হলো। তন্মধ্যে রাষ্ট্রপ্রধান ও সরকারপ্রধান সংসদীয় শাসন ব্যবস্থায় ভিন্ন। প্রায়শই রাষ্ট্রপতিশাসিত সরকার ব্যবস্থায় একজন নেতাই উভয় দায়িত্বে থাকেন। কিছু দেশে আধা-রাষ্ট্রপতিশাসিত সরকার ব্যবস্থা রয়েছে। সেখানে রাষ্ট্রপ্রধানের ভূমিকা সরকারপ্রধান ও রাষ্ট্রপ্রধান - উভয়ের দ্বারাই নির্ধারিত হয়। এ তালিকায় সদ্য নির্বাচিত বা সম্ভাব্য কার্যকালীন তারিখে নিযুক্ত সরকারকেও যুক্ত করা হয়েছে।


title: মার্শাল পরিকল্পনা

text: মার্শাল পরিকল্পনা (প্রাতিষ্ঠানিকভাবে ইউরোপীয় পুণর্গঠন প্রকল্প নামে পরিচিত, ইআরপি) ইউরোপের বিভিন্ন দেশকে সহায়তা প্রদান করার একটি মার্কিন পরিকল্পনা। দ্বিতীয় বিশ্বযুদ্ধোত্তর ইউরোপীয় দেশগুলোর বিধ্বস্ত অর্থনৈতিক পুনর্গঠন এবং এসব দেশে সোভিয়েত কমিউনিজমের বিস্তার রোধ করার লক্ষ্যে এ পরিকল্পনা অনুসারে যুক্তরাষ্ট্র এসব দেশকে আর্থিক সহায়তা প্রদান করার সিদ্ধান্ত গ্রহণ করে। এ পরিকল্পনা ১৯৪৮ সালের এপ্রিল মাসে প্রণয়ন করা শুরু হয় এবং চার বছর যাবৎ পরিচালিত হয়। যুক্তরাষ্ট্রের লক্ষ্য ছিল যুদ্ধবিধ্বস্ত অঞ্চলসমূহ পুনর্গঠন, বাণিজ্য প্রতিবন্ধকতাসমূহ দূর করা, শিল্পে আধুনিকায়ন এবং পুনরায় একটি সমৃদ্ধ ইউরোপ সৃষ্টি করা। অর্থনীতিতে "মার্শাল পরিকল্পনার সমতূল্য" বলতে সাধারণত বড় ধরনের আপদকালীন আর্থিক সহায়তা বোঝানো হয়।


title: মার্শাল পরিকল্পনা

text: এ পরিকল্পনাটি যুক্তরাষ্ট্রের স্বরাষ্ট্র সচিব জর্জ মার্শালের নামানুসারে রাখা হয়। ১৯৪৭ সালের জুন মাসে হার্ভার্ড বিশ্ববিদ্যালয়ে প্রদত্ত এক ভাষণে ইউরোপ পুনর্গঠনের প্রয়োজনীয়তা ব্যাখ্যা করেন। রিপাবলিকান ও ডেমোক্র্যাট দুই পক্ষ থেকে এ পরিকল্পনাটি সমর্থন লাভ করে। এছাড়া যুক্তরাষ্ট্রের স্বরাষ্ট্রমন্ত্রণালয়ের কর্মকর্তাগণ এ পরিকল্পনা প্রণয়নে সহায়তা করেন। এদের মধ্যে উইলিয়াম ক্লেটন ও জর্জ কেনান অন্যতম। সিনেটরদের মধ্যে আর্থার এইচ ভ্যান্ডারবার্গ এ প্রকল্প প্রণয়নে গুরুত্বপূর্ণ ভূমিকা রাখেন।


title: মার্শাল পরিকল্পনা

text: এ পুনর্গঠন পরিকল্পনাটি সর্বপ্রথম ৫ জুন ১৯৪৭ সালে ইউরোপীয় দেশসমূহের একটি সভায় উত্থাপিত হয়। এ পরিকল্পনায় সোভিয়েত ইউনিয়ন আর তার সহযোগী দেশগুলোকে কিছু সহায়তা করার প্রস্তাব রাখা হলেও তারা সে প্রস্তাব গ্রহণ করেনি। এ প্রস্তাবে অনুমোদন দিলে সমাজতান্ত্রিক অর্থনীতিতে মার্কিন হস্তক্ষেপের একটা আশঙ্কা ছিল। পরিকল্পনাটির চার বছর মেয়াদকালে সর্বমোট ১৩ বিলিয়ন মার্কিন ডলার ইউরোপীয় দেশগুলোতে অর্থনৈতিক ও কারিগরী সহায়তা হিসেবে প্রদান করা হয়। ১৯৫১ সালের শেষে সমন্বিত নিরাপত্তা পরিকল্পনার মাধ্যমে মার্শাল পরিকল্পনা প্রতিস্থাপিত হয়।


title: বাঘা মসজিদ

text: বাঘা মসজিদ রাজশাহী জেলা সদর হতে প্রায় ৪১ কিলোমিটার দক্ষিণ-পূর্বে বাঘা উপজেলায় অবস্থিত একটি ঐতিহাসিক মসজিদ। সুলতান নাসিরউদ্দিন নসরাত শাহ ১৫২৩ খ্রিষ্টাব্দে মসজিদটি প্রতিষ্ঠা করেন।


title: বাঘা মসজিদ

text: মসজিদটি ১৫২৩-১৫২৪ সালে (৯৩০ হিজরি) হুসেন শাহী বংশের প্রতিষ্ঠাতা আলাউদ্দিন শাহের পুত্র সুলতান নসরাত শাহ নির্মাণ করেন। পরবর্তীতে বিভিন্ন সময় এই মসজিদের সংস্কার করা হয় এবং মসজিদের গম্বুজগুলো ভেঙ্গে গেলে ধ্বংসপ্রাপ্ত মসজিদে নতুন করে ছাদ দেয়া হয় ১৮৯৭ সালে।


title: বাঘা মসজিদ

text: মসজিদটি ২৫৬ বিঘা জমির ওপর অবস্থিত। সমভুমি থেকে থেকে ৮-১০ ফুট উঁচু করে মসজিদের আঙিনা তৈরি করা হয়েছে। উত্তর পাশের ফটকের ওপরের স্তম্ভ ও কারুকাজ ধ্বংসপ্রাপ্ত হয়েছে। মসজিদটিতে ১০টি গম্বুজ আছে । আর ভেতরে রয়েছে ৬টি স্তম্ভ। মসজিদটিতে ৪টি মেহরাব রয়েছে যা অত্যন্ত কারুকার্য খচিত। দৈর্ঘ্য ৭৫ ফুট প্রস্থ ৪২ ফুট, উচ্চতা ২৪ ফুট ৬ ইঞ্চি। দেয়াল চওড়া ৮ ফুট গম্বুজের ব্যাস ৪২ ফুট, উচ্চতা ১২ ফুট। চৌচালা গম্বুজের ব্যাস ২০ ফুট উচ্চতা প্রায় ৩০ ফুট। মাঝখানের দরজার ওপর ফার্সি ভাষায় লেখা একটি শিলালিপি রয়েছে। মসজিদটির গাঁথুনি চুন-সুরকি দিয়ে। ভেতরে এবং বাইরের দেয়ালে মেহরাব ও স্তম্ভ রয়েছে। বাঘা মসজিদের দৈর্ঘ্য ২২.৯২ মিটার, প্রস্থ ১২.১৮ মিটার এবং উচ্চতা ২৪ ফুট ৬ ইঞ্চি। এর দেয়াল ২.২২ মিটার পুরু। মসজিদটিতে সর্বমোট ১০টি গম্বুজ, ৪টি মিনার (যার শীর্ষদেশ গম্বুজাকৃতির) এবং ৫টি প্রবেশদ্বার রয়েছে। এই মসজিদটি চারদিক হতে প্রাচীর দিয়ে ঘেরা এবং প্রাচীরের দু’দিকে দু’টি প্রবেশদ্বার রয়েছে। মসজিদের ভিতরে-বাইরে সবর্ত্রই টেরাকোটার নকশা বর্তমান। মসজিদের পাশে অবস্থিত বিশাল দিঘীও একটি দর্শনীয় স্থান। এছাড়া বাঘা মসজিদের পাশেই রয়েছে একটি মাজার শরীফ।


title: বাঘা মসজিদ

text:
বাঘা মসজিদটির গাঁথুনি চুন এবং সুরকি দিয়ে। মসজিদের ভেতরে এবং বাইরের দেয়ালে সুন্দর মেহরাব ও স্তম্ভ রয়েছে। এছাড়া আছে পোড়ামাটির অসংখ্য কারুকাজ যার ভেতরে রয়েছে আমগাছ, শাপলা ফুল, লতাপাতাসহ ফার্সি খোদাই শিল্পে ব্যবহৃত হাজার রকম কারুকাজ।
এছাড়া মসজিদ প্রাঙ্গণের উত্তর পাশেই রয়েছে হজরত শাহদৌলা ও তার পাঁচ সঙ্গীর মাজার। বাংলার স্বাধীন সুলতান আলাউদ্দিন হুসাইন শাহর পুত্র নাসিরউদ্দীন নসরত শাহ জনকল্যাণার্থে মসজিদের সামনেই একটি দিঘী খনন করেন। শাহী মসজিদ সংলগ্ন এ দিঘিটি ৫২ বিঘা জমির ওপর রয়েছে। এই দিঘির চারপাশে রয়েছে সারিবদ্ধ নারিকেল গাছ। প্রতিবছর শীতের সময় এ দিঘিতে অসংখ্য অতিথি পাখির কলতানে এলাকা মুখরিত হয়ে ওঠে। বর্তমানে দিঘিটির চারটি বাঁধানো পাড় নির্মাণ করা হয়েছে। এ ছাড়া এ মসজিদ সংলগ্ন জহর খাকী পীরের মাজার রয়েছে। মূল মাজারের উত্তর পাশে রয়েছে তার কবর। এ ছাড়া মসজিদ সংলগ্ন মাটির নিচ থেকে মহল পুকুর আবিষ্কৃত হয়। ১৯৯৭ সালে মাজারের পশ্চিম পাশে খনন কাজের ফলে ৩০ ফুট বাই ২০ ফুট আয়তনের একটি বাঁধানো মহল পুকুরের সন্ধান মেলেছে। এই পুকুরটি একটি সুড়ঙ্গপথ দিয়ে অন্দরমহলের সঙ্গে যুক্ত ছিল। তিন দিক থেকে বাঁধানো সিঁড়ির ভেতরে নেমে গেছে। মসজিদের ভেতরে ও বাইরে রয়েছে প্রচুর পোড়ামাটির ফলক। মসজিদের ভেতরে উত্তর-পশ্চিম কোণে একটু উঁচুতে নির্মিত একটি বিশেষ নামাজের কক্ষ আছে। এ মসজিদ সংলগ্ন এলাকায় প্রতিবছর ঈদুল ফিতরের দিন থেকে ৩ দিন পর্যন্ত 'বাঘার মেলা'র আয়োজন করা হয়। এ মেলাটি ৫০০ বছরের ঐতিহ্য।


title: ভুবনমোহন পার্ক

text: ভুবনমোহন পার্ক রাজশাহী শহরের একটি ঐতিহাসিক নিদর্শন। রাজশাহীর সকল আন্দোলনের কেন্দ্রভুমি হিসাবে এই পার্কের গুরুত্ব অপরিসীম। বস্তুত ১৯৪৮ সাল থেকে ১৯৭০ সাল পর্যন্ত রাজশাহীর সকল রাজনৈতিক কর্মকাণ্ড ভুবনমোহন পার্ককে কেন্দ্র করেই আবর্তিত হয়েছিল।


title: ইনস্টার

text: ইনস্টার ()হল আর্থ্রোপোডের (যেমন কীট) যৌন পরিপক্কতা লাভের আগ পর্যন্ত মোচন বা একডাইসিসের মধ্যকার বিকাশের স্তর। বৃদ্ধির জন্য অথবা নতুন আকার ধারণের জন্য আর্থ্রোপোডকে অবশ্যই বহিঃকঙ্কাল খসাতে হয়। ইনস্টারের মধ্যকার পার্থক্যগুলো মূলত দেহের পরিবর্তীত অণুপাত, রঙ, ধরন অথবা দেহখন্ডের সংখ্যার পরিবর্তনের মাধ্যমে প্রকাশ পায়। কিছু আর্থ্রোপোড যৌন পরিপক্কতা অর্জনের পরেও মোচন চালিয়ে যেতে পারে, তথাপি পরবর্তীতে এসব মোচনকে ইনস্টার বলা যাবে না।


title: ইনস্টার

text: একটি কীট কতগুলো ইনস্টারের মধ্য দিয়ে যাবে তা মূলত এর প্রজাতি এবং পরিপার্শ্বীয় পরিবেশের অবস্থার উপর নির্ভর করে। স্বল্প তাপমাত্রা এবং আর্দ্রতা প্রায়সই বিকাশের হার কমিয়ে দেয়।


title: মোচন

text: মোচন () হল বিভিন্ন অমেরুদন্ডীর খোলস বা বহিঃত্বক ছাড়ানোর ঘটনা। খোলস ছাড়ানোর এই প্রক্রিয়াটি একডাইসোজোয়া (আর্থ্রোপোড, নেমাটোড, ভেলভেট ওয়ার্ম, হর্সহেয়ার ওয়ার্ম, টার্ডিগ্রেড এবং সেফালোরিনকা) ক্লেডের সংজ্ঞায়িত বৈশিষ্ট্য। এসব প্রাণীর যেহেতু প্রায়শই অনমনীয় বহিঃকঙ্কাল থাকে, বৃদ্ধির সময় এটি খসে যায় এবং একটি নতুন, বড় আকারের আবরণ তৈরী হয়। পুরাতন এবং অন্তঃসারহীন বহিঃকঙ্কালের পরিত্যক্ত অংশকে এক্সুভিয়া বা নির্মোক বলে।


title: রাজশাহী চেম্বার অব কমার্স অ্যান্ড ইন্ডাস্ট্রি

text: রাজশাহী চেম্বার অব কমার্স এন্ড ইন্ডাস্ট্রিজ দেশের একটি অন্যতম প্রধান চেম্বার। দেশের অন্যান্য চেম্বার এর মতই বাণিজ্য, ট্রেড, শিল্প, কৃষি, সেবা প্রভিতি বিভিন্ন ধরনের বাবসায়ে নিয়োজিত প্রতিষ্ঠান, কোম্পানি এবং কর্পোরেট প্রতিষ্ঠানগুলো এই চেম্বারের সদস্য। এটি ১৯৫১ সালে প্রতিষ্ঠিত হয়।


text: রাজশাহী চেম্বার এর প্রধান উদ্দেশ্য হচ্ছে বাংলাদেশের, বিশেষ করে রাজশাহী অঞ্চলের শিল্প, বাণিজ্য এবং বাবসার উন্নয়ন সাধন করা। এছাড়া সরকার এবং অন্যান্য প্রতিষ্ঠানকে তথ্য, উপদেশ এবং সেবা প্রদান করা।


text: ১৯৫০ সালে সম্প্রসারিত ব্যবসায়িক সুবিধার প্রয়োজনেই এই অঞ্চলের কিছু প্রধান ব্যবসায়ি রাজশাহী চেম্বার প্রতিষ্ঠা করেন। প্রথমে ১৯৫১ সালে প্রকাশিত এবং পরবর্তীতে ১৯৬০ সালে সংশোধিত স্মারকলিপি এবং ধারা তৈরি করা হয় এই প্রতিষ্ঠান এর জন্য। সেই সময়ে বগুড়া, রংপুর, পাবনা এবং সিরাজগঞ্জ শহর সমিতি হিসাবে এই চেম্বার এর সদস্য ছিল। পরবর্তী সময়ে ওই সমস্ত জেলায় আলাদা আলদা চেম্বার তৈরি হয় এবং রাজশাহী চেম্বার বাংলাদেশ ফেডারেশন অব চেম্বার অব কমার্স এন্ড ইন্ডাস্ট্রিজ এর সদস্য হয়। ১৯৯৬ সালে রাজশাহী চেম্বার যৌথ মূলধনী কোম্পানি নিবন্ধক এর মাধ্যমে এবং বাণিজ্য মন্ত্রণালয় এর তত্ত্বাবধানে এ গ্রেড ভুক্ত চেম্বার এ পরিণত হয়। নিবন্ধিত চেম্বার এর প্রথম সভাপতি ছিলেন মরহুম শওকত আলী।


title: ১৯৪৮ গ্রীষ্মকালীন অলিম্পিকে ভারত

text: স্বাধীনতা লাভের পর ভারত স্বাধীন দেশ হিসেবে প্রথম ১৯৪৮ খৃষ্টাব্দের গ্রীষ্মকালীন অলিম্পিকে অংশগ্রহণ করে।


title: ১৯৪৮ গ্রীষ্মকালীন অলিম্পিকে ভারত

text: ১৯৪৮ গ্রীষ্মকালীন অলিম্পিকে ফিল্ড হকিতে প্রথম বারের জন্য ভারত গ্রেট ব্রিটেনের মুখোমুখি হয়। সদ্য স্বাধীনতা প্রাপ্ত ভারত ফিল্ড হকিতে ছিল তার পূর্বতন শাসকদের চেয়ে বেশী শক্তিশালী। এই দল হকিতে দেশের হয়ে একমাত্র স্বর্ণ পদক জয় করে।


title: ১৯৪৮ গ্রীষ্মকালীন অলিম্পিকে ভারত

text: এই বিভাগে ভারত নবম স্থান অধিকার করে।ভারতীয় ফুটবল দল প্রথম আন্তর্জাতিক প্রতিযোগিতায় অংশগ্রহণ করে ১৯৪৮ গ্রীষ্মকালীন অলিম্পিকে। এই প্রতিযোগিতায় ভারতীয় ফুটবল দলের খেলোয়াড়রা খালি পায়ে ফ্রান্সের বিরুদ্ধে খেলতে নামে। ফরাসীরা প্রথমে এগিয়ে গেলেও ভারতীয় ফুটবলার সরঙ্গপানি রমন ৭০ মিনিটে সমতা ফেরান। এর পরে ভারত দুটি পেনাল্টির সুযোগ পেলেও সেখান থেকে গোল করতে অসমর্থ হয়। শেষ মিনিটে ফরাসী ফুটবলার রেনে পারসিলঁ গোল করে ভারতকে পরাস্ত করে। এই খেলায় খালি পায়ে ভারতের খেলা দর্শকদের মন জয় করে নেয়।


title: দিলমা রৌসেফ

text: দিলমা ভানা রৌসেফ (; জন্ম: ১৪ ডিসেম্বর, ১৯৪৭) বেলো হরাইজন্তে এলাকায় জন্মগ্রহণকারী ব্রাজিলের বিশিষ্ট প্রমিলা অর্থনীতিবিদ ও রাজনীতিবিদ। তিনি ব্রাজিলের ৩৬তম রাষ্ট্রপতির দায়িত্ব পালন করেছেন। ১ জানুয়ারি, ২০১১ তারিখে ব্রাজিলের প্রথম মহিলা রাষ্ট্রপতি হিসেবে শপথ নেয়ার পর ৩১ আগস্ট, ২০১৬ তারিখে অভিশংসন ও দায়িত্ব থেকে প্রত্যাহার পূর্ব পর্যন্ত রাষ্ট্রপতি ছিলেন। ব্রাজিলের প্রথম মহিলা হিসেবে রাষ্ট্রপতি নির্বাচিত হন। এরপূর্বে ২০০৫ থেকে ২০১০ সাল পর্যন্ত সাবেক রাষ্ট্রপতি লুইজ ইনাসিও লুলা দা সিলভা’র চিফ অব স্টাফের দায়িত্ব পালন করেন।


title: দিলমা রৌসেফ

text: বুলগেরীয় আইনজীবি ও উদ্যোক্তা পেড্রো রৌসেফের কন্যা দিলমা রৌসেফ উচ্চ মধ্যবিত্ত শ্রেণীর পরিবারে মিনাস গেরাইজের বেলো হরাইজন্তে এলাকায় বড় হন। তাঁর মা দিলমা জেন দা সিলভা পেশায় বিদ্যালয়ের শিক্ষয়িত্রী ছিলেন। বাবা বুলগেরিয়ার গাবরোভো এলাকায় জন্মগ্রহণ করেন ও তাঁর বন্ধু ছিলেন এলিসাভেতা বাগ্রিয়ানা নামীয় নোবেল পুরস্কারের জন্য মনোনীত কবি। ১৯২০-এর দশকে তিনি বুলগেরীয় সমাজতান্ত্রিক দলের সক্রিয় সদস্য ছিলেন। পিতার রুসেভ ১৯২৯ সালে রাজনৈতিক নির্যাতনের কারণে বুলগেরিয়া থেকে ফ্রান্সে আবাস গড়েন। ১৯৩০-এর দশকে বিপত্নীক অবস্থায় ব্রাজিলে আসেন। কিন্তু তিনি পুণরায় বুয়েন্স আয়ার্সে স্থানান্তরিত হন। কয়েক বছর বাদে ব্রাজিলের সাউ পাওলোতে বাসস্থান গড়েন ও ব্যবসায়ী হিসেবে প্রতিষ্ঠিত হন। পিটার রুসেভ তাঁর নামের প্রথমাংশ পর্তুগীজ ও শেষাংশ ফরাসী ভাষায় গ্রহণ করেছিলেন। ওবেরাবা ভ্রমণে দিলমা জেন দা সিলভা’র সাথে পরিচিত হন। বিবাহবন্ধনে আবদ্ধ হয়ে বেলো হরাইজন্তে এলাকায় আবাস গড়েন। তাঁদের তিন সন্তান - ইগর, দিলমা ভ্যানে ও জানা লুসিয়া। দিলমা’র বড় ভাই ইগর রৌসেফ পেশায় একজন আইনজীবি।


title: দিলমা রৌসেফ

text: যুবাবস্থায় সমাজতান্ত্রিক ধ্যান-ধারণায় জড়িয়ে পড়েন। ১৯৬৪ সালে ব্রাজিলে সামরিক অভ্যুত্থান ঘটে। এরফলে বিভিন্ন বামপন্থী রাজনীতি ও মার্কসবাদী শহুরে গেরিলা গ্রুপে যোগদানের মাধ্যমে ১৯৬৪ থেকে ১৯৮৫ সময়কালে ব্রাজিলের একনায়কতান্ত্রিক সামরিক শাসনের বিপক্ষে অবস্থান নেন। জানুয়ারি, ১৯৭০ সালে মার্কসবাদী দলের সদস্য থাকাকালীন ব্যাংক ডাকাতি ও খুনের দায়ে কারাগারে নিক্ষিপ্ত হন ও শারীরিকভাবে নির্যাতনের শিকার হন বলে জানা যায়। তিন বছর পর কারাগার থেকে মুক্তিলাভ করেন তিনি। মুক্তিলাভের পর পোর্তো আলেগ্রে এলাকায় কার্লোস আরাওজো’র সাথে ঘরোয়া সঙ্গী হিসেবে ৩০ বছর কাটান। তাঁরা উভয়েই রিও গ্রান্দে দো সাল এলাকায় ডেমোক্র্যাটিক লেবার পার্টি (পিডিটি) গঠনে ব্যাপক সহায়তাসহ দলের বিভিন্ন নির্বাচনী প্রচারণায় অংশগ্রহণ করেন। অ্যালসিও কলারেজ প্রশাসনে পোর্তো আলিগ্রে শহরে দলের কোষাধ্যক্ষের দায়িত্ব পালন করেন। পরে কলারেজ এবং অলিভো দুতরা’র উভয় প্রশাসনেই রিও গ্রান্দে দো সাল প্রদেশে শক্তি সচিবের দায়িত্বে ছিলেন। ২০০০ সালে দুতরা মন্ত্রীপরিষদের অভ্যন্তরীণ কোন্দলে জড়িয়ে তিনি পিডিটি থেকে চলে আসেন ও ব্রাজিলের ওয়ার্কার্স পার্টিতে যোগ দেন। ২০০২ সালে রৌসেফ রাষ্ট্রপতি প্রার্থী লুলা দা সিলভা’র শক্তি নীতি-নির্ধারণ কমিটিতে যোগদান করেন। এরপর ২০০৩ সালে লুইজ ইনাসিও লুলা দ্য সিলভা নির্বাচনে বিজয়ী হলে এ সরকারের খনিজ ও শক্তি মন্ত্রণালয়ের প্রধান ছিলেন রৌসেফ। ম্যানসালাও কেলেঙ্কারী নামে পরিচিত দূর্নীতির দায়ে অভিযুক্ত জোস ডারসিও’র পদত্যাগজনিত কারণে তিনি ২০০৫ সাল থেকে ৩১ মার্চ, ২০১০ তারিখ পর্যন্ত লুলা’র চিফ অব স্টাফ হয়েছিলেন। রাষ্ট্রপতি নির্বাচনে রৌসেফ প্রার্থী হওয়ায় তিনি এ পদ থেকে চলে আসেন। অতঃপর ৩১ অক্টোবর, ২০১০ তারিখে অনুষ্ঠিত রাষ্ট্রপতি নির্বাচনে বিজয়ী হন রৌসেফ।


title: দিলমা রৌসেফ

text: ১২ মে, ২০১৬ তারিখে রাষ্ট্রপতি হিসেবে দায়িত্বে পালনকালে রৌসেফের বিরুদ্ধে অভিশংসন প্রক্রিয়ার শুনানি শুরু হলে উপ-রাষ্ট্রপতি টেমারের কাছে রাষ্ট্রপতির ক্ষমতা চলে আসে ও সাময়িক নিষেধাজ্ঞার কবলে পড়ায় রৌসেফের পরিবর্তে তাঁকে ভারপ্রাপ্ত রাষ্ট্রপতি হিসেবে মনোনীত করা হয়।


title: দিলমা রৌসেফ

text: ৩১ আগস্ট, ২০১৬ তারিখে ব্রাজিলীয় সিনেটে ৬১-২০ ভোটের ব্যবধানে রৌসেফকে ক্ষমতাচ্যুত করেন। এরফলে উপ-রাষ্ট্রপতি ও ভারপ্রাপ্ত রাষ্ট্রপতি মিশেল টেমার ৩৭তম রাষ্ট্রপতি হিসেবে মনোনীত হন।


title: দিলমা রৌসেফ

text: ফোর্বস ম্যাগাজিনের পক্ষ থেকে ২০১৩ সালে প্রকাশিত বিশ্বের ১০০ সেরা ক্ষমতাধর নারীদের তালিকায় রৌসেফকে দ্বিতীয় স্থান দেয়া হয়। তিনি জার্মানির চ্যান্সেলর অ্যাঙ্গেলা মার্কেলের পিছনে ছিলেন। আগস্ট, ২০১১ সালেও রৌসেফ ফোর্বসের বিশ্বের সর্বাপেক্ষা ক্ষমতাধর নারীদের তালিকায় ৩য় স্থানে ছিলেন। তাঁর পূর্বে ছিলেন মার্কেল ও মার্কিন স্বরাষ্ট্রমন্ত্রী হিলারি রডহ্যাম ক্লিনটন। অক্টোবর, ২০১০ সালেও তিনি ফোর্বসের তালিকায় ষোড়শ অবস্থানে ছিলেন। অ্যাঞ্জেলা মার্কেল ও ভারতীয় জাতীয় কংগ্রেসের সভাপতি সোনিয়া গান্ধী’র সাথে এ তালিকায় তৃতীয় সেরা নারী হিসেবে পরিচিতি পেয়েছেন।


title: দিলমা রৌসেফ

text: প্রাতিষ্ঠানিক


title: দিলমা রৌসেফ

text: প্রচারমাধ্যম


title: অসভাল্দো আর্দিলেস

text: অসভাল্দো সিজার আর্দিলেস (জন্ম ৩ আগস্ট ১৯৫২) একজন ফুটবল কোচ, বিশেষজ্ঞ এবং প্রাক্তন মিডফিল্ডার। তিনি ১৯৭৮ ফিফা বিশ্বকাপ জয়ী আর্জেন্টিনা দলের সদস্য ছিলেন। তিনি বর্তমানে যুক্তরাজ্যে নিজস্ব ফুটবল স্কুল পরিচালনা করেন, যা অজি আর্দিলেস সকার স্কুল নামে পরিচিত। ব্রিটেনে তাকে অনেক সময় অজি আর্দিলেস নামে ডাকা হয়ে থাকে।


title: ১৯৪৮ গ্রীষ্মকালীন অলিম্পিকে ফিল্ড হকি

text: পুরুষদের ১৯৪৮ গ্রীষ্মকালীন অলিম্পিকে ফিল্ড হকিতে প্রথম বারের জন্য ভারত গ্রেট ব্রিটেনের মুখোমুখি হয়। সদ্য স্বাধীনতা প্রাপ্ত ভারত ফিল্ড হকিতে ছিল তার পূর্বতন শাসকদের চেয়ে বেশী শক্তিশালী। অন্যদিকে গ্রেট ব্রিটেনের চারটি দেশ ইংল্যান্ড, আয়ারল্যান্ড, ওয়েলস ও স্কটল্যান্ড পৃথক ভাবে আন্তর্জাতিক হকি সংস্থা দ্বারা অনুমোদিত থাকায় একে অপরের দিকে সহযোগিতার হাত বাড়িয়ে দেয়নি। ফলে এই ক্রীড়ায় প্রথম বারের জন্য গ্রেট ব্রিটেন ফিল্ড হকি দলে ইংল্যান্ড থেকে সমস্ত খেলোয়াড় নির্বাচিত হয়। গ্রেট ব্রিটেন হকি দলের অধিনায়ক নির্বাচিত হন প্রথম শ্রেণীর ক্রিকেট খেলোয়াড় ও জাতীয় স্কোয়াশ বিজয়ী নর্মান বোরেট। প্রথম বারের জন্য পাকিস্তানও ১৯৪৮ গ্রীষ্মকালীন অলিম্পিকে ফিল্ড হকি দল পাঠায়। এই দলের আলি ইখতিদার শাহ দারা ১৯৩৬ গ্রীষ্মকালীন অলিম্পিকে স্বর্ণ পদক প্রাপ্ত ব্রিটিশ ভারতীয় ফিল্ড হকি দলের সদস্য ছিলেন। ১৯৪৮ গ্রীষ্মকালীন অলিম্পিকে পুরুষদের ফিল্ড হকি প্রতিযোগিতায় স্বর্ণ পদক লাভ করে সদ্য স্বাধীনতা প্রাপ্ত ভারত।


title: ১৯৪৮ গ্রীষ্মকালীন অলিম্পিকে ফিল্ড হকি

text: তেরোটি দেশের ১৮৭ জন হকি খেলোয়াড় ১৯৪৮ গ্রীষ্মকালীন অলিম্পিকে ফিল্ড হকি প্রতিযোগিতায় অংশগ্রহণ করে।


title: মিশিও কাকু

text: তিনি বিবিসি, ডিসকভারী চ্যানেল সহ বেশ কিছু চ্যানেলে বিভিন্ন অনুষ্ঠানে উপস্থাপনা করেছেন।


title: ১৯৪৮ গ্রীষ্মকালীন অলিম্পিকে ফুটবল

text: ১৯৪৮ গ্রীষ্মকালীন অলিম্পিকে ফুটবল প্রতিযোগিতায় সুইডেন যুগোস্লাভিয়াকে পরাজিত করে স্বর্ণ পদক লাভ করে।


title: বরেন্দ্র বিশ্ববিদ্যালয়

text: বরেন্দ্র বিশ্ববিদ্যালয় বিশ্ববিদ্যালয় মঞ্জুরী কমিশন (ইউজিসি) এবং বাংলাদেশ সরকার অনুমোদিত উত্তরবঙ্গের প্রথম বেসরকারি বিশ্ববিদ্যালয়। ২০১২ সালে এই বিশ্ববিদ্যালয় প্রতিষ্ঠিত হয়।


title: বরেন্দ্র বিশ্ববিদ্যালয়

text:
বর্তমানে বিশ্ববিদ্যালয়ে ৩ টি অনুষদের অধিনে ১১ টি বিভাগ রয়েছে।
১) ব্যবসা ও আইন অনুষদ


title: বরেন্দ্র বিশ্ববিদ্যালয়

text: ২) বিজ্ঞান ও প্রকৌশল অনুষদ


title: বরেন্দ্র বিশ্ববিদ্যালয়

text: ৩) মানবিক ও সামাজিক বিজ্ঞান অনুষদ


title: বরেন্দ্র বিশ্ববিদ্যালয়

text: ১) ব্যবসা প্রশাসন


title: বরেন্দ্র বিশ্ববিদ্যালয়

text: ২) কম্পিউটার বিজ্ঞান ও প্রকৌশল


title: বরেন্দ্র বিশ্ববিদ্যালয়

text: ৩) তড়িৎ ও ইলেক্ট্রনিক প্রকৌশল


title: বরেন্দ্র বিশ্ববিদ্যালয়

text: ৪) অর্থনীতি


title: বরেন্দ্র বিশ্ববিদ্যালয়

text: ৫) ইংরেজি


title: বরেন্দ্র বিশ্ববিদ্যালয়

text: ৬) সাংবাদিকতা


title: বরেন্দ্র বিশ্ববিদ্যালয়

text: ৭) আইন ও মানবাধিকার


title: বরেন্দ্র বিশ্ববিদ্যালয়

text: ৮) ফার্মেসি


title: বরেন্দ্র বিশ্ববিদ্যালয়

text: ৯) জনস্বাস্থ্য


title: বরেন্দ্র বিশ্ববিদ্যালয়

text: ১০) সমাজবিজ্ঞান


title: বরেন্দ্র বিশ্ববিদ্যালয়

text: ১১) পুষ্টি বিজ্ঞান


title: উইলিয়াম শার্প

text: উইলিয়াম ফোরসিথ শার্প একজন মার্কিন অর্থনীতিবিদ। তিনি ১৯৯০ সালে অর্থনীতিতে নোবেল পুরস্কার লাভ করেন।


title: উইলিয়াম শার্প

text: শার্প ১৯৩৪ সালের ১৬ জুন ম্যাসাচুসেটসের বোস্টনে জন্মগ্রহণ করেন। তিনি ইউনিভার্সিটি অব ক্যালিফোর্নিয়া, লস অ্যাঞ্জেলস থেকে অর্থনীতিতে ৯৫৫ সালে ব্যাচেলর অব আর্টস, ১৯৫৬ সালে মাস্টার অব আর্টস এবং ১৯৬১ সালে পিএইচডি ডিগ্রি অর্জন করেন। ১৯৬১ সালে ইউনিভার্সিটি অব ওয়াশিংটন এ সহকারী অধ্যাপক পদে নিযুক্ত হন। ১৯৬৩ সালে সহযোগী অধ্যাপক এবং ১৯৬৭ সালে পূর্ণ অধ্যাপক পদে উন্নীত হন। ১৯৬৮ থেকে ১৯৭০ সাল পর্যন্ত ইউনিভার্সিটি অব ক্যালিফোর্নিয়া, আরভিন এ অধ্যাপক হিসেবে কাজ করেন। ১৯৭০ সাল থেকে স্ট্যানফোর্ড বিশ্ববিদ্যালয় এর অধ্যাপক হিসেবে কাজ করছেন।


title: দল পিপি

text: দল পিপি (বৈজ্ঞানিক নাম: "Metopidius indicus"), তাল পিপি, জল পিপি বা শুধুই পিপি পাখিটি Jacanidae (জ্যাকানিডি) গোত্র বা পরিবারের অন্তর্গত "Metopidius" (মেটোপিডিয়াস) গণের অন্তর্গত একমাত্র সদস্য। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। দল পিপির বৈজ্ঞানিক নামের অর্থ "কপালে বর্মধারী ভারতীয় পাখি" (গ্রিক: "metopidus" = কপালে বর্মধারী; লাতিন: "indicus" = ভারতীয়)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ২৬ লক্ষ ৫০ হাজার বর্গ কিলোমিটার এলাকা জুড়ে এদের আবাস। বিগত শতকের তুলনায় এদের সংখ্যা বাড়ছে কি কমছে সে বিষয়ে তেমন কিছু জানা যায় না। তবে এরা খুব একটা খারাপ অবস্থায় নেই। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত। প্রজাতিটি একপ্রজাতিক, অর্থাৎ এর কোন উপপ্রজাতি নেই।


title: সচিত্র সেনানায়েকে

text:
সেনানায়েকে মুদিয়াসেলেজ সচিত্র মধুশঙ্কা সেনানায়েকে (; জন্ম: ৯ ফেব্রুয়ারি, ১৯৮৫) কলম্বোয় জন্মগ্রহণকারী শ্রীলঙ্কার ক্রিকেটার।
ঘরোয়া ক্রিকেটে সিংহলিজ স্পোর্টস ক্লাব ও ইউভা নেক্সটের পক্ষে খেলছেন। শ্রীলঙ্কা ক্রিকেট দলের অন্যতম সদস্য সচিত্র সেনানায়েকে ডানহাতি ব্যাট ও অফ স্পিন বোলিং করে থাকেন।


title: সচিত্র সেনানায়েকে

text: ২০০৬ সাল থেকে সিংহলিজ স্পোর্টস ক্লাবের হয়ে প্রথম-শ্রেণীর ক্রিকেট খেলে আসছেন। ঘরোয়া ক্রিকেটে শ্রীলঙ্কান প্রিমিয়ার লীগ সীমিত ওভারের প্রতিযোগিতায় সর্বাধিক উইকেট সংগ্রহের ফলেই তিনি দক্ষিণ আফ্রিকা সফরের জন্য মনোনীত হন। জানুয়ারি, ২০১২ সালে দক্ষিণ আফ্রিকা সফরে চতুর্থ একদিনের আন্তর্জাতিকে দক্ষিণ আফ্রিকার বিপক্ষে অভিষিক্ত হন তিনি। ২০১৩ সালের ইন্ডিয়ান প্রিমিয়ার লীগের নিলামে কলকাতা নাইট রাইডার্স দল $৬,২৫,০০০ মার্কিন ডলারের বিনিময়ে তাকে কিনে নেয়।


title: সচিত্র সেনানায়েকে

text: ৩ জুন, ২০১৪ তারিখে ইংল্যান্ড সফরে ৫ম ও শেষ একদিনের আন্তর্জাতিকে নন-স্ট্রাইকার প্রান্তে অবস্থানকারী জস বাটলারকে মানকাদিয় ভঙ্গীতে রান-আউট করে বেশ বিতর্কের জন্ম দেন তিনি। রান-আউটের পূর্বে একই খেলায় বাটলারকে নিজ ক্রিজ ছেড়ে আসায় দুইবার সতর্ক করেন। পরবর্তীতে উইকেটের বেইল ভেঙ্গে দেন এবং ইংরেজ আম্পায়ার মাইকেল গফের কাছে আউটের আবেদন জানান ও সফলকাম হন। সিরিজ নির্ধারণী ঐ খেলায় শ্রীলঙ্কা দল ৬ উইকেটে ইংল্যান্ডকে হারায় ও ৩-২ ব্যবধানে সিরিজ জয় করে। খেলার পর শ্রীলঙ্কান অধিনায়ক অ্যাঞ্জেলো ম্যাথিউজ এ সিদ্ধান্তে নিজ অবস্থান ব্যাখ্যা করেন যা নির্দিষ্ট নিয়মের ভিত্তিতেই আউট হয়েছে বলে জানান। ইংল্যান্ডের কোচ পিটার মুরেজ ম্যাথিউজের সিদ্ধান্তকে অসন্তুষ্ট চিত্তে গ্রহণ করেন। সাবেক ইংরেজ অধিনায়ক মাইকেল ভন খেলার কোন অবস্থা নেই বলে জানান। অন্যদিকে সাবেক অধিনায়ক মাইকেল অ্যাথারটন সিদ্ধান্তকে স্বাগতঃ জানিয়ে বলেন, অনেক ব্যাটসম্যানই অযথা মাঠে ঘুরেন। এটি তার উচিত শিক্ষা হয়েছে। অস্ট্রেলীয় অধিনায়ক মাইকেল ক্লার্ক বলেন, “আমি মনে করি যে খেলোয়াড়কে সতর্ক করার পরও যদি আইন ভঙ্গ করে তাহলে আপনি যে সিদ্ধান্ত নিতে চাইবেন, আপনি তাই পাবেন।” ১৯৯২ সালে ভারতের কপিল দেব কর্তৃক দক্ষিণ আফ্রিকা পিটার কার্স্টেনকে আন্তর্জাতিক ক্রিকেটে মানকাদিয় কায়দায় আউট করার পর প্রথমবারের মতো সেনানায়েকে বাটলারকে এভাবে আউট করেছেন।


title: সচিত্র সেনানায়েকে

text: জুন, ২০১৪ সালে সন্দেহজনক অবৈধ বোলিং ভঙ্গিমার জন্য তাকে অভিযুক্ত করা হয়। ফলে আন্তর্জাতিক ক্রিকেট কাউন্সিল কর্তৃপক্ষ জুলাই, ২০১৪ সাল থেকে আন্তর্জাতিক ক্রিকেট অঙ্গনে তার বোলিং নিষিদ্ধ ঘোষণা করে। অতঃপর ডিসেম্বর, ২০১৪ সালে তার উপর আরোপিত নিষেধাজ্ঞা উঠিয়ে নেয়া হয়। অবৈধ বোলিংয়ের কারণে নিষিদ্ধতা কাটিয়ে ১০-১১ ডিসেম্বর, ২০১৪ তারিখে অনুষ্ঠিত সফরকারী ইংল্যান্ড দলের বিপক্ষে ৫ম একদিনের আন্তর্জাতিকে তিনি প্রথমবারের মতো বোলিং করেন। খেলায় তিনি ১০ ওভারে ৩৫ রান দিয়ে ২ উইকেট দখল করেন।


title: ১৯৩২ গ্রীষ্মকালীন অলিম্পিকে ফিল্ড হকি

text: পুরুষদের ১৯৩২ গ্রীষ্মকালীন অলিম্পিকে ফিল্ড হকি প্রতিযোগিতায় মাত্র তিনটি দেশ অংশগ্রহণ করে। ব্রিটিশ ভারত ছাড়া ১৯৩২ গ্রীষ্মকালীন অলিম্পিক প্রতিযোগিতায় হকিতে প্রথমবারের জন্য জাপান ও মার্কিন যুক্তরাষ্ট্র অংশগ্রহণ করে। ব্রিটিশ ভারত জাপানকে ১১-১ এবং মার্কিন যুক্তরাষ্ট্রকে সর্বকালীন রেকর্ড ২৪-০ গোলে পরাজিত করলেও অন্য কোন অংশগ্রহণকারী দেশ না থাকার জন্য জাপান ও মার্কিন যুক্তরাষ্ট্র যথাক্রমে রূপা ও ব্রোঞ্জ পদক লাভ করে। প্রত্যেক দল একে অপরের বিরুদ্ধে একবার করে খেলে। এই প্রতিযোগিতায় কম দল অংশগ্রহণ করার জন্য ব্রোঞ্জ পদকের জন্য লড়াই বা ফাইনাল খেলা হয়নি। পয়েন্টের ভিত্তিতে পদক ভাগ হয়। ব্রিটিশ ভারত জাপানকে ১১-১ এবং মার্কিন যুক্তরাষ্ট্রকে সর্বকালীন রেকর্ড ২৪-০ গোলে পরাজিত করে। মার্কিন যুক্তরাষ্ট্রের বিরুদ্ধে রূপ সিং ১০ গোল ও ধ্যান চাঁদ ৮ গোল দেন।


title: ২০০৮ গ্রীষ্মকালীন অলিম্পিকে ভূটান

text: ভূটান চীনে অনুষ্ঠিত ২০০৮ গ্রীষ্মকালীন অলিম্পিকে প্রতিদ্বন্দ্বিতা করে।


title: ২০০৪ গ্রীষ্মকালীন অলিম্পিকে ভূটান

text: ভূটান গ্রীসের এথেন্সে অনুষ্ঠিত ২০০৪ গ্রীষ্মকালীন অলিম্পিকে প্রতিদ্বন্দ্বিতা করে। তীরন্দাজ বিভাগে অংশ নেয়ার জন্য দুজন প্রতিনিধি পাঠায়।


title: ১৯৪৮ গ্রীষ্মকালীন অলিম্পিকে আফগানিস্তান

text: আফগানিস্তান ১৯৪৮ গ্রীষ্মকালীন অলিম্পিকে অংশ নেয়।


title: ল্যান্স ক্লুজনার

text: ল্যান্স ক্লুজনার বোপানা (; জন্ম: ৪ সেপ্টেম্বর, ১৯৭১), নাটাল প্রদেশের ডারবানে জন্মগ্রহণকারী দক্ষিণ আফ্রিকার সাবেক আন্তর্জাতিক ক্রিকেটার। দক্ষিণ আফ্রিকা ক্রিকেট দলে তিনি অল-রাউন্ডার হিসেবে পরিচিত ছিলেন। আগ্রাসী ব্যাটিং ও ফাস্ট মিডিয়াম সুইং বোলিংয়ে সবিশেষ দক্ষ ছিলেন ল্যান্স ক্লুজনার। জুলু ভাষায় কথা বলতে পারেন, তাই তাঁর ডাক নাম "জুলু"।


title: ল্যান্স ক্লুজনার

text: ১৯৯৯ সালের বিশ্বকাপ ক্রিকেটে প্রতিযোগিতার সেরা খেলোয়াড়ের পুরস্কার লাভ করেন। এরফলে তিনি ঐ সময়ে আইসিসি ওডিআই ব্যাটিং র‌্যাঙ্কিংয়ে শীর্ষস্থানে ছিলেন। উচ্চ পর্যায়ের স্ট্রাইক রেট এবং ৪১.১০ ওডিআই ব্যাটিং গড় তাঁকে দক্ষিণ আফ্রিকার অন্যতম একদিনের আন্তর্জাতিকে ব্যাটসম্যানের মর্যাদায় অভিষিক্ত করেছে।


title: ল্যান্স ক্লুজনার

text: ১৯৯৬/৯৭ মৌসুমে কলকাতায় অনুষ্ঠিত টেস্টে ভারতের বিপক্ষে অভিষিক্ত হন। শুরুতে বোলার হিসেবে অংশগ্রহণ করেন। কিন্তু অভিষেক টেস্টে মোহাম্মদ আজহারউদ্দীনের কাছে ধারাবাহিকভাবে পাঁচটি চার দিতে বাধ্য হলেও নভেম্বর, ১৯৯৬ সালে দ্বিতীয় টেস্টে তিনি তাঁর সেরা বোলিং পরিসংখ্যান গড়েন ৬৪ রানের বিনিময়ে ৮ উইকেট নিয়ে। ল্যান্স ক্লুজনার প্রথম টেস্ট অভিষেকধারী হিসেবে পাঁচ-উইকেট তুলে নেন। সরকারের বর্ণবৈষম্য নীতি প্রবর্তনের ফলে ১৯৭০ সালে আন্তর্জাতিক ক্রিকেট কাউন্সিল দক্ষিণ আফ্রিকার উপর নিষেধাজ্ঞা প্রদান করে। পরবর্তীতে দক্ষিণ আফ্রিকার সরকার কর্তৃক দেশ পুণর্গঠনের প্রেক্ষাপটে ১৯৯১ সালে আইসিসি দলটির বিরুদ্ধে স্থগিতাদেশ প্রত্যাহার করে। ভারতের বিপক্ষে তার এ বোলিং পরিসংখ্যানটি অদ্যাবধি যে-কোন দক্ষিণ আফ্রিকানের সেরা বোলিং। এছাড়াও, মার্চ, ২০১৭ সাল পর্যন্ত এ পরিসংখ্যানটি অভিষেকে যে-কোন বোলারের চতুর্থ সেরা বোলিং পরিসংখ্যান। ২০০২ সালে উইজডেন ক্রিকেটার্স অ্যালমেনাক কর্তৃক প্রণীত সর্বকালের শীর্ষ ১০০ বোলিংশৈলী প্রদর্শনের তালিকায় ক্লুজনারের বোলিং পরিসংখ্যানটিকে জর্জ বিসেটের ৫/৩৭-এর সাথে অন্তর্ভূক্ত করা হয়।


title: ল্যান্স ক্লুজনার

text: হাঁটুর গোড়ালীতে আঘাতপ্রাপ্তির কারণে আন্তর্জাতিক ক্রিকেটাঙ্গন থেকে চলে যেতে বাধ্য হন তিনি।


title: ল্যান্স ক্লুজনার

text: ২০০৯ সালের শেষদিকে ভারতীয় ক্রিকেট লীগের সাথে জড়িত ছিলেন। এরপর ২০১০-এর বসন্তে ক্রিকেট সাউথ আফ্রিকা’র তত্ত্বাবধানে লেভেল-থ্রী কোচিং কোর্স সম্পন্ন করেন। বাংলাদেশ ক্রিকেট বোর্ডের সাথে দলের বোলিং কোচের দায়িত্ব নিয়ে আলাপ করেন। ক্লুজনার নিশ্চিত করেন যে আলোচনা চলছে। ২০১০ সালের সেপ্টেম্বর মাসে বিসিবি ক্লুজনারের কাছ থেকে সম্মতির জন্য অপেক্ষা করতে থাকে। শেষ পর্যন্ত তিনি প্রস্তাবে সাড়া দেননি। স্ত্রীসহ বাংলাদেশে স্থায়ীভাবে থাকতে অস্বীকৃতি জানান।


title: ল্যান্স ক্লুজনার

text: জানুয়ারি, ২০১১-১২ মৌসুমে ডলফিন্সের অস্থায়ী প্রধান কোচের দায়িত্ব পালন করেন। এ দলেই ঘরোয়া ক্রিকেট খেলেন তিনি।


title: ল্যান্স ক্লুজনার

text: ক্লুজনার প্রধানত স্মরণীয় হয়ে আছেন একদিনের আন্তর্জাতিকে তাঁর অসাধারণ ক্রীড়ানৈপুণ্য প্রদর্শনের জন্য। ১৯৯৯ সালের বিশ্বকাপে অস্ট্রেলিয়া দল শিরোপা লাভ করলেও অকুতোভয় হার্ডহিটিং ব্যাটসম্যান হিসেবে তিনি ১৯৯৯ সালের বিশ্বকাপে ভোটের মাধ্যমে ম্যান অব দ্য টুর্নামেন্টের মর্যাদা পান। এছাড়াও, ২০০০ সালে উইজডেন কর্তৃপক্ষ তাঁকে উইজডেন বর্ষসেরা ক্রিকেটার হিসেবে ঘোষণা করে।


title: হাত্তিনের যুদ্ধ

text: হাত্তিনের যুদ্ধ ১১৮৭ সালের ৪ জুলাই শনিবার ক্রুসেডার জেরুজালেম রাজ্য ও আইয়ুবীয়দের মধ্যে সংঘটিত হয়।


title: হাত্তিনের যুদ্ধ

text: সালাদিনের অধীন মুসলিম সেনাবাহিনী ব্যাপক সংখ্যক ক্রুসেডার সেনাকে হত্যা করে। জেরুজালেম পুনরায় অধিকার করে ও অন্যান্য কিছু ক্রুসেডার অধিকৃত শহর দখল করে। যুদ্ধের ফলাফল হিসেবে মুসলিমরা আবার পবিত্র ভূমিতে প্রধান সামরিক শক্তি হিসেবে আবির্ভূত হয়। খ্রিষ্টানদের এই পরাজয় তৃতীয় ক্রুসেডের সূচনা করে। হাত্তিনের যুদ্ধের দুই বছর পর এই ক্রুসেড শুরু হয়।


title: হাত্তিনের যুদ্ধ

text: এই যুদ্ধে বর্তমান ইসরায়েলের টাইবেরিয়াস নামক স্থানের নিকটবর্তী স্থানে সংঘটিত হয়। হিত্তিন শহরের নিকটবর্তী এই যুদ্ধক্ষেত্রে দুই চূড়া বিশিষ্ট একটি পাহাড় রয়েছে। এটি টাইবেরিয়াস ও পশ্চিমে এক্রের পথের মধ্যবর্তী বিস্তৃত পর্বতমালার গিরিপথের পাশে অবস্থিত। দারবুল হাউয়ারনাহ রাস্তাটি রোমানরা তৈরী করে। এটি জর্ডান নদী, গেলিলি সাগর ও ভূমধ্যসাগরীয় উপকূলের মধ্য প্রধান পথ হিসেবে কাজ করত।


title: হাত্তিনের যুদ্ধ

text: ১১৮৬ সালে গাই অব লুসিগনান জেরুজালেমের রাজা হন। তার স্ত্রী সিবিলার সন্তান পঞ্চম বল্ডউইনের মৃত্যুর পর স্ত্রীর পদাধিকার বলে তিনি ক্ষমতা পান। এসময় জেরুজালেম রাজ্য গাই, সিবিলা ও রেইনল্ড অব শাটিলন সেসাথে গেরার্ড অব রিডফোর্ট ও নাইটস টেম্পলারদের মত নতুন আগতদের মধ্যকার বিরোধে বিভক্ত ছিল। ত্রিপলির তৃতীয় রেইমন্ড যিনি শিশু রাজা পঞ্চম বল্ডউইনের অভিভাবক ছিলেন, তিনি ও তার নেতৃত্বাধীন অভিজাতরা গাইয়ের রাজা হওয়ার বিরোধিতা করেন। রেইমন্ড অবস্থার কারণে বীতশ্রদ্ধ দেখতে পান যে তার অনুসারী ব্যারনরা গাই ও সিবিলার প্রতি অনুগত রয়েছে। তিনি এরপর বিপরীত দিকে জর্ডান নদী থেকে টাইবেরিয়াসের দিকে চলে যান। অবস্থা এতটাই খারাপ ছিল যে রেইমন্ড ও গাইয়ের মধ্যে প্রায় যুদ্ধ চলছিল। গাই রেইমন্ডের স্ত্রী এসিভার মাধ্যমে টাইবেরিয়াস দুর্গ জয় করতে চাইছিলেন। রেইমন্ডের সমর্থক বেলিয়ান অব ইবেলিনের মধ্যস্ততায় যুদ্ধ এড়ানো সম্ভব হয়।


title: হাত্তিনের যুদ্ধ

text: ইতিমধ্যে জেরুজালেমকে ঘিরে থাকা মুসলিম রাষ্ট্রগুলো ১১৭০ ও ১১৮০ এর দশকে সালাদিন কর্তৃক ঐক্যবদ্ধ হয়। ১১৬৯ সালে সালাদিন মিশরের উজির নিযুক্ত হন এবং শীঘ্রই সুলতান হিসেবে দেশের শাসনভার লাভ করেন। ১১৭৪ সালে দামেস্কে তিনি তার শাসন জারি করেন। ১১৭৬ সাল নাগাদ আলেপ্পো ও ১১৮৩ সাল নাগাদ মসুলে তার কর্তৃত্ব স্থাপিত হয়। ফলে প্রথমবারের মত জেরুজালেম রাজ্য মুসলিম শাসিত অঞ্চল দ্বারা আবদ্ধ হয়ে পড়ে। ১১৭৭ সালে ক্রুসেডাররা সালাদিনকে মন্টগিসারডের যুদ্ধের পরাজিত করে এবং ১১৮০ এর দশকের প্রথমদিকে দুপক্ষের মধ্যে একটি সন্ধি ছিল। কিন্তু রেইনল্ড একটি মুসলিম ক্যারাভেনকে আক্রমণ করলে সন্ধি ভঙ্গ হয়। এছাড়া রেইনল্ড মক্কা আক্রমণের হুমকিও দিয়েছিল।


title: হাত্তিনের যুদ্ধ

text: ১১৮৭ সালের এপ্রিলে রেইমন্ড সালাদিনের সাথে একটি চুক্তির বিষয়ে সম্মত হন। তাদের চুক্তির অংশ হিসেবে রেইমন্ড গ্যালিলিতে একটি পরিদর্শন দল আগমণের ব্যাপারে সুলতানকে অনুমতি দেন। একই সময় গাইয়ের পক্ষে বেলিয়ানের নেতৃত্বাধীন একটি দল উক্ত এলাকা দিয়ে অতিক্রম করছিল। রেইমন্ড বেলিয়ানকে উপদেশ দেন যাতে বেলিয়ান মুসলিম সেনারা চলে যাওয়ার আগ পর্যন্ত আফুলা দুর্গে অবস্থান করেন। কিন্তু তার পরামর্শ উপেক্ষা করা হয়। ১ মে ক্রিসনের যুদ্ধে আল-আফদালের অধীন একটি ক্ষুদ্র দলকে তাদেরকে পরাজিত করা হয়। সালাদিনের সাথে লড়াইয়ের উদ্দেশ্যে সেনাসমাবেশ করা গাইয়ের সাথে রেইমন্ড এরপর একমত হন।


title: হাত্তিনের যুদ্ধ

text: মে মাসের শেষের দিকে সালাদিন তার জীবনের সর্ববৃহৎ সেনা সমন্বয়ে একটি সেনাদল গঠন করেন। এতে প্রায় ১২,০০০ নিয়মিত অশ্বারোহীসহ মোট ৩০,০০০ এর মত সৈনিক ছিল। জর্ডান নদী অতিক্রম করার পূর্বে ৩০ জুন তিনি তেল-আশতারায় তার বাহিনীকে পর্যবেক্ষণ করেন। প্রতিপক্ষ ক্রুসেডাররা জিপরিতে একত্রিত হয়। এতে জেরুজালেম ও ত্রিপলি থেকে ১,২০০ জন ও এন্টিওক থেকে ৫০ জন নাইটসহ মোট ২০,০০০ সৈনিক ছিল। এটি সালাদিনের বাহিনীর তুলনায় ক্ষুদ্র হলেও ক্রুসেডারদের তুলনায় বড় ছিল। রেইমন্ড ও গাই ক্রুসেডার সেনা সহকারে এক্রেতে মিলিত হন। ইউরোপীয় সূত্রগুলোর মতে নাইটদের পাশাপাশি সেখানে বড় ধরনের হালকা অশ্বারোহী বাহিনী ও ১০,০০০ এর মত পদাতিক সৈনিক ছিল। সম্পূরক হিসেবে ক্রসবোম্যানরাও উপস্থিত হয় এবং বেশ বড় সংখ্যক ভাড়াটে সৈনিকও ছিল। এক্রের বিশপ সেনাবাহিনীর সাথে থেকে ক্রস বহন করছিলেন। তিনি পেট্রিয়ার্ক হেরাক্লিয়াসের স্থান নেন।


title: হাত্তিনের যুদ্ধ

text: জুলাইয়ের ২ তারিখ সালাদিন টাইবেরিয়াসে রেইমন্ডের একটি দুর্গ অবরোধে ব্যক্তিগতভাবে নেতৃত্ব দেন। এসময় মূল মুসলিম সেনারা কাফ্র সাবতে অবস্থান করছিল। সালাদিন গাইকে সাফুরিয়ার ঝর্ণা থেকে সরাবার জন্য প্রলুব্ধ করতে চাইছিলেন। টাইবেরিয়াসের গেরসন সালাদিনকে অর্থ পরিশোধ করতে চেয়েছিল কিন্তু সালাদিন তা গ্রহণে অস্বীকৃতি জানান। ঐদিনই দুর্গের পতন হয়। একটি টাওয়ার খুড়ে ফেলা হয় এবং এটি ধ্বসে পড়ে সালাদিনের সৈনিকরা ভেতরে বাধাদানকারীদেরকে হত্যা ও বন্দী করে।


title: হাত্তিনের যুদ্ধ

text: রেইমন্ডের স্ত্রী এসিভা দুর্গের ভেতর আবদ্ধ হয়ে পড়েন। খনন আরম্ভ হলে সালাদিন খবর পান যে গাই ফ্রাঙ্ক সেনাবাহিনীকে পূর্বের দিকে নিয়ে আসছেন। ক্রুসেডাররা ফাঁদে পা দেয়।


title: হাত্তিনের যুদ্ধ

text: জুলাই ২ তারিখ ক্রুসেডারদের একটি যুদ্ধসভার ফলে গাইয়ের নিজের প্রতিরক্ষার ত্যাগের সিদ্ধান্ত নেয়া হয়। ফ্রাঙ্কদের মধ্যকার ব্যক্তিগত দ্বন্দ্বের কারণে এই সভার বিষয়ে তথ্য পক্ষপাতদুষ্ট হলেও রেইমন্ড সালাদিনের ফাঁদ অনুযায়ী এক্রে থেকে টাইবেরিয়াসের দিকে এগিয়ে যাওয়ার ব্যাপারে মতবিরোধ করেন বলে প্রতীয়মান হয়। অধিকন্তু গাইয়ের টাইবেরিয়াসের ব্যাপারে চিন্তিত হওয়া উচিত ছিল না, এটি রেইমন্ডের ব্যক্তিগত অধিকারে ছিল এবং রাজ্যের নিরাপত্তার জন্য ত্যাগ স্বীকার করতে প্রস্তুত ছিল। মতবিরোধের ফলে গেরার্ড ও রেইনল্ড রেইমন্ডকে ভীরু বলে অভিযোগ করেন। ফলে গাই আক্রমণ করতে প্রভাবিত হন।


title: হাত্তিনের যুদ্ধ

text: এরপর গাই সেনাবাহিনীকে সালাদিনের বিরুদ্ধে টাইবেরিয়াসের দিকে এগিয়ে যাওয়ার জন্য আদেশ দেন। এটিই সালাদিনের পরিকল্পনা ছিল। এর মাধ্যমে ক্রুসেডারদেরকে তাদের দুর্গ অবরোধ না করে যুদ্ধক্ষেত্রেই পরাজিত করা সম্ভব ছিল।


title: হাত্তিনের যুদ্ধ

text: এছাড়াও সালাদিন অনাকাঙ্খিতভাবে দ্রুজদের কাছ থেকে মিত্রতা লাভ করেন। জামাল আদ-দিন হাজির মাধ্যমে শারাহমুলে এই মিত্রতা স্থাপিত হয়। জামালের পিতা কারামা নূর উদ্দিন জেনগির পুরনো মিত্র ছিলেন। শারাহমুল শহর ক্রুসেডারদের কর্তৃক বেশ কয়েকবার হামলার স্বীকার হয়েছিল। জামাল আদ-দিন হাজির মতে তার বড় তিন ভাইকে হত্যা করে।


title: হাত্তিনের যুদ্ধ

text: ক্রুসেডাররা সাফুরিয়া থেকে ৩ জুলাই তাদের যাত্রা শুরু করে। গাই সেনাদের মধ্যভাগ, রেইমন্ড অগ্রভাগ এবং বেলিয়ান, রেইনল্ড পেছনের দিক নিয়ন্ত্রণ করেন। মুসলিম সেনারা প্রায় সাথেসাথে ক্রুসেডারদেরকে ব্যতিব্যস্ত করে তোলে।


title: হাত্তিনের যুদ্ধ

text: সেদিন দুপুর নাগাদ ফ্রাঙ্কিশ সেনাবাহিনী সাফুরিয়া থেকে ছয় মাইল (১০ কিমি) দূরের গ্রাম তুরানের একটি জলধারায় পৌছায়। সালাদিনের মতে এখানে “ফ্রাঙ্কিশ পদাতিকদের বাজপাখি ও অশ্বারোহীদের ঈগলগুলো পানির পাশে উড়ছিল”।


title: হাত্তিনের যুদ্ধ

text: টাইবেরিয়াস পর্যন্ত আরো ৯ মাইল (১৪ কিমি) পথ বাকি ছিল। ফলে যাত্রার জন্য দিনের অর্ধেক সময় বাকি থাকায় এই পানির উৎস থেকে নিজেদের সরিয়ে নেয়া মানে সালাদিনের নিশ্চিত হামলার মুখোমুখি হতে হত। ১১৮২ সালে ফ্রাঙ্কিশ সেনাবাহিনী শত্রুদের বিরুদ্ধে এক দিনে ৮ মাইল (১৩ কিমি) অগ্রসর হতে পারত এবং ১১৮৩ সালে পুরো দিনে ছয় মাইল (১০ কিমি) অতিক্রমে সক্ষম হন। কিন্তু সালাদিনের লেখা অনুযায়ী, “গাইয়ের উদ্দেশ্যের বিপরীত হয়ে এমন কাজ করার জন্য শয়তান তাকে প্রলুব্ধ করে।“ অর্থাৎ, অজ্ঞাত কারণে গাই অনেক বিকেলে টাইবেরিয়াসের উদ্দেশ্যে এগিয়ে যাওয়া শুরু করেন।


title: হাত্তিনের যুদ্ধ

text: যখন সালাদিন টাইবেরিয়াস দখল করার পর ফিরে আসেন এবং ফ্রাঙ্কিশরা তুরান ত্যাগ করে, মুসলিমরা হামলা করা শুরু করে। সালাদিন তার সেনাবাহিনীর দুইটি অংশকে ফ্রাঙ্কিশদের বিরুদ্ধে পাঠান ও তুরানের জলধারা দখল করে নেন। ফলে ফ্রাঙ্কিশদের পিছু হটার পথ রুদ্ধ হয়ে যায়। এই পরিকল্পনা সালাদিনকে বিজয় দান করে।


title: হাত্তিনের যুদ্ধ

text: ক্রুসেডারদের পরিকল্পনায় বড় ধরনের পরিবর্তন আসে। ক্রুসেডাররা সালাদিনের সাথে সরাসরি লড়তে পারবে না এমন বিশ্বাস নিয়ে রেইমন্ড গাইকে বাহিনীর বাম ও অগ্রভাগ ৬ মাইল (৯.৭ কিমি) দূরের হাত্তিনের জলধারার দিকে নিয়ে যাওয়ার জন্য প্রলুব্ধ করেন। সেখান থেকে তারা পরেরদিনই টাইবেরিয়াসের দিকে যাত্রা করতে পারবে।


title: হাত্তিনের যুদ্ধ

text: আসন্ন আক্রমণে ফ্রাঙ্কিশদের পশ্চাতভাগ নিরবচ্ছিন্ন আক্রমণের কারণে অচলাবস্থায় ছিল। এসময় সমগ্র বাহিনী মেসকানা গ্রামের নিকট উচ্চভূমিতে আবদ্ধ হয়ে পড়ে। ক্রুসেডাররা মুসলিম পরিবেষ্টিত অবস্থায় ক্যাম্প করতে বাধ্য হয়। ফলে তাদের কাছে কোনো পানি ছিল না এবং রসদ ও নতুন সৈন্য আগমনের সুযোগও হারায়। গাইয়ের আশা ছিল যে তার লোকেরা পরেরদিন সকালে হাত্তিনের জলধারায় পৌছতে পারবে।


title: হাত্তিনের যুদ্ধ

text: যখন ক্রুসেডাররা পানির জন্য পিপাসার্ত হয়ে পড়েছিল সেসময় উটের ক্যারাভেন মুসলিম সেনাবাহিনীর জন্য টাইবেরিয়াস হ্রদ (বর্তমানে ‘’গেলিলি সাগর’’ বলে পরিচিত) থেকে ছাগলের চামড়ার ব্যাগে পানি বয়ে নিয়ে আসছিল।


title: হাত্তিনের যুদ্ধ

text: বাহাউদ্দিন ইবনে শাদ্দাদ ফ্রাঙ্কিশ সেনাবাহিনীর অবস্থা সংক্ষেপে বর্ণনা করে লিখে গেছেন।


title: হাত্তিনের যুদ্ধ

text: ৪ জুলাইয়ের সকালে ক্রুসেডাররা তাদেরকে সমস্যায় ফেলার জন্য সালাদিনের বাহিনীর সৃষ্ট আগুনের ধোয়ার কারণে কিছু দেখতে পারছিল না। এর মাধ্যমে মুসলিম সেনাবাহিনীর একাংশের কমান্ডার প্রতিপক্ষের উপর ৪০০ তীর ছুড়ে মারেন। গেরার্ড ও রেইনল্ড গাইকে যুদ্ধের জন্য সেনাবিন্যাস ও হামলার পরামর্শ দেন। গাইয়ের ভাই আমালরিক এই কাজ সম্পন্ন করেন। রেইমন্ড প্রথম ডিভিশনের নেতৃত্ব দেন। তার সাথে এন্টিওকের তৃতীয় বোহেমন্ডের পুত্র রেইমন্ড অব এন্টিওক ছিলেন। অন্যদিকে বেলিয়ান ও এডেসার তৃতীয় জোসেলিন পশ্চাতভাগ বিন্যাস করেন। এই প্রস্তুতি সম্পন্ন হওয়ার সময় রেইমন্ডের পাঁচজন নাইট সালাদিনের কাছে ক্রুসেডার শিবিরের দুর্বল অবস্থার কথা ফাঁস করে দেয়।


title: হাত্তিনের যুদ্ধ

text: পিপাসার্ত ও মনোবল ভেঙ্গে পড়া ক্রুসেডাররা শিবির গুটিয়ে নেয় ও হাত্তিনের জলধারার দিকে নিজেদের গন্তব্য ঘুরিয়ে নেয়। কিন্তু তাদের এই পদক্ষেপে সালাদিনের সেনারা বাধা দেয়। এর ফলে সামনে আগানোর বা পিছিয়ে আসার পথ রুদ্ধ হয়ে যায়। কাউন্ট রেইমন্ড টাইবেরিয়াস হ্রদের দিকে হামলা ভেঙ্গে দেয়ার দুটি প্রচেষ্টা চালান। দ্বিতীয়বার তিনি তার মূল বাহিনী থেকে বিচ্ছিন্ন হয়ে পড়েন ও পিছিয়ে আসতে বাধ্য হন।


title: হাত্তিনের যুদ্ধ

text: রেইমন্ড পালানোর পর গাইয়ের অবস্থান এখন আরো বেপরোয়া হয়ে উঠে। অধিকাংশ ক্রুসেডার পদাতিক সৈনিক ধ্বংসযজ্ঞ এড়ানোর জন্য দলত্যাগ করে। গাই মুসলিম অশ্বারোহীদের গতিরোধ করার জন্য তাবু স্থাপন করার চেষ্টা করেছিলেন কিন্তু পদাতিকদের সুরক্ষা ছাড়া নাইটদের ঘোড়াগুলো মুসলিম তীরন্দাজদের কারণে ছিন্নভিন্ন হয়ে যায় এবং অশ্বারোহীদেরকে পায়ে ভর দিয়ে লড়াই করতে হয়। এরপর তারা দুজনই পিছু হটেন।


title: হাত্তিনের যুদ্ধ

text: এখন ক্রুসেডাররা ঘেরাও হয়ে পড়ে। তিনটি বেপরোয়া হামলা ছাড়া তারা সালাদিনের কোনো ক্ষতি করতে পারেনি ফলে পরাজিত হয়। সালাদিনের ১৭ বছর বয়সী এক পুত্র আল-আফদান এই ঘটনার প্রত্যক্ষদর্শী। মুসলিম লেখক ইবনে আল-আসিরের লেখায় এটির উদ্ধৃতি রয়েছে


title: হাত্তিনের যুদ্ধ

text: যখন ফ্রাঙ্কদের রাজা (গাই) তার দল নিয়ে পাহাড়ের উপর ছিলেন, তারা মুখোমুখি অবস্থান করা মুসলিমদের বিরুদ্ধে একটি ভয়ংকর হামলা চালায় যাতে তারা তাদেরকে আমার পিতার (সালাদিন) কাছে ফিরিয়ে দিতে পারে। আমি তার দিকে তাকালাম এবং তিনি বিষাদগ্রস্ত হয়ে পড়লেন ও তার গাত্রবর্ণ ফ্যাকাসে হয়ে গেল। তিনি তার দাড়ি ধরলেন ও অগ্রসর হলে, চিৎকার দিয়ে বললেন “শয়তানদেরকে ফেলে দাও!” মুসলিমরা এগিয়ে যায়, লড়াইয়ে পুনরায় অংশ নেয় এবং পাহাড়ে চড়ে। যখন আমি দেখলাম যে মুসলিমদের পশ্চাদ্ধাবনে ফ্রাঙ্করা পিছিয়ে যাচ্ছে আমি আনন্দে চিৎকার দিয়ে উঠলাম, “আমরা তাদের পরাজিত করেছি!” কিন্তু ফ্রাঙ্করা এগিয়ে আসে প্রথমবারের মত হামলা চালায় এবং মুসলিমদের আমার বাবার কাছে ফেরত পাঠায়। তিনি আবার প্রথমবারের মত করেন এবং মুসলিমরা ফ্রাঙ্কদের দিকে আবার ফিরে যায় ও তাদেরকে পাহাড় থেকে পিছু হটায়। আমি আবার চিৎকার দিয়ে উঠি, "আমরা তাদের পরাজিত করেছি!" কিন্তু আমার বাবা আমার পাশে ঘুরেন ও বলেন, "শান্ত হও! যতক্ষণ না ঐ তাবুটি (গাইয়ের) ধ্বংস না হচ্ছে ততক্ষণ আমরা তাদেরকে হারায়নি।" তিনি আমাকে একথা বলার পর তাবুটি ধ্বংস হয়। সুলতান ঘোড়া থেকে নামেন, সর্বশক্তিমান আল্লাহর কাছে সিজদায় নত হন ও আনন্দে কেঁদে ফেলেন।


title: হাত্তিনের যুদ্ধ

text: মুসলিম সেনারা রাজা গাইয়ের রাজকীয় তাবু দখল করে। সেসাথে যুদ্ধে এক্রের বিশপ নিহত হলে তার ট্রু ক্রসও দখল করে। গাই, তার ভাই দ্বিতীয় আমালরিক, রেইনল্ড অব শাটিলন, মন্টফেরাটের উইলিয়াম, গেরার্ড দ্য রিডফোর্ট, টোরনের হামফ্রে, জাবালার হাফ, বোট্রনের পিলভেইন, জিবেলেতের হাফ ও অন্য আরো অনেকে বন্দী হয়। সম্ভবত ৩,০০০ খ্রিষ্টান সৈনিক পালাতে সক্ষম হয়। বেনামী লেখকের লেখা "De Expugnatione Terrae Sanctae per Saladinum Libellus" অনুযায়ী রেইমন্ড, জোসেলিন, বেলিয়ান ও রেজিনাল্ড অব সিডন যুদ্ধের মধ্যবর্তী অবস্থায় পালিয়ে যান। কিন্তু এটি অন্যান্য সূত্রগুলো দ্বারা সমর্থিত নয় এবং এতে লেখকের শত্রু মনোভাব প্রকাশিত হয়।


title: হাত্তিনের যুদ্ধ

text: ক্লান্ত বন্দীদেরকে সালাদিনের তাবুতে আনা হয়। সালাদিনের ঔদার্যের নিদর্শন হিসেবে গাইকে বরফ পানির একটি পানপাত্র দেয়া হয়। গাই এই পাত্র তার সঙ্গী রেইনল্ডের দিকে দিলে সালাদিন সালাদিন তাকে এটি পান করার অনুমতি দেন কিন্তু কিছুক্ষণ পর বলেন যে তিনি রেইনল্ডকে পানি প্রদান করেননি এবং এর কারণে মুসলিম রীতি অনুযায়ী আতিথেয়তায় আবদ্ধ না। যখন সালাদিন রেইনল্ডকে শপথ ভঙ্গকারী হিসেবে অভিযুক্ত করেন, রেইনল্ড উত্তর দেন "রাজারা সবসময় এভাবেই কাজ করে। আমি এর বেশি কিছু করিনি।" সালাদিন এরপর নিজের তরবারী দিয়ে রেইনল্ডের শিরচ্ছেদ। গাই রেইনল্ডের পরিণতি দেখে হাটুর উপর ভর দিয়ে বসে পড়ে। কিন্তু সালাদিন তাকে উঠতে বলার পর বলেন, "রাজা কখনো অন্য রাজাকে হত্যা করে না; কিন্তু ঐ লোকটা সব সীমা অতিক্রম করেছিল এবং তাই আমি তার সাথে এই আচরণ করেছি। এই লোকটিকে তার অপরাধপ্রবণতা ও বিশ্বাসঘাতকতার জন্য মরতে হয়েছে।"


title: হাত্তিনের যুদ্ধ

text: ট্রু ক্রসকে বর্শার সাথে বাধে দামেস্কে পাঠিয়ে দেয়া হয়। সালাদিনের সেনাবাহিনীর কিছু লোক এসময় ফ্রাঙ্কিশ বন্দীদেরকে দাস হিসেবে নিয়ে সেনাবাহিনী ত্যাগ করে।


title: হাত্তিনের যুদ্ধ

text: ৫ জুলাই রোববার, সালাদিন টাইবেরিয়াসের দিকে ছয় মাইল (১০ কিমি) যাত্রা করে এবং সেখানে কাউন্টেস এসিভা দুর্গের নিয়ন্ত্রণ সমর্পণ করেন। তাকে তার পরিবার, অনুসারী ও সহায় সম্মদসহ ত্রিপলি যেতে অনুমতি দেয়া হয়। রেইমন্ড অব ত্রিপলি যুদ্ধ থেকে পালানোর পর ১১৮৭ সালে প্লুরেসিতে আক্রান্ত হয়ে মৃত্যুবরণ করেন।


title: হাত্তিনের যুদ্ধ

text: মৃত্যুদন্ড প্রাপ্তদের দন্ড শিরচ্ছেদের মাধ্যমে কার্যকর করা হয়। বন্দী অনেক ক্রুসেডার নিজেদের টেম্পলার নাইট হওয়ার মিথ্যা দাবি করে যাতে সালাদিনের লোকেরা তাদেরকেও শিরশ্ছেদ করে। নাইটস হসপিটালার সেইন্ট নিকাসিয়াসকে খ্রিষ্টান শহীদ হিসেবে সম্মান করা হয়। বলা হয় যে তিনিও নিহতদের মধ্যে একজন।


title: হাত্তিনের যুদ্ধ

text: গাইকে দামেস্কে বন্দী হিসেবে নেয়া হয়। পরে তিনি মুক্তিপণের বিনিময়ে ছাড়া পান।


title: হাত্তিনের যুদ্ধ

text: ২০,০০০ সৈনিক নিয়ে মাঠে নামার কারণে ক্রুসেডারদের দুর্গ ও আবাসথলগুলো অরক্ষিত হয়ে পড়ে। হাত্তিনে বড় ধরনের পরাজয় সালাদিনের বিপক্ষে লড়াইয়ের জন্য স্বল্পসংখ্যক রিজার্ভ সৈনিকের উপস্থিতি প্রমাণ করে। এই পরাজয়ের ফলাফল হিসেবে সালাদিনের সেনারা ক্রুসেডারদের এলাকা দখলে নিয়ে নেয়। মধ্য সেপ্টেম্বর নাগাদ সালাদিন এক্রে, নাবলুস, জাফা, টোরন, সিডন, বৈরুত ও আসকেলন দখল করে নেন। সৌভাগ্যবশত কনরাড অব মন্টফেরাটের আগমনের কারণে টায়ার রক্ষা পায়। রাণী সিবিলা, পেট্রিয়ার্ক হেরাক্লিয়াস ও বেলিয়ান জেরুজালেম প্রতিরক্ষা করতে থাকেন। ২ অক্টোবর বেলিয়ান সালাদিনের সাথে আত্মসমর্পণের ব্যাপারে আলোচনা করেছিলেন (দেখুন জেরুজালেম অবরোধ (১১৮৭))।


title: হাত্তিনের যুদ্ধ

text: এরনলের বিবরণ অনুযায়ী পরাজয়ের খবর শোনার পর পোপ তৃতীয় আরবান শোকে মৃত্যুবরণ করেন।


title: হাত্তিনের যুদ্ধ

text: টায়ারের আর্চবিশপ জোসিয়াস এবং অন্যান্য তীর্থযাত্রী ও ভ্রমণকারীদের কর্তৃক হাত্তিনের পরাজয়ের খবর ইউরোপ পৌছায়। নতুন ক্রুসেডের জন্য অবিলম্বে পরিকল্পনা তৈরী হয়; পোপ অষ্টম গ্রেগরি অডিটা ট্রিমেন্ডি জারি করেন এবং ইংল্যান্ড ও ফ্রান্সে সালাদিন টিথে নামক ফান্ডে অর্থ সংগ্রহ শুরু হয়।


title: হাত্তিনের যুদ্ধ

text: তৃতীয় ক্রুসেড ১১৮৯ এর আগ পর্যন্ত শুরু হয়নি। এতে ফিলিপ অগাস্টাস, রিচার্ড লায়নহার্ট ও ফ্রেডেরিক বারবারোসা পৃথক পৃথকভাবে নেতৃত্বে দেন।


title: ১৯৮৮ গ্রীষ্মকালীন অলিম্পিকে মালদ্বীপ

text: দক্ষিণ কোরিয়ার সিওলে অনুষ্ঠিত ১৯৮৮ গ্রীষ্মকালীন অলিম্পিকে মালদ্বীপ প্রথমবার অংশগ্রহণ করে।


title: ১৯২৮ গ্রীষ্মকালীন অলিম্পিকে ফিল্ড হকি

text: ১৯২৬ খৃস্টাব্দে আন্তর্জাতিক হকি ফেডারেশনের স্থাপনের পরে ১৯২৮ গ্রীষ্মকালীন অলিম্পিকে ফিল্ড হকিকে প্রতিযোগিতা হিসেবে পুনরায় যুক্ত করা হয়। ১৯২৮ গ্রীষ্মকালীন অলিম্পিকের ঠিক পূর্বে ভারতীয় হকি দলের ইংল্যান্ড সফরকালে ইংল্যান্ড, আয়ারল্যান্ড, ওয়েলস ও স্কটল্যান্ড গ্রেট ব্রিটেনের শাসনাধীন ভারতের বিরুদ্ধে খেলতে অস্বীকার করে। ঐ সফরে ভারতীয় হকি দল "হকি অ্যাসোসিয়েশন একাদশ" কে ৪-০ এবং "অ্যাংলো-স্কটিশ একাদশ" কে ৭-৩ গোলে পরাজিত করে। এর ঠিক পরেই ১৯২৮ গ্রীষ্মকালীন অলিম্পিকে ফিল্ড হকি প্রতিযোগিতায় পূর্বতন স্বর্ণ পদক জয়ী গ্রেট ব্রিটেন কোন সরকারি কারণ ছাড়াই অংশগ্রহণ করতে অস্বীকার করে। অপর দিকে পূর্বে আমন্ত্রক দেশ নেদারল্যান্ডস দেশীয় নিয়মে নরম বল ও দুমুখো হকি স্টিকের মাধ্যমে হকি খেলত, কিন্তু তাদের অধিনায়ক রেইন ডি ওয়াল ১৯২৮ গ্রীষ্মকালীন অলিম্পিকের প্রস্তুতি হিসেবে প্রথম আন্তর্জাতিক নিয়মে খেলা শুরু করেন। এই প্রতিযোগিতায় আঠারোটি খেলায় একত্রিশ জন হকি খেলোয়াড় মোট উনসত্তরটি গোল করেন।


title: শাহবাগ হোটেল

text: শাহবাগ হোটেল (ইংরেজি:Shahbagh Hotel) ছিল ঢাকার প্রথম তিন তারকামানের হোটেল। হোটেলটির স্থপতি ছিলেন ইংরেজ এডোয়ার্ড হাইক্স ও নকশা করেছিলেন রোনাল্ড ম্যাককেনেল। এর অবস্থান ছিল শাহবাগ মোড়ের পূবালী ব্যাংকের পিছনে। পূবালী ব্যাংকের ভবনটি সেসময় মুসলিম লীগের কার্যালয় হিসেবে ব্যবহৃত হত।


title: শাহবাগ হোটেল

text: ১৯০৫ সালে বঙ্গভঙ্গের পর পূর্ব বাংলার রাজধানী ঢাকায় উনিশ শতকে বেশকিছু ভবন মনোরঞ্জনের জন্য তৈরি করেন যেগুলোতে বাইজিদের নাচানো হত। এরকমই একটি উল্লেখযোগ্য বাইজি ঘর ছিল "ইসরাত মঞ্জিল"। পিয়ারী বাই, ওয়ামু বাই, আবেদী বাইয়ের মত বিখ্যাত বাইজিরা এখানে নাচতেন। নবাব সলিমুল্লাহ ১৯০৬ সালের ১৪ ও ১৫ এপ্রিল এ ভবনটি নিখিল ভারত মুসলিম শিক্ষা সম্মেলনের স্থান হিসেবে নির্বাচন করেন। এরপর ১৯০৬ সালের ৩০ ডিসেম্বরে এ ভবনেই “অল ইন্ডিয়া মুসলিম লীগ” প্রতিষ্ঠিত হয়। পরবর্তিতে এটিকে সংস্করণ করে হোটেলে রুপান্তরিত করা হয়, যা ঢাকার প্রথম আন্তর্জাতিক হোটেল। ১৯৬৫ সালে ভবনটি ইনিন্সটিটিউট অফ পোষ্ট-গ্রাজুয়েটে মেডিসিন এন্ড রিসার্চ (IPGMR) অধিগ্রহণ করে। পরবর্তীতে ১৯৯৮ সালে বঙ্গবন্ধু শেখ মুজিব মেডিকেল বিশ্ববিদ্যালয় দ্বারা সেই ভবনটি অধিগৃহীত হয়।


title: আর্থ্রোপোড

text: সন্ধিপদী বা আর্থ্রোপোড হল এক জাতীয় অমেরুদণ্ডী প্রাণী যার একটি বহিঃকঙ্কাল, একটি বিখন্ডিত দেহ, এবং সংযুক্ত সন্ধিল উপাঙ্গ রয়েছে। সন্ধিপদী বা আরথ্রপোডরা অমেরুদন্ডী প্রাণীদের পর্বগুলির মধ্যে বৃহত্তম। আর্থ্রোপোডেরা আর্থ্রোপোডা পর্বের সদস্য যাদের মধ্যে রয়েছে পতঙ্গ, মাকড়সা-সদৃশ আরাকনিড, এবং কবচী বা ক্রাস্টাসিয়ান। উপাঙ্গগুলো বহিঃকঙ্কালের অংশ গঠন করে যা মূলত গ্লুকোজ থেকে উৎপন্ন আলফা-কাইটিন দিয়ে তৈরী। এই পর্বের অন্তর্গত প্রাণীগুলির দেহ দ্বিপার্শ্বীয়ভাবে প্রতিসম।


title: সম্মিলিত জাতিপুঞ্জ

text: সম্মিলিত জাতিপুঞ্জ বা লিগ অব নেশন্‌স (League of Nations) প্রথম বিশ্বযুদ্ধ পরবর্তী একটি আন্তর্জাতিক আন্তঃসরকারী সংস্থা। ১৯১৯ সালে প্যারিস শান্তি আলোচনার ফলস্বরূপ এ সংস্থাটির জন্ম। পৃথিবীতে বৈশ্বিক শান্তি রক্ষায় সর্বপ্রথম সংস্থাটি হল সম্মিলিত জাতিপুঞ্জ। সংস্থাটির কভেন্যান্ট অনুযায়ী এর প্রাথমিক উদ্দেশ্য হল সম্মিলিত নিরাপত্তা ব্যবস্থা ও অসামরিকীকরণের মাধ্যমে যুদ্ধ এড়ানো এবং সমঝোতা ও শালিসের মাধ্যমে আন্তর্জাতিক দ্বন্দ্বের নিরসন করা। অন্যান্য লক্ষ্যের মধ্যে শ্রমিক অধিকার নিশ্চিতকরণ, আদিবাসীদের ন্যায়বিচার নিশ্চিতকরণ, বৈশ্বিক সুস্বাস্থ্য নিশ্চিতকরণ, মাদক ও মানব পাচার রোধ, অস্ত্র কেনাবেচা রোধ এবং ইউরোপের সংখ্যালঘু ও যুদ্ধবন্দীদের অধিকার নিশ্চিতকরণ অন্যতম। ২৮ সেপ্টেম্বর ১৯৩৪ ও ২৩ ফেব্রুয়ারি ১৯৩৫-এর মধ্যে সংস্থাটির সর্বোচ্চ সদস্যসংখ্যা ছিল ৫৮টি।


title: সম্মিলিত জাতিপুঞ্জ

text: বহু বছরের কূটনৈতিক শৃঙ্খল ভেঙে সম্পূর্ণ নতুন ও মৌলিক কূটনৈতিক সম্পর্কের একটি ধারনার ফসল ছিল সম্মিলিত জাতিপুঞ্জ। সংস্থাটির অধীনে কোন আলাদা সৈন্যবাহিনী ছিল না। বিভিন্ন সিদ্ধান্ত গ্রহন, সংশোধন ও সংস্কার, অন্য দেশের ওপর অর্থনৈতিক শাস্তি আরোপ বা প্রয়োজনবোধে শক্তি প্রয়োগের বেলায় সংস্থাটি পুরোপুরি বৃহৎ শক্তিবর্গের ওপর নির্ভরশীল থাকত। অবশ্য অধিকাংশ ক্ষেত্রে বৃহৎ শক্তিবর্গও বিভিন্ন প্রয়োজনে সঠিক সিদ্ধান্ত নিতে ব্যর্থ হয়েছিল। শাস্তিপ্রয়োগ বা অবরোধ আরোপ সদস্য রাষ্ট্রগুলোকে আহত করতে পারে ভেবে এ ধরনের কার্যকলাপ থেকে বিরত থাকে সংস্থাটি। ইতালো-আবিসিনিয়ান যুদ্ধের সময় সম্মিলিত জাতিপুঞ্জ অভিযোগ করে যে ইতালীয় সৈন্যরা রেড ক্রসের মেডিকেল তাঁবুগুলোতে আক্রমণ চালিয়েছে। প্রত্যুত্তরে বেনিতো মুসোলিনি বলেছিলেন "চড়ুই যখন চিৎকার-চেঁচামেচি করে তখন জাতিপুঞ্জ সরব হয়, কিন্তু ঈগল আহত হলে চুপ করে বসে থাকে।"


title: সম্মিলিত জাতিপুঞ্জ

text: অল্প কিছু সাফল্য এবং শুরুর দিকে বেশ কয়েকটি ব্যর্থতার পর অবশেষে ত্রিশের দশকে সম্মিলিত জাতিপুঞ্জ অক্ষশক্তির আগ্রাসনের বিরুদ্ধে দাঁড়াতে প্রচণ্ডভাবে ব্যর্থ হয়। জার্মানির সাথে সাথে জাপান, ইতালি, স্পেন ও অন্যান্য দেশ সংস্থাটি থেকে সরে দাঁড়ায়। দ্বিতীয় বিশ্বযুদ্ধের শুরুতেই এটা প্রমাণ হয়ে যায় যে আরেকটি বিশ্বযুদ্ধ এড়াতে জাতিপুঞ্জ সম্পূর্ণ ব্যর্থ হয়েছে। সংস্থাটি মাত্র ২৭ বছর টিকে ছিল। বর্তমান জাতিসংঘ বিশ্বযুদ্ধের পরে এর স্থলাভিষিক্ত হয় এবং সংস্থাটির একাধিক সহযোগী সংগঠনের নিয়ন্ত্রণভার গ্রহণ করে।


title: সেবাস্তিয়ান পিনেরা

text: মিগেল হুয়াও সেবাস্তিয়ান পিনেরা একেনিকে ( ; জন্ম: ১ ডিসেম্বর, ১৯৪৯) সান্তিয়েগোতে জন্মগ্রহণকারী চিলি’র অর্থনীতির বিশিষ্ট অধ্যাপক, বিনিয়োগকারী, ব্যবসায়ী ও রাজনীতিবিদ। বর্তমানে তিনি চিলির ৩৫তম রাষ্ট্রপতি হিসেবে দায়িত্ব পালন করছেন। বিলিয়নিয়ার হিসেবে পিনেরা’র বেশ পরিচিতি রয়েছে।


title: সেবাস্তিয়ান পিনেরা

text: জোস পিনেরা কারভালো ও মাগদালেনা একেনিকে রোজাস দম্পতির সন্তান সেবাস্তিয়ান পিনেরা সান্তিয়াগো ডি চিলিতে জন্মগ্রহণ করেন। মারিয়া মাগদালেনা, জোস ম্যানুয়েল, জুয়াও পাবলো, জোস মিগুয়েল ও মারিয়া তেরেসা নামীয় তাঁর ভাই-বোন রয়েছে।


title: সেবাস্তিয়ান পিনেরা

text: জন্মের একবছর পরই পিনেরা’র পরিবার বেলজিয়ামে চলে যান। সেখান থেকে জাতিসংঘে চিলির রাষ্ট্রদূতের দায়িত্ব পালনের সময় তাঁর বাবা নিউইয়র্ক সিটিতে বসবাস করেন। ১৯৫৫ সালে চিলিতে ফিরে কোলজিও ডেল ভার্বো ডিভিনো (ডিভাইন ওয়ার্ড কলেজ)-এ অধ্যয়ন করেন। সেখানেই ১৯৬৭ সালে স্নাতক ডিগ্রী অর্জন করেন। ১৯৭১ সালে ব্যবসায় ও প্রশাসনে পন্টিফিকাল ক্যাথলিক ইউনিভার্সিটি অব চিলি থেকে স্নাতক ডিগ্রী লাভ করেন। অধ্যয়ন থাকাকালীন প্রত্যেক শ্রেণী থেকে সেরা ছাত্র হিসেবে রাউল আইভার অক্সলি প্রাইজ পান।


title: সেবাস্তিয়ান পিনেরা

text: এরপর ফুলব্রাইট প্রোগ্রামের অধীনে আংশিকভাবে অর্থনীতিতে হার্ভার্ড বিশ্ববিদ্যালয়ে স্নাতকোত্তর শ্রেণীতে অধ্যয়ন করেন। এ সময় জার্নাল অফ ইকোনোমিক হিস্টরিতে দি ওল্ড সাউথ’স স্ট্যাক ইন দি ইন্টার-রিজিওনাল মুভম্যান্ট অফ স্ল্যাভস শিরোনামে সহপাঠীর সাথে যৌথভাবে প্রবন্ধ রচনা করেন। তিন বছর পর অর্থনীতিতে এম.এ ও পিএইচ.ডি ডিগ্রী লাভ করেন।


title: সেবাস্তিয়ান পিনেরা

text: পিনেরা সংসদীয় নির্বাচনী জোট কোয়ালিশন ফর চেঞ্জ-সহ রাষ্ট্রপতি নির্বাচনের নেতা। আগস্ট, ২০০৯ সাল থেকে মধ্য-বামপন্থী রাজনীতিবিদ হিসেবে পরিচিত এদুয়ার্দো ফ্রেই রুইস-তাগ্‌লে, মার্কো এনরিকুয়েজ-ওমিনামি ও জর্জ আরাতে’র সাথে প্রতিদ্বন্দ্বিতা করেন।


title: সেবাস্তিয়ান পিনেরা

text: ১৩ ডিসেম্বর, ২০০৯ তারিখে প্রথম পর্যায়ের নির্বাচনে পিনেরা ৪৪.০৫% ভোট পান। ২৯.৬% ভোট পেয়ে তাঁর নিকটতম প্রতিদ্বন্দ্বী প্রার্থী ছিলেন এদুয়ার্দো ফ্রেই রুইস-তাগ্‌লে। কোন প্রার্থীই মোট ভোটের অর্ধেকের বেশি না পাওয়ায় চিলিবাসী পুণরায় ভোট দেয়। ১৭ জানুয়ারি, ২০১০ তারিখে অনুষ্ঠিত ২০০৯-১০ সালের চিলির রাষ্ট্রপতি নির্বাচনের দ্বিতীয় পর্যায়ের ভোটে রাষ্ট্রপতি হিসেবে নির্বাচিত হন। তারপর ১৭ জানুয়ারি শপথ গ্রহণ শেষে ১১ মার্চ, ২০১০ তারিখ রাষ্ট্রপতির কার্যালয়ের দায়িত্ব নেন।


title: সেবাস্তিয়ান পিনেরা

text: স্নাতক পাশ করে ১৯৭১ থেকে ১৯৮৮ সাল পর্যন্ত শিক্ষকতা পেশায় ছিলেন পিনেরা। ১৯৭১ সালে চিলি বিশ্ববিদ্যালয়ের স্কুল অফ ইকোনমিক্সে অর্থনৈতিক রাজনৈতিক তত্ত্বের অধ্যাপনা করেন। ১৯৭২ সালে ভালপারাইজো বিজনেস স্কুলে চলে যান। এছাড়াও, পন্টিফিকাল ক্যাথলিক ইউনিভার্সিটি অব চিলি এবং অ্যাডল্ফো ইবানিজ ইউনিভার্সিটিতে অর্থনীতি বিষয়ের অধ্যাপক ছিলেন।


title: সেবাস্তিয়ান পিনেরা

text: ১৯৭৩ সালের ডিসেম্বরে পিনেরা সেসিলিয়া মোরেল নামীয় এক রমণীর পাণিগ্রহণ করেন। সান্তিয়াগো’র আভেনিডা আমেরিকো ভোসপোসিও এলাকায় উভয়ে প্রতিবেশী ছিলেন। তাঁদের সংসারে চার সন্তান - মাগদালেনা (১৯৭৫), সেসিলা (১৯৭৮), সেবাস্তিয়ান (১৯৮২) ও ক্রিস্টোবাল (১৯৮৪) রয়েছে।


title: মীর জুমলা গেট

text:
মীর জুমলার গেট ঢাকা বিশ্ববিদ্যালয় এলাকার একটি ঐতিহাসিক মোগল স্থাপনা। এই গেটটি ঢাকা গেট, ময়মনসিংহ গেট নামেও পরিচিত।
ব্রিটিশ সময়কার ঢাকার ম্যাজিস্ট্রেট চার্লস ডয়'স মূল শহরের সঙ্গে রেসকোর্সকে সংযুক্ত করার জন্য ময়দানের উত্তর-পূর্ব দিকে একটি সড়ক তৈরি করেন। এই সড়কের প্রবেশপথে তৈরি করা হয় দুটি স্তম্ভ। অপর এক তথ্যে বলা হয়েছে, ইসলাম খাঁর আমলে রমনা অঞ্চলে ছিল "বাগে বাদশাহী" নামে মোগল উদ্যান। বাগে বাদশাহীর প্রবেশপথে ছিল দুটি স্তম্ভ। পরে তা পুনর্নির্মাণ করে নামকরণ করা হয় "ময়মনসিংহ গেট"।
মোগল আমলে বুড়িগঙ্গা নদী হয়ে ঢাকায় প্রবেশ করতে ব্যবহার করা হতো এ তোরণ। সেই সময় এর নাম ছিল 'মীর জুমলার গেট'। পরে কখনও 'ময়মনসিংহ গেট', কখনও 'ঢাকা গেট' এবং অনেক পরে নামকরণ করা হয় 'রমনা গেট'। এ গেট রমনায় প্রবেশ করার জন্য ব্যবহার করা হতো বলে পরে সাধারণ মানুষের কাছে এটি রমনা গেট নামেই পরিচিতি পায়। তবে বাংলাদেশ সরকারের গেজেট অনুসারে এ তোরণ এবং আশপাশের জায়গার নাম দেওয়া হয়েছে 'মীর জুমলার গেট'।
তোরণের স্তম্ভগুলো পরীক্ষা করেন এ. এইচ. দানী। তার মতে, এগুলো মোগল আমলে তৈরি হয়নি। কারণ স্তম্ভ দুটির গড়ন ইউরোপীয় ধাঁচে মূল শহরের সঙ্গে রেসকোর্সকে যুক্ত করার জন্য রেসকোর্সের উত্তর-পূর্ব দিকে একটি রাস্তা তৈরি করেন তৎকালীন ম্যাজিস্ট্রেট চার্লস ডস। এ রাস্তার প্রবেশমুখে ডস এ দুটি স্তম্ভ তৈরি করেন। যা এখনও অটুট রয়েছে। বর্তমান নজরুল এভিনিউর রাস্তাটিও ডস তৈরি করেন। 'বাগে বাদশাহী' নামে মোগল উদ্যানটি ইসলাম খাঁর আমলে ছিল রমনা অঞ্চলে (যেটি বর্তমান সোহরাওয়ার্দী উদ্যান ও পুরনো হাইকোর্ট ভবন)। হাইকোর্ট ভবনের পূর্ব কোণে একই ধরনের দুটি স্তম্ভবিশিষ্ট প্রবেশপথ ছিল। মূলত সে সময় এ স্তম্ভের মধ্য দিয়ে চলাচল ছিল হাতির।
প্রায় ১০০ থেকে ১৫০ ইঞ্চি ব্যাসার্ধ এ ধরনের স্তম্ভ খুবই বিরল। যার ওপরে রয়েছে কারুকাজ করা চারকোনা বিশিষ্ট একটি শেড। পশ্চিম পাশের বড় স্তম্ভের পাশেই রয়েছে অপেক্ষাকৃত ছোট আরেকটি স্তম্ভ। যার মাঝে টানা অবস্থায় রয়েছে একটি দেয়াল। উঁচু থেকে নিচুতে নামা এ দেয়ালটি প্রায় ২০ ইঞ্চি চওড়া। কিন্তু পূর্ব পাশের বড় স্তম্ভের সঙ্গে দেয়াল বা প্রাচীর থাকলেও নেই ছোট স্তম্ভ।


title: ২০০৮ গ্রীষ্মকালীন অলিম্পিকে বাংলাদেশ

text: বাংলাদেশ চীনের বেইজিংয়ে অনুষ্ঠিত ২০০৮ গ্রীষ্মকালীন অলিম্পিকে তিনটি বিভাগে অংশগ্রহনের জন্য ৫ সদস্যের ক্রীড়াবিদ দল প্রেরণ করে।


title: ২০০৮ গ্রীষ্মকালীন অলিম্পিকে বাংলাদেশ

text: বাংলাদেশ কোনো প্রতিযোগীয় যোগ্যতা অর্জন করতে ব্যর্থ হয়; ওয়াইল্ডকার্ড প্রক্রিয়ার মাধ্যমে অংশ নেন।


title: আউরেলিয়ুস আউগুস্তিনুস

text: আউরেলিয়ুস আউগুস্তিনুস বা সেইন্ট অগাস্টিন (, ; জন্ম: ১৩ই নভেম্বর, ৩৫৪ - মৃত্যু: ২৮শে আগস্ট, ৪৩০) প্রাচীন যুগের খ্রিস্টান ধর্মতত্ত্ববিদ, গীর্জা পদ্ধতির লাতিন জনকদের একজন এবং সম্ভবত স্বয়ং যীশুর কথিত শিষ্য সাধু পল'র পরেই খ্রিস্ট ধর্মের সবচেয়ে গুরুত্বপূর্ণ চিন্তাবিদ ও দার্শনিক। ইংরেজভাষীদের কাছে তিনি সেইন্ট অগাস্টিন নামে পরিচিত, বাংলায় তাকে সাধু অগাস্টিনও বলা হয়। তিনি রোমান অধ্যুষিত উত্তর আফ্রিকাতে বড় হয়েছেন এবং তথাকার হিপ্পো রেগিয়ুস (বর্তমানে আলজেরিয়ার আন্নাবা শহর) নামক নগরীর বিশপ ছিলেন। তার রচিত বইয়ের সংখ্যা অনেক যার মধ্যে সবচেয়ে বিখ্যাত "Confessions" এবং "City of God" যে বই দুটো বাইবেলের ভাষ্য হিসেবে সবচেয়ে প্রসিদ্ধ এবং মধ্যযুগীয় ও এমনকি আধুনিক খ্রিস্টীয় চিন্তাধারারও ভিত্তি রচনা করেছিল।


title: আউরেলিয়ুস আউগুস্তিনুস

text: সেইন্ট অগাস্টিন ৩৫৪ খ্রিস্টাব্দ উত্তর আফ্রিকার ট্যাগাস্টা নামক শহরে জন্মগ্রহণ করেন। তাঁর পিতা ছিলেন প্যাগান এবং মাতা ছিলেন খ্রিস্টান। তাঁর মাতা তাকে খ্রিস্টধর্মতত্ত্ব সম্বন্ধে জ্ঞানদান করেন এবং ৩৪ বছর বয়সে তিনি খ্রিস্টধর্ম গ্রহণ করেন।


title: আউরেলিয়ুস আউগুস্তিনুস

text: আউগুস্তিনুস পড়াশোনা করেছিলেন ভূমধ্যসাগর তীরের বিখ্যাত শহর কার্থেজে যা বর্তমানে তিউনিসিয়ার রাজধানী তিউনিসের একটি উপশহর। ৩৮৩ সালে তিনি ইতালির মিলানে অলঙ্কারশাস্ত্রের শিক্ষক নিযুক্ত হন। খ্রিস্টান ধর্মের অন্যতম প্রধান দার্শনিক হলেও ছাত্র জীবনে আসলে তিনি ব্যাবিলনিয়ার পারসিক ধর্মগুরু মানি প্রবর্তিত ধর্মের (আইন-ই-মানি, Manichaeism) অনুসারী ছিলেন। খ্রিস্ট ধর্মে ধর্মান্তরিত হয়েছিলেন মিলানের ধর্মযাজক আউরেলিয়ুস আম্ব্রোসিয়ুসের প্রচারকার্য ও প্রভাবে।


title: আউরেলিয়ুস আউগুস্তিনুস

text: আউগুস্তিনুস'র ব্যাপটিজম সম্পন্ন হয় ৩৮৭ সালের পুনরুত্থান দিবসে (ইস্টার)। এরপর তিনি উত্তর আফ্রিকায় তার জন্মস্থান তাগাস্তে-তে (Tagaste, প্রাচীন নুমিদিয়া সম্রাজ্যের নগরী, যার ধ্বংসস্তূপের উপর বর্তমান আলজেরিয়ার "সুক আহরাস" শহর গড়ে উঠেছে) ফিরে গিয়ে নিজের এবং কয়েকজন বন্ধুর জন্য একটি মঠ গড়ে তোলেন। ৩৯১ সালে তাকে হিপ্পো'র ধর্মযাজক পদে নিয়োগ করা হয়। যাজক হিসেবে খুব বিখ্যাত হয়েছিলেন, তার অন্তত ৩৫০ টি হিতোপদেশমূলক বক্তৃতা সংরক্ষিত আছে। এছাড়া আগে তিনি যে মানি'র ধর্মের অনুসারী ছিলেন পরবর্তীকালে সেই মতাদর্শকেই ধর্মদ্রোহী আখ্যা দিয়ে তার বিরুদ্ধে অনেক লড়েছেন।


title: আউরেলিয়ুস আউগুস্তিনুস

text: ৩৯৬ সালে তাকে হিপ্পো'র সহকারী বিশপ পড়ে নিযুক্ত করা হয়, যে ক্ষমতাবলে তদানীন্তন বিশপের মৃত্যুর পর তারই বিশপ হওয়ার কথা। ৪৩০ সালে মৃত্যুর আগ পর্যন্ত এই নগরীর বিশপ ছিলেন। নিজের তৈরি মঠ ত্যাগ করলেও আজীবন সন্ন্যাসব্রত পালন করেছেন। তিনি এমন একটি রেগুলা তথা আইনশাস্ত্র রেখে গেছেন যা আধুনিক পাদ্রিবৃত্তির মূলভিত্তি। এ কারণে তাকে সকল পাদ্রি'র পেট্রন সেইন্ট বলা হয়। মঠে সন্ন্যাস জীবন যাপনের নিয়ম তিনিই প্রথম বিধিবদ্ধ করেছিলেন।


title: ইউলিয়া এফিমোভা

text: জুলিয়া আন্দ্রেইভানা ইফিমোভা (; জন্ম: ৩ এপ্রিল, ১৯৯২) রোস্তভ ওব্লাস্টের বন্দর নগরী তাগানরগ থেকে আগত রুশ সাঁতারু। ২০০৮ সালের বেইজিং অলিম্পিক এবং ২০১২ সালের লন্ডন অলিম্পিক আসরে রাশিয়া দলের পক্ষ হয়ে অলিম্পিক প্রতিযোগিতায় সাঁতারে অংশগ্রহণ করেন। তন্মধ্যে লন্ডন অলিম্পিকে ২০০ মিটার ব্রেস্টস্ট্রোকে ব্রোঞ্জপদক লাভ করেছিলেন।


title: ইউলিয়া এফিমোভা

text: ২০১৩ সালে বার্সেলোনায় অনুষ্ঠিত ফিনা বিশ্ব সাঁতার প্রতিযোগিতায় ৫০ মিটার ব্রেস্টস্ট্রোকে বিশ্বরেকর্ড গড়েন তিনি। এছাড়াও একই প্রতিযোগিতায় ২০০ মিটার ব্রেস্টস্ট্রোকে স্বর্ণপদক জয় করেন ইফিমোভা।


title: ১৯২০ গ্রীষ্মকালীন অলিম্পিকে ভারত

text: ১৯২০ গ্রীষ্মকালীন অলিম্পিকে ভারত থেকে প্রথম বার একাধিক প্রতিযোগী ১৯২০ গ্রীষ্মকালীন অলিম্পিকে একাধিক বিভাগে অংশগ্রহণ করে। এর আগে ১৯০০ গ্রীষ্মকালীন অলিম্পিকে ভারত থেকে এক জন প্রতিনিধিই অংশগ্রহণ করেছিল।


title: ১৯২০ গ্রীষ্মকালীন অলিম্পিকে ভারত

text: ১৯২০ গ্রীষ্মকালীন অলিম্পিকে ব্রিটিশ ভারত থেকে অ্যাথলেটিকসে পুরোপুরি ভারতীয়দের নিয়ে তৈরী একটি দল অংশগ্রহণ করে।


title: ১৯২০ গ্রীষ্মকালীন অলিম্পিকে ভারত

text: ১৯২০ গ্রীষ্মকালীন অলিম্পিকে ব্রিটিশ ভারত থেকে কুস্তিতে প্রথমবার ভারতীয়রা অংশগ্রহণ করে।


title: ২০১৩ বিশ্ব সাঁতার প্রতিযোগিতা

text: ১৫শ ফিনা বিশ্ব চ্যাম্পিয়নশীপ বা ২০১৩ বিশ্ব সাঁতার প্রতিযোগিতা (, ) স্পেনের বার্সেলোনার কাতালোনিয়ায় ২০ জুলাই থেকে ৪ আগস্ট পর্যন্ত অনুষ্ঠিত হয়। ২০১৩ সালের বিশ্ব চ্যাম্পিয়নশীপের জলক্রীড়ার ৬টি বিভাগ - সাঁতার, ডাইভিং, হাই ডাইভিং, উন্মুক্ত সাঁতার, সিনক্রোনাইজড সুইমিং এবং ওয়াটার পোলো অন্তর্ভুক্ত ছিল।


title: ২০১৩ বিশ্ব সাঁতার প্রতিযোগিতা

text: প্রকৃতপক্ষে জুলাই, ২০০৯ সালে ফিনা কর্তৃপক্ষ সংযুক্ত আরব আমিরাতের দুবাই শহরকে সাঁতার প্রতিযোগিতা আয়োজনের স্বাগতিক শহর নির্ধারণ করেছিল। কিন্তু মার্চ, ২০১০ সালে দুবাই স্বাগতিক শহরের মর্যাদা থেকে নিজেকে দূরে সরিয়ে নেয়। ফিনা পুণরায় দরপত্র আহ্বান করে। তারপর ২৬ সেপ্টেম্বর, ২০১০ তারিখে বার্সেলোনাকে স্বাগতিকের মর্যাদা প্রদান করে।


title: ২০১৩ বিশ্ব সাঁতার প্রতিযোগিতা

text: নিম্নবর্ণিত মাঠসমূহ ২০১৩ সালের বিশ্ব সাঁতার প্রতিযোগিতার জন্য ক্রীড়া বিষয়সমূহ অনুষ্ঠানের জন্য নির্ধারিত হয়:


title: ২০১৩ বিশ্ব সাঁতার প্রতিযোগিতা

text: প্রথমবারের মতো বিশ্ব সাঁতার প্রতিযোগিতায় হাই ডাইভিং ক্রীড়াবিষয় অন্তর্ভুক্ত করা হয়।


title: ২০১৩ বিশ্ব সাঁতার প্রতিযোগিতা

text: উদ্বোধনী অনুষ্ঠান ১৯ জুলাই, ২০১৩ তারিখে অনুষ্ঠিত হয়।


title: ২০১৩ বিশ্ব সাঁতার প্রতিযোগিতা

text:
স্বাগতিক দেশ
এবারের প্রতিযোগিতায় ১৮১ দেশের প্রতিযোগীগণ অংশগ্রহণ করেন। ইকুয়েডর বর্তমানে ফিনা কর্তৃপক্ষ কর্তৃক নিষিদ্ধ অবস্থায় রয়েছে। তাই, ফিনা পতাকা নিয়ে স্বতন্ত্রভাবে অংশগ্রহণ করেছে।
নিম্নবর্ণিত বিশ্বরেকর্ডসমূহ প্রতিযোগিতা চলাকালীন সময়ে সৃষ্ট হয়:


title: ১৯২৪ গ্রীষ্মকালীন অলিম্পিকে ভারত

text: ১৯২৪ গ্রীষ্মকালীন অলিম্পিকে ব্রিটিশ ভারত প্রথম বারের জন্য টেনিস প্রতিযোগিতায় অংশগ্রহণ করে। এই অলিম্পিকে ভারত থেকে প্রথম মহিলা প্রতিযোগী অংশগ্রহণ করে।


title: শারমিন রত্না

text: শারমিন রত্না (জন্ম: ২৪ মার্চ, ১৯৮৮) মাগুরা জেলায় জন্মগ্রহণকারী বাংলাদেশের শ্যুটার। বাংলাদেশ অলিম্পিক সংস্থা কর্তৃক ২০১২ সালের গ্রীষ্মকালীন অলিম্পিকে অংশগ্রহণের লক্ষ্যে প্রেরিত পাঁচজন ক্রীড়াবিদের একজন হিসেবে মহিলাদের ১০ মিটার এয়ার রাইফেল বিষয়ে অংশগ্রহণ করেন। ৫৬ দেশের প্রতিযোগীদের মধ্যে তার অবস্থান ছিল ২৭তম ও পয়েন্ট লাভ করেন ৩৯৩। এরফলে তিনি ফাইনালে অগ্রসর হতে পারেননি।


title: ১৯৩৬ গ্রীষ্মকালীন অলিম্পিকে ফিল্ড হকি

text: ১৯৩৬ গ্রীষ্মকালীন অলিম্পিকে অলিম্পিকের ইতিহাসে পঞ্চমবারের জন্য ফিল্ড হকি প্রতিযোগিতা হয়। ধ্যান চাঁদের নেতৃত্বে ভারতীয় হকি দল বার্লিনে অনুষ্ঠিত ১৯৩৬ গ্রীষ্মকালীন অলিম্পিকে মোট ৩৮ গোল দিয়ে ফাইনালে আমন্ত্রক নাৎসি জার্মানির হকি দলকে পরাজিত করে তৃতীয় বার অলিম্পিকে স্বর্ণ পদক লাভ করে।


title: ১৯৩৬ গ্রীষ্মকালীন অলিম্পিকে ফিল্ড হকি

text: এগারোটি দেশের ১৬১ জন হকি খেলোয়াড় ১৯৩৬ গ্রীষ্মকালীন অলিম্পিকে ফিল্ড হকি প্রতিযোগিতায় অংশগ্রহণ করে।


title: ওয়েস্টমিনস্টার অ্যাবে

text: ওয়েস্টমিনিস্টার অ্যাবি () গ্রেট ব্রিটেনের বিখ্যাত গোথিক চার্চ হিসেবে পরিচিত স্থাপনা। ব্রিটিশ জনগোষ্ঠীর অনেক সনাতনী প্রথার সাথে এর নামটি জড়িয়ে আছে। ব্রিটিশ রাজন্যবর্গের রাজ্যাভিষেকসহ রাজাদের শবদেহ এখানে সমাহিত করা হয়। যুক্তরাজ্যের সর্বাপেক্ষা উল্লেখযোগ্য ধর্মীয় ভবন। এর অবস্থান লন্ডনের সিটি অফ ওয়েস্টমিনস্টারে। এটি ঠিক ওয়েস্টমিন্‌স্টার প্রাসাদের পশ্চিমদিকে। পূর্বে আনুষ্ঠানিকভাবে একে ওয়েস্টমিনস্টারের কলেজিয়েট চার্চ অফ সেন্ট পিটার নামে ডাকা হতো। একাদশ শতক থেকে ঊনবিংশ শতকের মধ্যে অনেকবার নির্মাণকাজ পরিচালিত হয়েছে। প্রধান গির্জার পাশাপাশি ভজনালয়, মঠ, যাজক ঘর ও দুর্গ রয়েছে। ১৫৪০ থেকে ১৫৫০ সালের মধ্যে প্রধান গির্জার মর্যাদা পায় ওয়েস্টমিনিস্টার অ্যাবি।


title: ওয়েস্টমিনস্টার অ্যাবে

text: সনাতনী ধারায় প্রথমবারের মতো জানা যায় যে, অলড্রিচ নামীয় একজন জেলে টেম্‌স নদীর তীরে সেন্ট পিটারকে দেখতে পান। এরফলে পরের বছর থেকে জেলেরা স্যামন মাছ উপহারস্বরূপ পাঠাতে থাকেন। আধুনিককালেও ফিসমঙ্গার্স কোম্পানি প্রতিবছর এ ধারা অব্যাহত রেখে চলেছেন। প্রমাণিত যে, ৯৬০-এর দশক অথবা ৯৭০-এর দশকে সাধু ডানস্টান রাজা এডগারকে বেনেডিকটাইনের সাধু সম্প্রদায়ের একডজন ব্যক্তিকে এখানে অবস্থানের জন্য সহায়তা করেছেন। বর্তমানে প্রায় আশিজন সাধু অবস্থান করছেন।


title: ওয়েস্টমিনস্টার অ্যাবে

text: ১০৪২ থেকে ১০৫২ সালের মধ্যে ইংরেজদের রাজা এডওয়ার্ড দ্য কনফেসর পুরনো রোমান চার্চের পার্শ্বে এ অবকাঠামোর নির্মাণকার্য্য শুরু করেন চার্চে নিজের শবদেহ সমাহিত করার জন্যে। ইংল্যান্ডে এটিই প্রথম চার্চ, যা নরম্যান রোমান ধাঁচে তৈরী করা হয়েছে। ১০৯০ সালের মধ্যেও এর নির্মাণ কাজ শেষ হয়নি। কিন্তু ২৮ ডিসেম্বর, ১০৬৫ তারিখে ঈশ্বরের সেবার জন্য উদ্বোধন করা হয়। এর একসপ্তাহ পরই ৫ জানুয়ারি, ১০৬৬ তারিখে কনফেসর মৃত্যুবরণ করেন। এরপরদিন তাঁকে চার্চে সমাহিত করা হয়। নয় বছর পর তাঁর স্ত্রী এডিথ মারা গেলে তাঁকেও কনফেসরের সমাধিস্থলের পাশে সমাহিত করা হয়। ১০৬৬ সালে উত্তরাধিকারী হিসেবে দ্বিতীয় হ্যারল্ডের সম্ভবতঃ অ্যাবেতেই রাজ্যাভিষেক ঘটে। কিন্তু প্রামাণিক দলিলে একই বছরে রাজ্য অভিষেকের প্রথম ঘটনা লিপিবদ্ধ করা হয় উইলিয়াম দ্য কনকুয়েরের। এরপর থেকেই রাজ্যাভিষেকসহ এডওয়ার্ডের সময় থেকে ১৭৬০ সাল পর্যন্ত রাজা দ্বিতীয় জর্জের শবদেহ দূর্গের অভ্যন্তরভাগে সমাহিত করা হয়।


title: ওয়েস্টমিনস্টার অ্যাবে

text: রাজা ছাড়াও বিখ্যাত ইংরেজদের সমাধি রয়েছে এখানে। তন্মধ্যে, উইলিয়াম শেক্সপিয়র, কবি জিওফ্রে চসার, পদার্থবিদ আইজ্যাক নিউটন, প্রকৃতিবিজ্ঞানী চার্লস ডারউইনের নাম উল্লেখযোগ্য।


title: ওয়েস্টমিনস্টার অ্যাবে

text: ১২৪৫ সালে রাজা তৃতীয় হেনরি এর পুণঃনির্মাণ কাজ শুরু করেন। বর্তমান নির্মাণশৈলীতে বিশেষ করে ঝুলন্ত দেয়াল ও জানালার পাথরের উপরের কারুকাজে প্রাচীন ফরাসী গথ জাতিদের প্রভাব লক্ষ্য করা যায়। এর উচ্চতা প্রায় ৩১ মিটার বা ১০২ ফুট। ১৫০৩ সালে টিউডর ধাঁচে নির্মিত সপ্তম হেনরি’র ভজনালয় এখানে যুক্ত করা হয় যাতে চমকপ্রদ পাখা রয়েছে।


title: ওয়েস্টমিনস্টার অ্যাবে

text: পূর্বে উল্লেখিত ১০৬৬ সালে হ্যারল্ড গডউইনসন ও উইলিয়াম দ্য কনকুইয়ারের পর থেকে নিয়মিতভাবে অ্যাবেতে ইংরেজ ও ব্রিটিশ রাজাদের রাজ্যাভিষেক হয়ে আসছে। তবে, তৃতীয় হেনরি’র পক্ষে লন্ডনে রাজ্যাভিষেকের সৌভাগ্য ঘটেনি। তখন ফরাসি রাজকুমার লুইস নগরের নিয়ন্ত্রণভার নিয়েছিলেন। তাই তাঁকে গ্লুসেস্টার ক্যাথেড্রেলে রাজমুকুট পরিধান করেছিলেন। তারপর এ বিষয়টি পোপ কর্তৃক নীতিবিরুদ্ধ বিবেচিত হওয়ায় পুণরায় ১৭ মে, ১২০ তারিখে এখানে রাজ্যাভিষেক পর্ব অনুষ্ঠিত হয়। রাজ্যাভিষেক অনুষ্ঠানটি পরিচালনা করেছিলেন সনাতনী ধারার পাদ্রী ক্যান্টারবুরির আর্চবিশপ।


title: ২০১৩ বিশ্ব অ্যাথলেটিকস চ্যাম্পিয়নশিপ

text:
১৪শ বিশ্ব অ্যাথলেটিক্স চ্যাম্পিয়নশীপ () রাশিয়ার রাজধানী মস্কোর সর্ববৃহৎ স্টেডিয়াম হিসেবে খ্যাত লাঝনিকি স্টেডিয়ামে ১০-১৮ আগস্ট, ২০১৩ তারিখ পর্যন্ত অনুষ্ঠিত হচ্ছে। ১ ডিসেম্বর, ২০০৬ তারিখে স্বাগতিক শহরের প্রার্থীতার শেষদিনে বার্সেলোনা, ব্রিসবেন, মস্কো এবং গোটেনবার্গ এ প্রতিযোগিতা আয়োজনের জন্য আবেদন করে। কিন্তু, সুইডিশ সরকার আর্থিক সহযোগিতা প্রদানে অপারগতা প্রকাশ করায় ঐ মাসেই গোটেনবার্গ আবেদন প্রত্যাহার করে। অতঃপর ২৭ মার্চ, ২০০৭ তারিখে মোম্বাসায় আয়োজিত আন্তর্জাতিক অ্যাথলেটিকস ফেডারেশনের সভায় মস্কোকে বিশ্ব অ্যাথলেটিক্স চ্যাম্পিয়নশীপ আয়োজনে স্বাগতিক শহরের মর্যাদা দেয়া হয়। মস্কো এ প্রতিযোগিতা আয়োজনের বিষয়টি নিশ্চিত করে।
তথ্যসূত্র:


title: রস্টোর স্তর তত্ত্ব

text: রস্টোর স্তর তত্ত্ব অর্থনৈতিক প্রবৃদ্ধি ব্যাখ্যায় অন্যতম প্রধান একটি ইতিহাসভিত্তিক মডেল। ১৯৬০ সালে প্রকাশিত পুস্তক "The Stages of Economic Growth: A Non-communist manifesto"-এ ওয়াল্ট হুইটম্যান রস্টো তার স্তর তত্ত্ব উপস্থাপন করেন। পুস্তকের শিরোনাম থেকে অনেকে মনে করেন যে তিনি মার্ক্সের তত্ত্বের একটি বিকল্প প্রদান করতে চেয়েছিলেন। তার বিশ্লেষণে একটি অর্থনীতি পাঁচটি স্তরের মধ্যে দিয়ে যাত্রা করে -সনাতন সমাজের বেশিষ্ট্যগুলো হল:উড্ডয়নের পূর্বাবস্থা সমাজ বিবর্তনের দ্বিতীয় স্তর। এ স্তর আসলে একটি ক্রান্তিকাল। এ সময় অর্থনীতি স্বয়ংক্রিয় হওয়ার জন্য প্রয়োজনীয় শক্তি অর্জন করে। এ শক্তি অর্জনের পেছনে কয়েকটি বিষয় উল্লেখযোগ্য ভূমিকা পালন করে। তার মধ্যে অন্যতম হল-


title: দামেস্ক অবরোধ (৬৩৪)

text: দামেস্ক অবরোধের এই ঘটনাটি ৬৩৪ খ্রিষ্টাব্দের ২১ আগস্ট থেকে ১৯ সেপ্টেম্বর রাশিদুন খিলাফতের কাছে দামেস্কের পতনের আগ পর্যন্ত সংঘটিত হয়। দামেস্ক ছিল বাইজেন্টাইন সাম্রাজ্যের প্রথম গুরুত্বপূর্ণ শহর যা মুসলিমদের সিরিয়া বিজয়ের সময় অধিকৃত হয়।


title: দামেস্ক অবরোধ (৬৩৪)

text: সর্বশেষ রোমান-পারসিয়ান যুদ্ধ ৬২৭ সালে শেষ হয়। এতে সম্রাট হেরাক্লিয়াস মেসোপটেমিয়ায় পারসিয়ানদের বিরুদ্ধে একটি সফল যুদ্ধ অভিযান পরিচালনা করেন। একই সময় নবী মুহাম্মদ (সা) ইসলামের অধীনে আরবদের একত্রিত করেন। ৬৩২ সালে তার মৃত্যুর পর আবু বকর প্রথম খলিফা হিসেবে তার উত্তরসূরি হন। বেশ কিছু অভ্যন্তরীণ বিদ্রোহ দমনের পর আবু বকর আরব উপদ্বীপের বাইরে সাম্রাজ্য বিস্তার শুরু করেন।


title: দামেস্ক অবরোধ (৬৩৪)

text: ৬৩৪ সালের এপ্রিলে আবু বকর লেভান্টে বাইজেন্টাইন সাম্রাজ্য আক্রমণ করেন এবং আজনাদায়নের যুদ্ধে বাইজেন্টাইনরা পরাজিত হয়। মুসলিম সেনাবাহিনী উত্তরের দিকে যাত্রা করে এবং দামেস্ক অবরোধ করে। রাতের বেলা হালকা প্রতিরক্ষা থাকা অবস্থায় শহরের দেয়ালে আক্রমণ করলে তার পতন ঘটানো সম্ভব - একজন বিশপ কর্তৃক মুসলিমদের প্রধান সেনাপতি খালিদ বিন ওয়ালিদকে এই সংবাদ দেয়ার পর শহর দখল করা হয়। খালিদ যখন পূর্ব গেট দিয়ে আক্রমণ চালান তখন বাইজেন্টাইন গেরিসনের কমান্ডার থমাস জাবিয়াহ গেটে খালিদের সেকেন্ড-ইন-কমান্ড আবু উবাইদাহ ইবনুল জাররাহর সাথে শান্তিপূর্ণ আত্মসমর্পণের ব্যাপারে আলোচনা করছিলেন। শহরের আত্মসমর্পণের পর কমান্ডাররা শান্তিচুক্তির শর্তগুলোর ব্যাপারে দ্বিমত পোষণ করেন। শেষ পর্যন্ত আবু উবাইদাহর করা চুক্তিটি মেনে নেয়ার সিদ্ধান্ত হয়। এর তিনদিন পর খালিদ এন্টিওকের দিকে যাত্রা করা দামেস্কের লোকদের পিছু নেন এবং ছয় দিন পর বর্তমান আল জায়াদের নিকটে একটি যুদ্ধে পরাজিত করে।


title: দামেস্ক অবরোধ (৬৩৪)

text: বাইজেন্টাইন-সাসানীয় যুদ্ধ (৬০২-৬২৮) এর মধ্যবর্তী সময় ৬১০ এ ফোকাসকে সরিয়ে হেরাক্লিয়াস বাইজেন্টাইন সাম্রাজ্যের সম্রাট হন। হেরাক্লিয়াস যখন সাম্রাজ্যের অভ্যন্তরীণ ব্যাপারে মনোযোগ দিচ্ছিলেন তখন সাসানীয়রা মেসোপটেমিয়া দখল করে নেয়। ৬১১ এ সিরিয়া জয় করে ও কায়সারিয়া মাজাকা দখলের উদ্দেশ্যে আনাতোলিয়ায় প্রবেশ করে। ৬১২ সালে হেরাক্লিয়াস আনাতোলিয়া থেকে পারসিয়ানদেরকে হটিয়ে দেন। ৬১৩ সালে তিনি সিরিয়ার বিরুদ্ধে পাল্টা আক্রমণ চালান কিন্তু পরাজিত হন।


title: দামেস্ক অবরোধ (৬৩৪)

text: পরবর্তী দশকে পারসিয়ানরা ফিলিস্তিন ও মিশর দখল করে নেয়। হেরাক্লিয়াস নতুন করে হামলার জন্য তার সেনাবাহিনী পুনর্গঠন করেন এবং ৬২২ এ তিনি হামলা চালান। তিনি পারসিয়ান এবং ককেসাস ও আর্মেনিয়ায় তাদের মিত্রদের বিরুদ্ধে গুরুত্বপূর্ণ বিজয় অর্জন করেন। ৬২৭ সালে মেসোপটোমিয়ায় পারসিয়ানদের বিরুদ্ধে তিনি একটি শীতকালীন হামলা পরিচালনা করেন এবং নিনেভের যুদ্ধে জয়লাভ করেন। এই বিজয় পারসিয়ান রাজধানী তিসফুনের উপর হুমকি হিসেব প্রতীয়মান হয়।


title: দামেস্ক অবরোধ (৬৩৪)

text: বেশ কিছু পরাজয়ে বিপর্যস্ত দ্বিতীয় খসরু তার পুত্র দ্বিতীয় কাবাদ কর্তৃক একটি অভ্যুত্থানে হন। তিনি শান্তির আবেদন করেন এবং বাইজেন্টাইন সাম্রাজ্যের অধিকৃত অঞ্চল ফিরিয়ে দিতে রাজি হন। ৬২৯ হেরাক্লিয়াস একটি বড় অনুষ্ঠানের মাধ্যমে জেরুজালেমে ট্রু ক্রস পুনরায় স্থাপন করে।


title: দামেস্ক অবরোধ (৬৩৪)

text: আরবে নবী মুহাম্মদ (সা) আরবের বেশীরভাগ অঞ্চলকে একই ধর্মীয় ও রাজনৈতিক কর্তৃত্বের অধীনে নিয়ে আসেন। ৬৩২ এর জুনে তিনি মৃত্যুবরণ করলে আবু বকর মুহাম্মদ (সা) এর রাজনৈতিক ও ধর্মীয় উত্তরসুরি হিসেবে নবগঠিত খলিফা পদে নির্বাচিত হন। কিছু আরব গোত্র তার বিরুদ্ধে বিদ্রোহ করে। রিদ্দার যুদ্ধে আবু বকর এই বিদ্রোহ দমন করে। ৬৩৩ সাল নাগাদ সমগ্র আরব খলিফার কেন্দ্রীয় কর্তৃত্বের অধীনে সম্পূর্ণরূপে একীভূত হয়। ৬৩৩ সালে আবু বকর প্রতিবেশী সাসানীয় ও বাইজেন্টাইন সাম্রাজ্যের বিরুদ্ধে অভিযান শুরু করেন। পারসিয়ান প্রদেশ ইরাক জয়ের পর ৬৩৪ এর এপ্রিলে চারটি ভিন্ন পথে বাইজেন্টাইন লেভান্ট আক্রমণ করেন। এই বাহিনীগুলো এই কাজের তুলনায় ক্ষুদ্র ছিল তাই সেনাপতি খালিদ বিন ওয়ালিদ ইরাক থেকে নতুন সৈন্য সমাবেশ করেন। মরুভূমি অতিক্রম করে খালিদ বিন ওয়ালিদ একটি ভিন্ন পথে দ্রুত বেগে সিরিয়া প্রবেশ করেন। তিনি লেভান্টে বাইজেন্টাইন প্রতিরক্ষা ভেঙ্গে দেন এবং দ্রুত গাসানীয় রাজধানী শহর বসরা অধিকার করেন। ৬৩৪ এর জুলাই খালিদের অধীনস্থ মুসলিম বাহিনী আজনাদায়নের যুদ্ধে বাইজেন্টাইন সেনাবাহিনীকে পরাজিত করেন। দক্ষিণ অংশ নিষ্কন্টক করার পর মুসলিমরা দামেস্ক অবরোধ করে।


title: দামেস্ক অবরোধ (৬৩৪)

text: কৌশলগত অবস্থানের কারণে দামেস্ক ব্যবসায়ীদের কাছে আকর্ষণীয় স্থান ছিল। এই শহরটি সিরিয়ার বেহেশত বলে পরিচিত ছিল।


title: দামেস্ক অবরোধ (৬৩৪)

text:
শহরের প্রতিরক্ষা মজবুত ছিল। প্রধান অংশ ১১ মিটার (৩৬ ফুট) উঁচু বিশাল দেয়াল দিয়ে ঘেরা ছিল। এই দুর্গনগরটির দৈর্ঘ্য ছিল প্রায় ১,৫০০ মিটার (৪,৯০০ ফুট) ও প্রস্থ ছিল প্রায় ৮০০ মিটার (২,৬০০ ফুট)।
এতে মোট ছয়টি গেট ছিল:


title: দামেস্ক অবরোধ (৬৩৪)

text: দামেস্কের উত্তর দেয়ালের পাশ দিয়ে বারাদা নদী প্রবাহিত হলেও প্রতিরক্ষার জন্য এটি যথেষ্ট অগভীর ছিল।


title: দামেস্ক অবরোধ (৬৩৪)

text: সিরিয়া অভিযানের সময় দামেস্কে বাইজেন্টাইন কমান্ডার ছিলেন সম্রাট হেরাক্লিয়াসের জামাতা থমাস। তিনি একজন একনিষ্ঠ খ্রিষ্টান ছিলেন। নেতৃত্বে নিজের সাহস ও দক্ষতা এবং বুদ্ধি ও শিক্ষার জন্য তার খ্যাতি ছিল।


title: দামেস্ক অবরোধ (৬৩৪)

text: সপ্তম শতকে মুসলিম সেনাবাহিনীতে কোনো অবরোধ যন্ত্র ছিল না। অন্য কোনো উপায় না থাকলে সাধারণত অবরোধ কৌশল ব্যবহার করা হত। প্রয়োজনীয় অবরোধ যন্ত্রের অভাবে তৎকালীন বিজয় অভিযানের সময় শহরের আত্মসমর্পণের আগ পর্যন্ত শহরের সরবরাহ বন্ধ করে এর চারপাশে অবস্থান নেয়া হত। একই সাথে সম্ভাব্য স্থলে শহরের দেয়াল ভেঙ্গে ঢুকে পড়ার কৌশল কাজে লাগত। মুসলিম সেনাবাহিনী শহরকে অন্যান্য স্থান থেকে বিচ্ছিন্ন করে ফেলত এবং বিভিন্ন স্থানে সেনাদল পাঠাতো।


title: দামেস্ক অবরোধ (৬৩৪)

text: দামেস্ককে বিচ্ছিন্ন করার জন্য খালিদ উত্তর সিরিয়ার সাথে সরবরাহ ও যোগাযোগের ব্যবস্থা বন্ধ করে দেন। পশ্চিমে ফাহালে অশ্বারোহী দলের আগমন বাইজেন্টাইন গেরিসনের দৃষ্টি আকর্ষণ করে।. এই দলটি মদীনার মুসলিম সরবরাহ পথের নিরাপত্তার দিকে নজর রাখছিল। ফলে এই দলটি সিরিয়া ফ্রন্টে মুসলিম বাহিনীর পশ্চাতভাগ হিসেবে কাজ করে। এমেসার পথে আরেকটি সেনাদলকে পাঠানো হয়। এরা প্রায় ১০ মাইল (১৬ কিমি) দূরে বাইত লাহিয়ায় অবস্থান নেয়। বাইজেন্টাইনদের সাহায্য আসছে কিনা তা নজর রাখা তাদের দায়িত্ব ছিল। পরাজিত বাইজেন্টানদের উদ্ধারকারী দলকে পরাজিত বা ফেরত পাঠাতে ব্যর্থ হলে এর কমান্ডার যাতে খালিদের কাছে সৈন্য চেয়ে পাঠায় তার নির্দেশনা দেয়া হয়েছিল।


title: দামেস্ক অবরোধ (৬৩৪)

text: ২১ আগস্ট (২০ জামাদিউল আখির, ১৩ হিজরি) খালিদ তার সেনাবাহিনীকে শহর ঘিরে থাকার জন্য নির্দেশ দেন। সেনাদলগুলোকে নিজেদের অবস্থানের গেটে যেকোনো বাইজেন্টাইন হামলা রুখে দিতে নির্দেশ দেয়া হয় এবং বড় হামলার সময় সাহায্যের আবেদন পাঠানোর জন্য বলা হয়। দিরার বিন আল-আজওয়ার মোবাইল গার্ডের ২,০০০ অশ্বারোহী নিয়ে গেটগুলোর মধ্যের খালি স্থানগুলোতে টহল দেন ও বাইজেন্টাইনদের আক্রমণের সময় সৈন্য দিয়ে সাহায্য করার জন্য প্রস্তুত থাকেন।


title: দামেস্ক অবরোধ (৬৩৪)

text: নিম্নোক্ত মুসলিম সেনাপতিরা দামেস্কের ছয়টি গেটে অবরোধ স্থাপন করেন। প্রত্যেক কমান্ডারের অধীনে ৪,০০০ – ৫,০০০ সৈনিক ছিল:


title: দামেস্ক অবরোধ (৬৩৪)

text: খালিদ তার নিজ বাহিনীর মূল অংশকে রাফায় বিন উমাইরের অধীনে পূর্ব গেটে স্থাপন করেন। এর থেকে অল্প দূরত্বে একটি মঠে তিনি তার সদর দপ্তর স্থাপন করেন। এটি তখন থেকে "দাইর আল খালিদ", খালিদের মঠ বলে পরিচিত। শহর ঘিরে রাখার মাধ্যমে খালিদের সেনারা দামেস্কে সকল সরবরাহ বন্ধ করে দেয়। মুসলিম সেনাবাহিনী দামেস্ক থেকে নিজেদের প্রয়োজনীয় সকল উপকরণ লাভ করে।


title: দামেস্ক অবরোধ (৬৩৪)

text: অবরোধের শুরুতে সম্রাট হেরাক্লিয়াস এন্টিওকে ছিলেন এবং সেপ্টেম্বরের ৯ তারিখ তিনি সাহায্যের জন্য ১২,০০০ জনের একটি বাহিনী পাঠান। এমেসা থেকে দামেস্কের পথে টহল দেয়া সৈনিকরা বাইজেন্টাইনদের আগমনের সংবাদ দেয়। এই খবর পাওয়ার পর খালিদ রাফায় বিন উমাইরকে ৫,০০০ জন সেনা সহকারে প্রেরণ করেন। দামেস্ক থেকে ২০ মাইল (৩২ কিমি) উত্তরে দামেস্ক-এমেসা সড়কের উকাব গিরিপথে (ঈগল গিরিপথ) তারা মুখোমুখি হয়। সংখ্যাস্বল্পতার কারণে বাইজেন্টাইনরা তাদের ঘিরে ফেলতে সক্ষম হয়। বাইজেন্টাইনরা তাদের হারানোর আগে খালিদ ৪,০০০ জনের একটি বাহিনী নিয়ে এগিয়ে আসেন এবং বাইজেন্টাইনদের হটিয়ে দেন। এটিকে উকাব গিরিপথের যুদ্ধ বলা হয়।


title: দামেস্ক অবরোধ (৬৩৪)

text: বাইজেন্টাইনদের হটাতে ৯,০০০ জন সৈনিক সরিয়ে ফেলায় মুসলিমদের অবরোধ দুর্বল হয়ে পড়ে। ঐতিহাসিকদের মতে বাইজেন্টাইনরা মুসলিমদের বিরুদ্ধে শহর থেকে বেরিয়ে পড়লে অবরোধ ভেঙ্গে ফেলতে সক্ষম হত ও মুসলিমদের পরাজিত করতে পারত। প্রতিকূল অবস্থা বিবেচনা করে খালিদ দ্রুত দামেস্ক ফিরে আসেন।


title: দামেস্ক অবরোধ (৬৩৪)

text: বাড়তি সেনা সাহায্য আসবে না বুঝতে পেরে থমাস একটি পাল্টা আক্রমণ চালানোর সিদ্ধান্ত নেন। ৬৩৪ এর সেপ্টেম্বরের তৃতীয় সপ্তাহে থমাস শহরের সব এলাকা থেকে লোক সংগ্রহ করেন যাতে তারা থমাস গেট দিয়ে বের হয়ে আক্রমণ চালাতে পারে। এখানে তিনি শুরাহবিল ও তার ৫,০০০ সৈনিকের মুখোমুখি হন। মুসলিমদের বিরুদ্ধে সম্মিলিতভাবে তীর চালনার মাধ্যমে বাইজেন্টাইনদের আক্রমণ শুরু হয়। বাইজেন্টাইন পদাতিকদেরকে তীরন্দাজরা দেয়ালের উপর থেকে ঘিরে রেখেছিল। সৈনিকরা গেট দিয়ে বের হয়ে পড়ে এবং যুদ্ধবিন্যাস অনুযায়ী অবস্থান নেয়। থমাস নিজে এই আক্রমণের নেতৃত্ব দেন। এসময় একটি তীর তার ডান চোখে লাগে। মুসলিমদের প্রতিরোধে ব্যর্থ হয়ে তারা শহরের দিকে পিছু হটে। বলা হয় যে থমাস তার চোখের বদলে হাজার চোখ নেয়ার শপথ নেন। সেই রাতে আরেকটি বড় হামলার জন্য তিনি আদেশ দেন।


title: দামেস্ক অবরোধ (৬৩৪)

text: এবার থমাস চারটি গেট থেকে একই সাথে আক্রমণের পরিকল্পনা করেন। মূল সেক্টর হিসেবে পুনরায় থমাস গেটকে নির্ধারণ করা হয় যাতে সেখানে অবস্থানরত ক্লান্ত মুসলিম সৈনিকদের উপর হামলা করা যায়। জাবিয়া গেট, ছোট গেট ও পূর্ব গেট থেকে হামলা করার উদ্দেশ্য ছিল এখানে অবস্থানরত মুসলিমদেরকে ব্যতিব্যস্ত রাখা যাতে তারা থমাস গেটে অবস্থানরত শুরাহবিলের সেনাদেরকে সাহায্য করতে না পারে।


title: দামেস্ক অবরোধ (৬৩৪)

text: পূর্ব গেটে থমাস অন্যান্য গেটের চেয়ে বেশি সেনা সমাবেশ করেন যাতে খালিদ শুরাহবিলের সাহায্য ও সেই সেক্টরের দায়িত্ব না নিতে পারেন। থমাসের বিভিন্ন দিকে হামলা এই অপারেশনকে সুবিধা দেয়।থমাস গেট বাদে অন্য যেকোন সেক্টরে সাফল্য অর্জিত হলে তা অবরোধ ভেঙ্গে ফেলতে কাজে লাগত। থমাস আদেশ দেন যাতে খালিদকে জীবিত গ্রেপ্তার করা হয়।


title: দামেস্ক অবরোধ (৬৩৪)

text: জাবিয়া গেটে কয়েকটি লড়াইয়ের পর কমান্ডার আবু উবাইদাহ ও তার সৈনিকরা প্রতিপক্ষকে হটিয়ে দিতে সক্ষম এবং বাইজেন্টাইনরা শহরের দিকে চলে যেতে বাধ্য হয়। ছোট গেটে লড়াই তীব্র আকার ধারণ করে। এখানে ইয়াজিদ ও তার সৈনিকরা অবস্থান করছিলেন। ইয়াজিদের স্বল্প সৈনিক ছিল কিন্ত জারার তার অধীন মোবাইল গার্ডের ২,০০০ অশ্বারোহী নিয়ে তার সাহায্যার্থে এগিয়ে আসেন। অশ্বারোহীরা বাইজেন্টাইনদের আক্রমণ করে পিছু হটতে বাধ্য করে।


title: দামেস্ক অবরোধ (৬৩৪)

text: পূর্ব গেটে বিরাট সংখ্যক বাইজেন্টাইন সৈনিক থাকায় অবস্থা গুরুতর আকার ধারণ করে। তাদের আক্রমণ প্রতিহত করা রাফায়ের জন্য কঠিন হয়ে পড়ে। খালিদ তার ৪০০ দক্ষ অশ্বারোহী নিয়ে সময়মত উপস্থিত হন এবং প্রতিপক্ষের উপর হামলা করেন। এই ঘটনা পূর্ব গেটের যুদ্ধের মোড় ঘুরিয়ে দেয়।


title: দামেস্ক অবরোধ (৬৩৪)

text: সবচেয়ে ভারী লড়াইটা হয় থমাস গেটে। থমাস এখানে নিজে সৈনিকদের নেতৃত্বে দেন। তীব্র লড়াইয়ের পর থমাস যখন দেখতে পান যে মুসলিমদের দুর্বল করা সম্ভব হচ্ছে না তখন সিদ্ধান্ত নেন যে এভাবে আক্রমণ ফলপ্রসূ হবে না এবং এর ফলে তার লোকেরা দুর্দশার সম্মুখীন হবে। তিনি সেনা প্রত্যাহারের আদেশ দেন এবং সৈনিকরা স্থান ত্যাগ করে। এসময় তারা মুসলিমদের তীর নিক্ষেপের স্বীকার হয়। অবরোধ ভাঙ্গার জন্য এটা ছিল থমাসের শেষ চেষ্টা। এটি ব্যর্থ হয়। তিনি এই হামলায় তার কয়েক হাজার সৈনিক নিহত হয় এবং তিনি শহরের বাইরে গিয়ে আক্রমণের ক্ষমতা হারান।


title: দামেস্ক অবরোধ (৬৩৪)

text: ১৮ সেপ্টেম্বর (১৯ রজব ১৩ হিজরি) বীতশ্রদ্ধ দামেস্কের বিশপ জোনাহ নামের একজন ব্যক্তিকে খালিদের কাছে ঐ রাতের উৎসব উৎযাপনের ব্যাপারে জানান। এই উৎসব খালিদকে শহর দখলের জন্য একটি অতর্কিত হামলার সুযোগ করে দেয়। এর বিনিময়ে জোনাহ তার নিজের ও তার বাগদত্তার নিরাপত্তা চায়। মুসলিম সূত্র মতে মুসলিম সেনাবাহিনীর দামেস্ক অবরোধের কারণে তাকে তার হাতে তুলে দেয়া হয়নি এবং সে ব্যক্তি খালিদের কাছে এই তথ্য শুধু তার ভবিষ্যত স্ত্রীকে পাওয়ার জন্যই পৌছে দেয়। জোনাহ একই সাথে ইসলাম গ্রহণ করে।


title: দামেস্ক অবরোধ (৬৩৪)

text: পুরো সেনাবাহিনীর জন্য আক্রমণ পরিকল্পনার সময় না থাকায় খালিদ পূর্ব গেটে হামলার সিদ্ধান্ত নেন। তিনি নিজে, কাদা বিন আমর ও মাজুর বিন আদি গেটের পাশ থেকে দেয়াল বেয়ে উঠে পড়েন। দেয়ালের এই অংশ খুব মজবুত ছিল এবং এখানে কোনো রক্ষী ছিল না। তারা দেয়ালের উপর রশি বাধেন ও নিচে দাঁড়িয়ে থাকা ১০০ জন নির্বাচিত সৈনিকের দিকে ছুড়ে দেন। আরোহণরতদের পাহারায় কয়েকজনকে রেখে ভেতর ঢুকে প্রহরীদেরকে হত্যা করা হয়। খালিদ ও কাদা গেট খুলে দেন ও বাকি লোকেরা শহরে প্রবেশ করে। ফলে যুদ্ধ আসন্ন হয়ে পড়ে।


title: দামেস্ক অবরোধ (৬৩৪)

text: অন্যান্য গেট থেকে সেনারা অবস্থান পরিবর্তন করেনি দেখে থমাস ধারণা করেন যে শুধু খালিদের সেনারাই শহরে ঢুকেছে এবং অন্য কমান্ডাররা অতর্কিত আক্রমণের ব্যাপারে জানতেন না। মুসলিমদের কৌশল নির্দিষ্ট ছিল: যদি কোনো শহর আত্মসমর্পণ করে তবে বাসিন্দাদেরকে সুরক্ষা দেয়া হত, কিন্তু প্রতিরোধ করলে প্রতিরোধকারীদের হত্যা করা হত। থমাস শেষবারের মত দামেস্ক রক্ষার চেষ্টা করে। খালিদের সেকেন্ড-ইন-কমান্ড আবু উবাইদাহর সাথে আলোচনার জন্য তিনি জাবিয়া গেটে দূত প্রেরণ করেন এবং শান্তিপূর্ণ আত্মসমর্পণ ও জিজিয়া দেয়ার ব্যাপারে প্রস্তাব দেন। আবু উবাইদাহ শান্তিপ্রিয় হিসেবে পরিচিত ছিলেন এবং তিনি খালিদও তার সাথে একমত হবেন ভেবে তিনি থমাসের শর্তে রাজি হন।


title: দামেস্ক অবরোধ (৬৩৪)

text: অন্যান্য সেনাদলের কমান্ডারের কাছে এই সংবাদ পৌছায়। ভোরের পর আবু উবাইদাহ জাবিয়া গেট দিয়ে দামেস্কে প্রবেশ করেন এবং অন্যান্য কমান্ডাররা নিজেদের অবস্থান নেয়ার গেট দিয়ে শহরে প্রবেশ করেন। এসময় খালিদ পূর্ব গেটে লড়াইরত ছিলেন। আবু উবাইদাহ তার সেনাদলসহ থমাস, হারবিস, উচ্চপদস্থ ব্যক্তি ও দামেস্কের বিশপের সাথে শান্তিপূর্ণভাবে শহরের কেন্দ্রে আসেন। পূর্ব গেটে খালিদ ও তার সৈনিকরা লড়াই করতে করতে দামেস্কের কেন্দ্রে আসেন। শহরের কেন্দ্রে অবস্থিত চার্চ অব মেরিতে সেনাপতিরা সাক্ষাৎ করেন।


title: দামেস্ক অবরোধ (৬৩৪)

text: খালিদ দাবি করেন যে তিনি শক্তি প্রয়োগ করে জয় করেছেন। আবু উবাইদাহ তার এবং থমাসের মধ্যকার চুক্তি মোতাবেক শহরের আত্মসমর্পণ হয়েছে বলে মত দেন। সেনাবাহিনীর কমান্ডাররা অবস্থা নিয়ে আলোচনা করেন এবং খালিদকে বলেন যে শান্তিচুক্তিকে অবশ্যই সম্মান করতে হবে। তারা তাদের যুক্তির ব্যাখ্যা দেন: সিরিয়ার রোমানরা যদি চুক্তি ভঙ্গের সংবাদ পায় তাহলে অন্য কোনো শহর এরপর মুসলিমদের কাছে আত্মসমর্পণ করবে না। এর ফলে সিরিয়া জয় করার কাজ দুঃসাধ্য হয়ে যাবে। অনিচ্ছা সত্ত্বেও খালিদ এই শর্তে রাজি হন।


title: দামেস্ক অবরোধ (৬৩৪)

text: চুক্তির শর্তে উল্লেখ ছিল যে কাউকে দাস বানানো হবে না, মন্দিরের কোনো ক্ষতি করা হবে না, কোনো কিছু লুঠ করা হবে না। থমাস, হারবিস ও মুসলিম শাসনে থাকতে অনিচ্ছুক নাগরিকদেরকে শহর ত্যাগের অনুমতি দেয়া হয়। এতে এও উল্লেখ ছিল যে তিন দিন পর শান্তি অবস্থা শেষ হতে পারে এবং এরপর মুসলিমরা চুক্তিভঙ্গ না করে আক্রমণ করতে পারবে।


title: দামেস্ক অবরোধ (৬৩৪)

text:
খালিদ বিন ওয়ালিদ কর্তৃক নিম্নোক্ত চুক্তিটিতে স্বাক্ষর করা হয়:
আল্লাহর নামে, যিনি পরম করুণাময়, অশেষ দয়ালু। খালিদ বিন আল ওয়ালিদের পক্ষ থেকে দামেস্কের জনতার প্রতি। যখন মুসলিমরা শহরে প্রবেশ করবে, তারা (জনতা) তাদের সম্পত্তির, তাদের মন্দিরের ও শহরের দেয়ালের রক্ষা নিজেরা করবে, এগুলোর কিছুই ধ্বংস করা হবে না। আল্লাহ, আল্লাহর রাসূল, খলিফা ও মুসলিমদের পক্ষে থেকে তাদের এই নিশ্চয়তা দেয়া হচ্ছে, যতক্ষণ তারা জিজিয়া পরিশোধ করছে ততক্ষণ তারা এ থেকে ভাল বস্তু অর্জন করবে।


title: দামেস্ক অবরোধ (৬৩৪)

text: গ্রীক বংশোদ্ভূত ব্যক্তি জোনাহ, যে খালিদকে পূর্ব গেট দিয়ে শহরে ঢোকার রাস্তা দেখিয়ে দিয়েছিল, সে খালিদকে এন্টিওক যাওয়ার সংক্ষিপ্ত পথ দেখিয়ে দেয়। খালিদ একটি অশ্বারোহী দলের নেতৃত্বে দেন ও এন্টিওকের কাছে সমুদ্রতীরে তারা দামেস্ক ত্যাগ করা একটি দল আটক করেন। তিন দিনের সন্ধি পার হয়ে গিয়েছিল; খালিদের অশ্বারোহীরা প্রচন্ড বৃষ্টির মধ্যে তাদের আক্রমণ করে। জনশ্রুতি অনুযায়ী পরবর্তী একটি যুদ্ধে খালিদ থমাস ও হারবিস দুজনকেই দ্বন্দ্বযুদ্ধে পরাজিত করেন। এটি মারজুদ্দিবাজের যুদ্ধ বলে পরিচিত। মুসলিমরা যুদ্ধলব্ধ সম্পদ হিসেবে বেশ বড় সংখ্যক ব্রোকেড লাভ করে। থমাসের স্ত্রী, হেরাক্লিয়াসের মেয়ে এই যুদ্ধে বন্দী হন। তৎকালীন দলিল অনুযায়ী, গ্রীক ব্যক্তি জোনাহ, যে খালিদকে এন্টিওকের পথ দেখিয়ে দিয়েছিল সে তার বাগদত্তাকে ফিরে পায়, কিন্তু ঐ মেয়ে আত্মহত্যা করে। খালিদ জোনাহকে হেরাক্লিয়াসের মেয়েকে বিয়ে করার প্রস্তাব দেন। কিন্তু সে তাতে অস্বীকৃতি জানায়। খালিদ তাকে তার পিতার কাছে ফেরত পাঠান। দুই বছর পর ইয়ারমুকের যুদ্ধে জোনাহ নিহত হয়।


title: দামেস্ক অবরোধ (৬৩৪)

text: আবু বকর মদীনায় মৃত্যুবরণ করে। তিনি উমরকে তার উত্তরসুরি মনোনীত করেন। উমর খালিদকে মুসলিম সেনাবাহিনীর কমান্ডারের পদ থেকে খালিদকে অপসারণ করেন ও আবু উবাইদাহকে এই পদে নিয়োগ দেন। সে বছর ইয়ারমুকের যুদ্ধের পর রাশিদুন খিলাফত সমগ্র লেভান্ট জয় করে নেয়। ৬৩৯ সাল নাগাদ বাইজেন্টাইনরা আর্মেনিয়া ও মেসোপটেমিয়ার দখল বঞ্চিত হয়। সম্রাট হেরাক্লিয়াস মিশর ও আনাতোলিয়ায় প্রতিরক্ষা মজবুত করেন। বাইজেন্টাইন দুর্গ ত্যাগ করে কায়সারিয়ার পশ্চিমে তিনি বাফার-জোন প্রতিষ্ঠা করেন। মুসলিমরা আনাতোলিয়া আক্রমণ করেনি। ৬৪২ সাল নাগাদ বাইজেন্টাইনরা মিশর ও ত্রিপলিতানিয়া হারায়।


title: দামেস্ক অবরোধ (৬৩৪)

text: আরবদের দামেস্ক শাসনের সময় শহরের অধিকাংশ অধিবাসী ইস্টার্ন অর্থোডক্স ও মনোফিসিট খ্রিষ্টান ছিল। সেসাথে মক্কা, মদীনা ও সিরিয়ান মরুভূমির বর্ধিষ্ণু আরব মুসলিমরাও ছিল।


title: দামেস্ক অবরোধ (৬৩৪)

text: ইসলামিক সিরিয়ার রাজধানী হিসেবে দামেস্ককে নির্বাচিত করা হয়। শহর অধিকার করা মুসলিম সেনাপতিদের অন্যতম ইয়াজিদ বিন আবু সুফিয়ান এর প্রথম মুসলিম গভর্নর ছিলেন। ৬৪০ সালে তিনি প্লেগে আক্রান্ত হয়ে মৃত্যুবরণ করেন, তার ভাই প্রথম মুয়াবিয়া তার উত্তরসুরি হন। ৬৬১ সালে সর্বশেষ রাশিদুন খলিফা আলীর মৃত্যুর পর মুয়াবিয়া খলিফা হন ও উমাইয়া রাজবংশের সূচনা করেন।


title: দামেস্ক অবরোধ (৬৩৪)

text: পরবর্তীতে দামেস্ক উমাইয়া খিলাফতের রাজধানী হয় এবং উমাইয়া খিলাফতের বাড়তি আয় দামেস্কের কোষাগারে পাঠানো হত। আরবি রাষ্ট্রীয় ভাষা হিসেবে প্রতিষ্ঠিত হয়। প্রশাসনিক ক্ষেত্রে শহরের আরব সংখ্যালঘুরা গ্রীকভাষী খ্রিষ্টানদের থেকে বেশী সুবিধা লাভ করে।


title: দামেস্ক অবরোধ (৬৩৪)

text: উমাইয়াদের অধীনে দামেস্কের ব্যবসা ও অর্থনীতির সমৃদ্ধি ঘটে। ৭৫০ সালে আব্বাসীয়দের হাতে পতনের আগ পর্যন্ত এটি বিশ্বের অন্যতম ঐশ্বর্যশালী শহর ছিল। ইরাকে জাবের যুদ্ধে আব্বাসীয়রা উমাইয়াদের পরাজিত করার পর ৭৫০ এর ২৫ আগস্ট আব্বাসীয়রা সহজে দামেস্ক দখল করে নেয়। আব্বাসীয়দের উত্থানের পর দামেস্কের জৌলুসে ভাটা পড়ে এবং নতুন মুসলিম রাজধানী বাগদাদের অধীনস্থ হয়ে পড়ে।


২০১৩ বিশ্ব অ্যাথলেটিকস চ্যাম্পিয়নশিপে বাংলাদেশ () অংশগ্রহণ করছে। ১০-১৮ আগস্ট, ২০১৩ তারিখে রাশিয়া’র মস্কোয় অনুষ্ঠিত ১৪শ বিশ্ব অ্যাথলেটিক্স চ্যাম্পিয়নশিপে একজন প্রতিযোগী বাংলাদেশের প্রতিনিধিত্ব করেন। ১০০ মিটার দৌঁড়ে "মিসবাহ আহমেদ" প্রতিদ্বন্দ্বিতা করেন। কিন্তু, প্রাথমিক রাউন্ডে তিনি ১১.২৩ সেকেন্ড সময় নিয়ে দৌঁড় শেষ করায় পরবর্তী রাউন্ডে অগ্রসর হতে পারেননি। তিনি ২০তম স্থান অধিকার করেন।


title: অনিমেষ আইচ

text: অনিমেষ আইচ হলেন বাংলাদেশের একজন নাট্যব্যক্তিত্ব। প্রধানতঃ নাট্যনির্মাতা হলেও তিনি প্রামাণ্যচিত্রও নির্মাণ করেছেন। তার প্রথম চলচ্চিত্র "না মানুষ"-এর কাজ চলছে। তার তৈরি টিভি নাটক "কুফা"-র মাধ্যমে তিনি জনপ্রিয়তা লাভ করেন; যার কাহিনীও তারই লেখা ছিল। এই নাটকের ফলে তিনি মেরিল-প্রথম আলো সমালোচক পুরস্কার লাভ করেন। এরপর একাধিকবার তিনি "শ্রেষ্ঠ পরিচালক" সহ বিভিন্ন শ্রেণিতে এই পুরস্কার লাভ করেন। তিনি বেশকিছু নাটকে অভিনয়ও করেছেন। তন্মধ্যে মেজবাউর রহমান সুমন পরিচালিত "তারপরও আঙুরলতা নন্দকে ভালবাসে" উল্লেখযোগ্য। জয়া আহসানের বিপরীতে এই নাটকে তিনি অভিনয় করেন। তবে মূলত পরিচালক হিসেবেই তিনি খ্যাত। তার পরিচালনায় মুগ্ধ হয়ে জনপ্রিয় সাহিত্যিক হুমায়ুন আহমেদ তার বিখ্যাত মিসির আলি সিরিজের "মিসির আলির চশমা" বইটি তাকে উৎসর্গ করেন। তাঁর "গরম ভাত অথবা নিছক ভুতের গল্প" নাটকটি ভারতের পুনে ফিল্ম ইনস্টিটিউটের পাঠ্যসূচিতে অন্তর্ভুক্ত করা হয়েছে।


title: অনিমেষ আইচ

text: অনিমেষ ঢাকার সবুজবাগে জন্মগ্রহণ করেন। তিনি তিন ভাইয়ের মধ্যে দ্বিতীয়। অপর ভাই অঞ্জন আইচ ও অণুপ আইচ উভয়েই নাট্যনির্মাতা। তার চাকুরিজীবি বাবা এবং গৃহবধূ মা কখনই ছেলেকে কোন কিছু করা থেকে বিরত রাখতেন না। শৈশবে তাকে প্রচুর গল্পের বই এনে দিতেন এবং পড়তে উৎসাহিত করতেন। তার কাকাতো ভাই অলোক বসু তাকে সৃজনশীল কাজে উৎসাহিত করতেন। অলোক কবিতা লিখতেন এবং থিয়েটারের সাথে যুক্ত ছিলেন। অনিমেষ তার ভাইদের সাথে এবং স্কুলে নাটকে কাজ করতেন। শৈশবে তিনি দৈনিক কাগজ দেখে ছবি আঁকতেন।


title: অনিমেষ আইচ

text: তিনি প্রথমে ফুলবাড়ি স্কুলে পড়াশোনা করেন। কে জি ওয়ানে এসে ভর্তি হন এ্যালিফেন্ট রোডের টিউলিপ স্কুলে।"সায়েন্স ল্যাবরোটরি স্কুল" থেকে এস.এস.সি. পাস করেন। পরবর্তীতে তিনি "ইউনিভার্সিটি ল্যাবরোটরী স্কুল এন্ড কলেজ" থেকে এইচ.এস.সি. পাস করেন। ঢাকা বিশ্ববিদ্যালয়ের চারুকলা ইন্সটিউটের ( বর্তমানে চারুকলা অনুষদ ) ভাস্কর্য বিভাগ হতে এমএফএ পাশ করেন ।


title: অনিমেষ আইচ

text: ব্যক্তিজীবনে তিনি একজন সাদাসিধা এবং পশুপ্রেমিক মানুষ। তার স্ত্রী দীপান্বিতা হালদার।


title: অনিমেষ আইচ

text: এখানে পড়ার সময়েই তিনি প্রছায়ানটে (যা পরবর্তীতে জলছবি হিসেবে আত্মপ্রকাশ করে) ভর্তি হন। এখানে আরো ছিলেন নুরুল ইসলাম আতিক, অমিতাভ রেজা, গিয়াসউদ্দিন সেলিম, সমীর আহমেদ, তারেক শাহ্‌রিয়ার, মোস্তফা সরয়ার ফারুকী সহ আরো অনেকে। এই তরুণেরা চলচ্চিত্র নির্মাণে আগ্রহী ছিলেন। পরবর্তীতে তিনি নুরুল ইসলাম আতিকের-এর সাথে শিল্প নির্দেশক হিসেবে কাজ করেন। যখন তার বন্ধুরা নাটক নির্মাণ শুরু করেন, তিনিও সেই দিকেই ধাবিত হন।


title: অনিমেষ আইচ

text: যদিও তিনি মূলত নাটক নির্মাণ করেছেন, তবুও চলচ্চিত্রের প্রতি তার বরাবরেই আগ্রহ ছিল। তিনি বেশকিছু নাটকে অভিনয় করেছেন। তবে এক্ষেত্রে তিনি অনিয়মিত।এছাড়াও তিনি আরো অনেক নাটকের পরিচালনা করেন। তার নির্মিত হুমায়ুন আহমেদের কাহিনীর ওপর ভিত্তি করে নাটকগুলো বেশ প্রশংসিত হয়।


title: অনিমেষ আইচ

text: তিনি তিনি অনেক বছর থিয়েটার প্রাচ্যনাটের সাথে জড়িত ছিলেন। তিনি আঙ্গুরলতায় অভিনয় করেছেন। তিনি অমিত আশরাফ পরিচালিত "উধাও"-এ "রাজ" নামক এক খুনীর চরিত্রে অভিনয় করেন।


title: অনিমেষ আইচ

text: ২০১৫ সালের ৬ই ফেব্রুয়ারি মুক্তি প্রাপ্ত অনিমেষ পরিচালিত চলচ্চিত্র "জিরো ডিগ্রি"। এতে অভিনয় করেছেন মাহফুজ আহমেদ, জয়া আহসান, দিলরুবা ইয়াসমিন রুহী, ইফতেখার জাইব, মীর রাব্বি, রনন রয়, তারিক আনাম খান, টেলিসামাদ, ইরেশ যাকের, লায়লা হাসান, শিরিন আলম প্রমুখ।


title: অনিমেষ আইচ

text: সামনে তার প্রথম চলচ্চিত্র "না মানুষ" আসছে। শহীদুল জহিরের কাহিনীর ওপর ভিত্তি করে নেবুলা প্রোডাকশনসের ব্যানারে এই চলচ্চিত্র অভিনয় করবেন মামুনুর রশীদ, আবুল হায়াত, আহমেদ রুবেল, সিমলা, রোকেয়া রফিক বেবি, নাজমুল হুদা বাচ্চু, মনজুর এহ্‌সান সহ আরো অনেকে। আরণ্যক নাট্যদলের অভিনেতা দীপক সুমন এই চলচ্চিত্র মুখ্য ভূমিকায় থাকবেন।


title: অনিমেষ আইচ

text: তিনি নাসিরউদ্দীন ইউসুফ নির্মিত গেরিলার শিল্প নির্দেশক ছিলেন। এর জন্য তিনি "শ্রেষ্ঠ শিল্প নির্দেশক" পুরস্কারও লাভ করেন।


title: ১৯৫২ গ্রীষ্মকালীন অলিম্পিকে ফিল্ড হকি

text: ১৯৫২ গ্রীষ্মকালীন অলিম্পিক ফিল্ড হকি প্রতিযোগিতায় বলবীর সিং দোসাঞ্জের পাঁচ গোলের সহায়তায় নেদারল্যান্ডসকে ৬-০ গোলে পরাজিত করে ভারত স্বর্ণ পদক লাভ করে। ১৯৪৮ গ্রীষ্মকালীন অলিম্পিকে ফিল্ড হকি প্রতিযোগিতায় স্বর্ণ পদক জয়ী ভারতীয় দলের খেলোয়াড় লতিফ-উর-রহমান পাকিস্তানের হয়ে খেলতে নেমে ব্রোঞ্জ পদকের লড়াইয়ে গ্রেট ব্রিটেনের নিকট পরাজিত হন।


title: ১৯৫২ গ্রীষ্মকালীন অলিম্পিকে ফিল্ড হকি

text: বারোটি দেশের ১৪৪ জন হকি খেলোয়াড় ১৯৫২ গ্রীষ্মকালীন অলিম্পিকে ফিল্ড হকি প্রতিযোগিতায় অংশগ্রহণ করে।


title: এদনা কিপলাগাত

text: এদনা নেরিংওনি কিপলাগাত (; জন্ম: ১৫ সেপ্টেম্বর, ১৯৭৯) দূরপাল্লার কেনিয়ার দৌঁড়বিদ। ২০১১ ও ২০১৩ সালের বিশ্ব অ্যাথলেটিকস চ্যাম্পিয়নশিপের ম্যারাথনে বিজয়ী হয়ে স্বর্ণপদক লাভ করেন তিনি। ২০১০ সালে লস এঞ্জেলস ও নিউইয়র্ক সিটি’র ম্যারাথনে বিজয়ী হয়ে নিজেকে ম্যারাথন দৌঁড়বিদ হিসেবে প্রতিষ্ঠিত করেন। ২০১২ সালের লন্ডন ম্যারাথনে ২:১৯:৫০ সময়ে নিজস্ব সেরা সময়ের রেকর্ড গড়েন।


title: এদনা কিপলাগাত

text: ১৯৯৬ সালের বিশ্ব জুনিয়র চ্যাম্পিয়নশিপ ও ১৯৯৮ সালের বিশ্ব জুনিয়র চ্যাম্পিয়নশিপে ৩০০০ মিটারে দৌঁড়ে যথাক্রমে রৌপ্যপদক ও ব্রোঞ্জপদক জয় করেন। তন্মধ্যে ৩০০০ মিটারে ১৯৯৬ সালে বিশ্ব চ্যাম্পিয়নশিপে নিজস্ব সেরা ৮:৫৩:০৬ মিনিটে করেন ১৬ বছর বয়সে। ২০০৩ সালে মনুম্যান্ট এভিনিউতে ১০ কিলোমিটার দৌঁড়ে বিজয়ী হয়েছিলেন তিনি।


title: এদনা কিপলাগাত

text: ২০০৬ সালে আইএএএফ ওয়ার্ল্ড ক্রস কান্ট্রি চ্যাম্পিয়নশিপের দূরপাল্লার দৌঁড়ে ত্রয়োদশ স্থান দখল করেন। একই মৌসুমে নাইরোবিতে অনুষ্ঠিত ৫০০০ মিটার দৌঁড়ে নিজ সেরা ১৫:৫৭.৩ মিনিট রেকর্ড করেন। অক্টোবরে ক্যালিফোর্নিয়ার স্যান জোসের অর্ধ-ম্যারাথনে সময় নেন ১:০৯:৩২ ঘন্টা। ২০০৬ সালে ভার্জিনিয়া বিচ রক এন রোল হাফ ম্যারাথন জয় করেন। জুলাই, ২০০৭ সালে নাইরোবিতে ৩৩:২৭.০ মিনিট সময়ে ১০,০০০ মিটার দৌঁড় শেষ করেন। এছাড়াও, ২০০৭ সালে লিল্যাক ব্লুমসডে রান ও স্যান ফ্রান্সিস্কোর বে টু ব্রেকার্স জয় করেন তিনি।